EC Ge Naibu Raees Ah "Hiyanyeh" Fenaathy Anhen Muvazzafunthakaaeku Nidhi - Report - Vaguthu\nއީސީ ނައިބު ރައީސަށް "ހިޔަންޏެއް" ފެނިގެން އަންހެން މުވައްޒަފުންނާއި އެކު ނިދި - ރިޕޯޓް\nއިލެކްޝަންސް ކޮމިޝަންގެ ނައިބު ރައީސް އަމްޖަދު – ވަގުތު އިމޭޖްސް: އަމީން ފަހްމީ\nއިލެކްޝަންސް ކޮމިޝަނުގެ ނައިބު ރައީސް، އަމްޖަދު މުސްތަފާ އަށް ތުހުމަތުކުރެވޭ ޖިންސީ ފުރައްސާރައިގެ މައްސަލައެއްގެ ހުށަހަޅައިފިއެވެ. މި މައްސަލަ ހުށަހަޅާފައިވަނީ އިލެކްޝަންސް ކޮމިޝަނުގައި އެކުލަވާލާފައި އޮންނަ މިފަދަ މައްސަލަތައް ބަލާ ކޮމިޓީއަކަށްކަމަށް، އިނގިރޭސި ބަހުން ރާއްޖޭގައި ނެރެމުން އަންނަ "މޯލްޑިވްސް އިންޑިޕެންޑެންޓް" ނޫހުން މިއަދު ބުނެފައިވެއެވެ.\nއެނޫހުން ބުނެފައިވާގޮތުން މިއީ އޭނާއަށް ތުހުމަތު ކުރެވޭ މިފަދަ ދެވަނަ މައްސަލައެވެ.\nމޯލްޑިވްސް އިންޑިޕެންޑެންޓް ނޫހުން ހާމަކޮށްފައިވާ ގޮތުގައި މި މައްސަލަ ހުށަހަޅާފައިވަނީ 2017 ވަނަ އަހަރުގެ އޮކްޓޯބަރ މަހުގެ 12 ވަނަ ދުވަހުއެވެ.\nއެނޫހުގައި އިތުރަށް ބަޔާންކޮށްފައިވާ ގޮތުން، ކޮމިޝަނުގެ އަންހެން ދެ މުވައްޒަފަކަށް ޖިންސީ ފުރައްސާރަކުރަން އަމްޖަދު މަސައްކަތްކޮށްފައިވަނީ އަފްޣާނިސްތާނުގެ ވެރިރަށް ކާބުލް އަށް ކުރި ރަސްމީ ދަތުރެއްގެ ތެރެއިން، މެންބަރާއި ދެ މުވައްޒަފުން ތިބި ހޮޓެލުގައެވެ. އެ ދަތުރަކީ އެއަހަރުގެ ސެޕްޓެމްބަރު މަހު، ފެމްބޯސާ ކޮންފަރެންސްގައި ބައިވެރިވުމަށް ކޮށްފައިވާ ދަތުރެއްކަމަށްވެސް ބުނެފައިވެއެވެ.\nމީގެއިތުރުންވެސް، މޯލްޑިވްސް އިންޑިޕެންޑެންޓް ނޫހުގައި މިކަން ހިނގާދިޔަ ގޮތްކަމަށް ބުނެ، މުވައްޒަފުން ކިޔައިދީފައިވާ ޙާދިސާ ބަޔާންކޮށްފައިވެއެވެ. އެހެންނަމަވެސް، ލިޔުމުގައި މުވައްޒަފުންގެ އަސްލު ނަން ބޭނުންކޮށްފައި ނުވެއެވެ.\nއެނޫހުގައިވާ ގޮތުން ދަތުރުގެ ފުރަތަމަ ރޭ، ގޮތް ނޭނގޭ ހިޔަންޏެއް ފެނުނުކަމަށް ބުނެ އަމްޖަދު ވަނީ އަމިއްލަ ކޮޓަރީގައި ނިދަން އޮންނަން ނުކެރޭނެކަމަށް ބުނެ، ދެ އަންހެން މުވައްޒަފުން އުޅޭ ކޮޓަރީގައި އޮންނަން މަސައްކަތް ކޮށްފައެވެ.\n"ފުރަތަމަ ރޭ، އަހަރެމެން ނައިބު ރައީސް ހުރި ކޮޓަރީގައި އޯޕަނިން ސްޕީޗު ލިޔަން ތިއްބާ ނައިބު ރައީސް ބުނި އޭނާއަށް އެހެން ދޮރަކުން ގޮތް ނޭނގޭ ހިޔަންޏެއް ފެނުނޭ." އެނޫހުގައި ބުނެފައިވެއެވެ. "ދެން އޭނާ ބުނި އެކަނި ކޮޓަރީގައި ނިދަން އޮންނަން ބިރު ގަނެއޭ." އިތުރަށް ބުނެފައިވެއެވެ.\nއަންހެން މުވައްޒަފުންނާ ހަވާލާދީ އެނޫހުގައި އިތުރަށް ބުނެފައިވަނީ އެރޭ އޭނާ ނިދާފައިވަނީ އަންހެން މުވައްޒަފުންގެ ކޮޓަރީގައިކަމަށެވެ.\n"އަހަރެންނާ އަނާ (އަސްލު ނަމެއް ނޫން) ނިދަން ދަނިކޮށް ނޫނެކޭ ބުނެ އޭނާ އަހަރެމެން ފަހަތުން އައި. ނައިބު ރައީސް ބުނި އަހަރެންނާއި އަނާ އެނދުގައި އޮންނާށޭ، އޭނާ ތަޅުންމަތީގައި އޮންނާނަމޭ. އޭގެ ކުރީ ރޭ އަހަރެމެންނަށް އެއްވެސް ވަރަކަށް ނުނިދޭތީ އޮށޯންނި ތަނާހެން ނިދިއްޖެ. އަނާ ތެދުވެފައި ބުނި އޭނާ ނިދުމުގެ ކުރިން ނައިބު ރައީސް ނިދައިފިއޭ އެކަމަކު އޭނާއަށް އަބަދު އަބަދު ހޭލެވުނީ އަހަރެމެން އެއްވެސް މީހަކަށް އިތުބާރު ނުކުރާތީ." އަންހެން މުވައްޒަފާ ހަވާލާދީ މޯލްޑިވްސް އިންޑިޕެންޑެންޓް ގައި ބުނެފައިވެއެވެ.\nދަތުރުގެ ދެވަނަ ރޭވެސް އެކަން ކުރިމަތިވިކަމަށާއި އެކަމުގެ ސަބަބުން އެތައް އުނދަގޫތަކެއް ކުރިމަތިވިކަމަށްވެސް މުވައްޒަފުން ކިޔައިދީފައިވެއެވެ. އަދި، ނިދަން ޖެހުނީ ބުރުގާވެސް އަޅައިންކަމަށް ބުނެފައިވެއެވެ. ތިންވަނަ ރޭގައި އަނާގެ ކޮޓަރީގެ ތަޅުދަނޑި އަމްޖަދަށް ދީފައި އަނާ އެހެން ކޮޓަރިއަކަށް ދާން މަސައްކަތް ކުރިކަމަށާއި އެހެންނަމަވެސް، އެކަމަށް އަމްޖަދު ހުރަސް އަޅާ އެއްބަސްނުވިކަމަށްވެސް ބުނެފައިވެއެވެ.\n"އަހަރެންނަކަށް ޤަބޫލެއް ނުކުރެވޭ އެއީ ކޮމިޝަނުގެ ނައިބު ރައީސްގެ ޢަމަލުތައް، މުވައްޒަފުން ކުރިމަތީގައި ހުންނަން ޖެހޭނެ ގޮތްކަމަކަށް. ކުރު ސޯޓު ލައިގެން އޭނާ އުޅުނީ ވެސް " ޝަކުވާ ފޯމުގައި މުވައްޒަފު ބަޔާންކޮށްފައިވާކަމަށް އެނޫހުން ބުނެފައިވެއެވެ.\nހަމައެހެންމެ، އަންހެން މުވައްޒަފަކަށް ފެނިގެން ނުވާނެފަދަ ބައެއް މަންޒަރުތައް އަމްޖަދުގެ ފަރާތުން ފެނިފައިވާކަމަށާއި އެއީ އޭނާ ގަސްދުގައި ކޮށްފައިވާކަމެއްކަމަށްވެސް މުވައްޒަފު ބުނެފައިވެއެވެ.\nއިލެކްޝަންސްގެ އެހެން ބައެއް މުވައްޒަފުންނާ ހަވާލާދީ އެނޫހުން ބުނެފައިވަނީ ޝަކުވާ ހުށަހެޅުމަށްފަހު އެމުވައްޒަފު ވަޒީފާއިން އިސްތިއުފާ ދިން ކަމަށެވެ.\nމޯލްޑިވެސް އިންޑިޕެންޑެންޓް އިން އިތުރަށް ބުނެފައިވަނީ މިކަމާ ގުޅިގެން މައްސަލަ ބަލާ ކޮމިޓީގެ މެންބަރު ޚަދީޖާ ރަޝާ އަށް ގުޅުމުން އެކަމުގެ މައުލޫމާތު ދެވެން ނެތްކަމަށް ބުނިކަމަށެވެ. އެކަމާ ގުޅިގެން އީސީގެ ތަރުޖަމާނު އަދި މެންބަރު އަޙުމަދު އަކުރަމަށް ސުވާލު ކުރުމުން ފާއިތުވި ދެ އަހަރު އެފަދަ މައްސަލައެއް ހުށަހެޅިފައިވާކަން އެނގިވަޑައިނުގަންނަވާކަމަށް ވިދާޅުވިކަމަށް އެނޫހުން ބުނެފައިވެއެވެ.\n"އަހަރެންނަކަށް މި ޝަކުވާގެ އެއްވެސް މައްސަލައެއް ނުލިބޭ. އަހަރެންނަށް މި ވާހަކަ މި ފެނުނީ މޯލްޑިވްސް އިންޑިޕެންޑެންޓްގައި ޝާއިއު ކުރުމުން. އަހަރެން މި ވަގުތު މި ހުރީ ޗުއްޓީގައި ޤައުމުން ބޭރުގައި. އަހަރެން ފޯނު ނެގީ މިއީ އިންތިޚާބާ ގުޅޭ ސުވާލެއްކަމަށް ހީކޮށް." އަކުރަމް ވިދާޅުވެފައިވެއެވެ. އެހެންނަމަވެސް، އެނބުރި މާލެ އައިސް މިކަން ބެލިދާނެކަމަށް އޭނާ ވިދާޅުވިކަމަށް އެނޫހުގައިވެއެވެ.\nއެހެންނަމަވެސް، މިކަމާ ގުޅިގެން ކުރި އެއްވެސް ސުވާލަކަށް އަމްޖަދު ޖަވާބު ނުދެއްވާކަމަށް އެނޫހުގައި ބަޔާންކޮށްފައިވެއެވެ.\nއޮކްޓޯބަރ 31, 2018 00:14\nއިސީ ގެ ނައިބަކީ ތިކަހަލަ މީހެއް ނޫން. އަހރެން ވެސް މީ ހަމަ އަންހެނެއް . އޭނާއާއި އެކީގައި މަސައްކަތް ކުރާތާ މިހާރު3އަހަރު ވެއްޖެ. ދުވަހަކުވެސް ތިފަދަ އަމަލެއް އަދި ފެނިފައެއްނެތް. މީހުންގެ އަނބުރު ކަތިލަން އުޅުނަސް ތިދެން ބޮޑުވަރު. ޕިޕީ އެމް އިން މިހާރު އާ ކުޅިގަނޑެއް އަނެއއްކާ. ސަމާލުވޭ ދިވެހިން ،\nކަޑައެޅިގެން ދޮގެއްތިއީ. އިލެކްޝަންގެ މުވައްޒަފުންނާއި މިނިވަން ފަރާތަކުން ސުވާލުކޮށް ތަހުޤީގެއް ހިންގައިފިނަމަ އަމްޖަދާއި އަކްރަމް ސަލާމަތްވާނެ އެއްގޮތެއްވެސް ނޯންނާނެ\nއޮކްޓޯބަރ 31, 2018 09:22\nދެމީހުން އެއްބަސްވެގެން އުޅެންޏާ3އަހަރެއްވެސްނޫން 30 އަހަރުގެ "އެކުއުޅުން" ސިއްރުކޮށްށްފައި ބޭއްވިދާނެ!\nތިފަޅާއެރީ އެކެއްގެ ވާހަކަ.. ބިތުފަންގި ނެގެމުންދާ ވަރަކަށް ފަޅާ އަރާނެ ސުލައިމާން، އަކްރަމް، ޝަކީލު އަދި އޭރުގެ ސެކްރެޓރީ ޖެނެރަލް އަހުމަދު އަލީ ގެ އަސަރުގަދަ ވާހަކަތައް\nއޮކްޓޯބަރ 31, 2018 00:34\nހިޔަންޏެއް ފެނުނީޔޯ!!!ހަމަ އަންހެން މުވައްޒަފުންގެ ކޮޓަރީ ނިދާހިތުން ޖެއްސި ގޭމެއް.\nއޮކްޓޯބަރ 31, 2018 01:17\nއީސީގެ ނައިބު ހިޔަންޏައް މުޑިނެގިއްޔޯ!!\nއޮކްޓޯބަރ 31, 2018 01:44\nއޮކްޓޯބަރ 31, 2018 01:53\nޥަހުސީ ހިމާރު، ބަލާބަލަ އިންގޮތް، ގޮތްކުޑަ...\nއޮކްޓޯބަރ 31, 2018 05:57\nހިޔަނި ކީއްކުރަން ފުރޭތަވެސް ތި 5މީހުނަށް އަދި ފެންނާނެ. ޢެދހުވަހަކުން އަމިއްލަ ދުލުން އިއުތިރާފުވާނެ. ދައުލަތުގެ ފައިސާ ހަރަދުކޮށްގެން ޤައުމުން ބޭރަށްގޮސް މީ ގަންނަ ގަނޑަކީ.\nއޮކްޓޯބަރ 31, 2018 06:42\nއެންމެ ފުރަތަމަކަމަކަށް ފާހަގަ ކުރެވެނީ ހިލޭ ފިރިހެނަކާއެކު ތިހިސާބަށް ތިވަރުގެ ދަތުރެއް ކުރުމަށް ތިކުދިންނަށް ރުހެވުނުކަމާ ތި ކުދިންގެ މައިންބަފައިން ނުވަތަ ފިރިން ތިކަމަށް ރުހުނުކަން.\nހިފާ ހައްޔަރުކުރޭ ގުނޑާއިން\nއޮކްޓޯބަރ 31, 2018 07:24\nމިކަހަލަ އެތައްކަމެއް. އެކަމަކުވެސް މިވަރުގެ ނަޒާހަތްތެރިބަޔަކުނެތް.ހެހެހެހެހެ\nއޮކްޓޯބަރ 31, 2018 08:56\nއީސީ މުވައްޒަފު ތިބުނާ ހަޑި ކަމެއް ނުކުރޭ ޔެކެއް ނޫން މިބުނަނީ، އެކަމަކު މިހާރު އީސީ މުވައްޒަފުން ގެ ގެ ފަތި ފުށް ހޯދަމުން ދުވާވަރުނަ ހަމަ ހިނި އަންނަނީ\nއޮކްޓޯބަރ 31, 2018 09:02\nކޮބާ ސުސީއާ ނަޝާތުޔާ ކޮންމެ ރެއަކު ސިޑި ކައިރީ ތިބެގެން ގަންނަ ގަނޑު. ނަޝްމީ ގޮވާގެން އަކްރަމް ގަތް ގަނޑުތައް ވެސް ހައިޑް ކެމެރާ ތަކުން ވީޑިޔޯ ކުރެވި ރިލީސް ކުރަން ތައްޔާރު ވެފަހުރީ. ވަރަށް އަގުހެޔޮ ކެންޕެއިންނެއް އީސީ ކުދިންނަށް ކުރެވިދާނެ މިހާރު\nތީ ހަމަ އެ ޕީޕީ ކުދިން އަހަރުމެންގެ ދުލުގަ ހިފައި ދަމަން ވެގެން ކިޔާ އެއްޗެހި، އެ މީހުނަށް އެ ނޫން މަސައްކަތެއް ނެތް މިހާރު.\nއޮކްޓޯބަރ 31, 2018 09:17\nސުލައިމާން، އަކްރަމް، ޝަކީލު އަދި ކުރީގެ ސެކްރެޓރީ ޖެނެރަލް އަހުމަދު އަލީ އުޅުނީ އިލެކްޝަންސް ކޮމިޝަނަށް ނާސި ގެއަކަށް ހަދާގެން. ޚާއްސަކޮށް އަކްރަމް އާއި އަމްޖަދު އެންމެކުރީގައ. ރިޔާސީ އިންތިޚާބު ތެރޭގައިވެސް އެމީހުން އެހެން އުޅުނީ. އިއްޔެގެ އަމްޖަދު އުޅުނު ވަރަށްބުރަކޮށް ޖިންސީ ގޯނާގެ މައްސަލަ އޮއްބާލެވޯތޯ. އޭނަ މިވަގުތު ކޮމިޝަނާ ހަވާލުވެގެންހުރީ. އޭނަގެ ބެލުމުގެ ދަށުން އޭނަ ކޮޅަށް މިއޮތްހާ ދުވަހު ނުބަލާހުރި އޭނަގެ މައްސަލަ ނިންމުން އެންމެ އިސްކަމެއްދީގެން އިއްޔެއާއި މިއަދު އޭނަކުރަމުންދާ މަސައްކަތަކީ\nއޮކްޓޯބަރ 31, 2018 09:51\nމީހުންގެ އަބުރެއް އޮވޭތަ. ޢަބުރެއް ނޯންނާތީ މަންޖެމެންކަހަލަ އެމްޑީޕީމީހުން އެގާނޫނު އުވާލަން ތާއީދުކުރަނީ\nފުރަތަމަ އަންހެނަކަށް ވަޒީފާގެ ޝަރުތު ހަމަވަނީވެސް ގިނަވަގުތު މަސައްކަތުގަ އުޅެވޭނަމަ، ވަޒީފާ ގެރެންޓީވަނީ ރަށުން ބޭރުގަ މަސައްކަތް ކުރަން އެއްބަސްވީމަ. އަނބިން ވަޒީފާތަކަށް ފޮނުވާ ގިނަ ފިރިންނަކީ ގޭގަ ދަރިންބަލަން ތިބޭ މީހުން، އަނެއްކާ ދަރިންކޮޅު ފިރިމީހާޔާ ވައްތަރު އެންމެތަންކޮޅެއްވެސް ނުހުރޭ ގިނަފަހަރަށް... ހަމަ ވައްތަރުވާން އުޅެނީ ބޮސް އާ. ސޮރީ ގާރލްސް.\nތި ވާނީ ހަމަ ތެދަކަށް. އަމްޖަދު އަދި ތި ކިޔާ އަކްރަމަކީ ނާޖާއިޒް ގޮތުގައި އަންހެންކުދިންގެ އަބުރު ކަތިލަމުންދާ ދެ މީހުން. އިލެކްޝަން ކޮމިޝަން މި ދެމީހުންގެ އިތުރުން ޝަރީފް ވެސް ބޭރު ކުރަން އެބަޖެހޭ.\nއޮކްޓޯބަރ 31, 2018 13:22\nފާތުން ނާއިބު ރައީސްއާ ލޯބީގެ ގޮތުން ގުޅިވަޑައިގެންނެވިފައިވާނަމަ، ވިދާޅުވެވޭނީ އެ ބޭފުޅާގެ ދިފާޢީ ޖުމްލަތައް ދެއްތޯ؟\nއޮކްޓޯބަރ 31, 2018 14:17\nއިލެކްޝަންސް ކޮމިޝަންގެ ރައީސް ޝަރީފައް\nވެދުން ސަލާމައްފަހު ދަންނަވަން\n23 ސެޕްޓެންބަރު 2018 ބޭއްވި އިންތިހާބުގައި\nއަޅުގަނޑުވަނީ ތިކޮމިޝަންގެ ފަރާތުން އޮފިޝަލެއްގެ\nގޮތުގައި މަސައްކަތް ކޮއްފައެވެ. އެހެންނަމަވެސް\nއެތާރީހުންފެށިގެން މިޔަދާހަމަޔައް ތިކޮމިޝަނުން\nއަޅުގަނޑައް ލިބެންޖެހޭ އެއްދުވަހުގެ(ވޯޓުލީ) ދުވަހުގެ\nމުސާރަ ޖަމާނުކުރާކަން ހިތާމަޔާއެކު ދަންނަވަނެވެ.\nވީމާ ތިކޮމިޝަނުން އަޅުގަނޑައް ލިބެންވާ އުޖޫރަ\nވީހާވެސް އަވަސް ތާރީހަކު ލިބޭނެގޮތް ހަމަޖައްސާދިނުން\nއެދެމެވެ. އަދި އަވަސް ތާރީހެއްގަ މިކަމައް އަލިމަގެއް\nނުފެނިއްޖެނަމަ ސުޕުރީމް ކޯޓައް މައްސަލަ ހުށައަޅާނެ\nވާހަކަ ހިތާމަޔާއެކު ދަންނަވަމެވެ.\nއިހުތިތާމް ގަބޫލުކުރުން އެދެމެވެ.\nއޮކްޓޯބަރ 31, 2018 14:19\nތީ އެއްވެސް އޮއްޓަރެއް ނެއް ވާހަކަޔެއް\nތިބުނާ އަހެން މީހާ ލާރިގަނޑެއް ހޯދަން ކުރި ކަމެއް\nއޭނަ އިނގޭ ވ ރަނގަޅަށް\nއޮކްޓޯބަރ 31, 2018 14:46\nއީސީ ޝަރީފުގެ އަބުރަށް އަރާފަ ދެން ނާއިބު ރައީސްގެ އަބުރަން އަރަނީ .. ތިކަން ތިކުރަނީ އިންތިޚާބުގެ ނަތީއްޖާ ހަޖަމް ނުވެގެން ސްޕްރީމް ކޯޓަށް ދިއުމުން އެތަނުންވެސް ބޭނުންވާގޮތް ނުވުމުން ދެން އެކުޅެނީ އީސީ މެމްބަރުންގެ އަގު ވައްޓާލާ ކޮންމެވެސް އިލްޒާމެއް އެޅުވޭތޯ..\nއޮކްޓޯބަރ 31, 2018 15:10\nއީސީ ޝަރީފަކީ ތ.ތިމަރަފުށީ އަތޮޅުވެރިއަކަށް ހުރި އިރު ތި އިލެކްޝަން ކޮމިޝަން މީހުން ރަށްރަށައް ވޯޓް އޮފިޝަލުން ފޮނުވަން ކައިރި ވުމުން ރީތި ކުދިން ފޮނުވާށޭ ބުނެ އެ ގޮތަށް ތާ އަންހެންކުދިންނާ ޖިންސީ ހަރަކާތް ހިންގައި އުޅުނު މީހެއްކަން ތި ކޮމިޝަނުގަ އުޅުނު މީހުނަށް އިނގޭނެ. ތި ތަނަކީ ނާސި ގެ އެއް. ތިތާ އުޅުނު ޕީޕީއެމް ތޮލާލު މީހަކާ ފުރަތަމަ އިނީ ކޮމިޝަނުން ހޯދި މަންޖެއަކާ. އެ މަންޖެ ކުރިމަތީ ހަމަ އެތާ ތެރޭ ޝެރީނާ އާއި އެކު އުޅުނީ ވެސް ވަރަށް މުޑުދާރުކޮށް. މީހުން ވާހަކަ ނުދައްކާ ތިބެނީ ވަޒީފާގެ ބިރުން.\nވޯޓް ފޮށީގެ ވެރިޔާގެ އެހީތެރިޔާ\nއޮކްޓޯބަރ 31, 2018 16:23\nއިލެކްޝަންސް ކޮމިޝަންގެ ރައީސް ޝަރީފަށް\nއެތާރީހުންފެށިގެން މިޔަދާހަމަޔަށް ތިކޮމިޝަނުން\nއަޅުގަނޑަށް ލިބެންޖެހޭ އެއްދުވަހުގެ(ވޯޓުލީ) ދުވަހުގެ\nވީމާ ތިކޮމިޝަނުން އަޅުގަނޑަށް ލިބެންވާ އުޖޫރަ\nއެދެމެވެ. އަދި އަވަސް ތާރީހެއްގަ މިކަމަށް އަލިމަގެއް\nނުފެނިއްޖެނަމަ ސުޕުރީމް ކޯޓަށް މައްސަލަ ހުށައަޅާނެ\nމިހެން ގިނަ ފަހަރު ދިމާ ވަނީ އަންހެން ކަބަލުން ގޮވައިގެން ސޮޕިންނައް ނުދާތީވެ ސޮޕިން އައްގޮސް ސޮޕިން ކޮއްދިން ނަމަމިކަން ފަޅައެއް ނާރާނެ


"Baagee 3" gai shrahdhaage dhahthage roalah ankithaa\n"ބާޣީ 3" ގައި ޝްރައްދާގެ ދައްތަގެ ރޯލަށް އަންކިތާ\nއަންކިތާ ލޯކަންޑޭ: ބާޣީގެ ތިންވަނަ ބައިގައި ބައިވެރިވާނެ\n"ބާޣީ" އަށް ލިބުނު ބޮޑު ކާމިޔާބަށްފަހު ޓައިގާ ޝްރޮފް އާއި ޝްރައްދާ ކަޕޫރު އަނެއްކާ ވެސް މި ފްރެންޗައިސްގެ ތިން ވަނަ ފިލްމް "ބާޣީ 3" އިން އެކުގައި ފެންނާނެ އެވެ. ދާދިފަހުން ވަނީ މި ފިލްމުގެ ޝޫޓިންގް ފަށާފަ އެވެ.\nމި ފިލްމުގައި ޝްރައްދާގެ ދައްތަގެ ރޯލު ކުޅެން ހަމަޖެހިފައިވަނީ ޓީވީ ބަތަލާ އަންކިތާ ލޯކަންޑޭ އެވެ. އަންކިތާ ވަނީ މީގެ ކުރިން ވެސް ހިންދީ ފިލްމެއްގައި މަސައްކަތްކޮށްފަ އެވެ. އެއީ ކަންގަނާ ރަނާވަތުގެ "މަނީކަރްނީކާ" އެވެ.\nއަންކިތާ ބުނި ގޮތުގައި "މަނީކަރްނީކާ" އަށްފަހު އޭނާ ބޭނުންވަނީ މުޅިން ކޮމާޝަލް ފިލްމެއް ކުޅޭށެވެ. "ބާޣީ 3" ގަބޫލުކުރީ އެހެންވެ އެވެ. އަދި ޑައިރެކްޓަރު އަހުމަދު ޚާން އާއި ޓައިގާ އަދި ޝްރައްދާ އާއެކުގައި މަސައްކަތް ކޮށްލުމުގެ ފުރުސަތު ލިބުމަކީ ލިބޭނެ ރަނގަޅު ތަޖުރިބާއެއް ކަމަށް އަންކިތާ ދެކެ އެވެ.\nފިލްމުގައި އޭނާ ކުޅޭ ކެރެކްޓާއާ ބެހޭ ގޮތުން އަންކިތަ ބުނީ އެއީ ވަރަށް ޗެލެންޖިން ކެރެކްޓާ އެއް ކަމަށެވެ. އަދި އޭނާގެ ކެރެކްޓާ ބެލުންތެރިންގެ ހިތްތަކާ ކުޅެލާނެ ކަމަށެވެ. "ބާޣީ 3" އަކީ މި ފްރެންޗައިސްގެ ކުރީ ދެ ފިލްމާ ވަރަށް ތަފާތު ފިލްމެއް ކަމަށް ވެސް އަންކިތާ ބުންޏެވެ. މި ފިލްމުގައި ބޮޑަށް އާއިލީ ވަރުގަދަ ގުޅުމަށް އަލިއަޅުވާލާފައިވާ ކަމަށާއި އޭނާ ކުޅެނީ ވަރަށް މަޖާކޮށް އުޅޭ އަންހެންކުއްޖެއްގެ ރޯލު ކަމަށާއި ފިލްމުގައި އޭނާ އާއި ޝްރައްދާގެ ކެރެކްޓާގެ ވެސް އޮންނަނީ ވަރަށް ލޯބިވާ ދެބެންގެ ގުޅުން ކަމަށް އަންކިތާ ބުންޏެވެ.\nއަންނަ އަހަރުގެ މާޗް ހަވަ ވަނަ ދުވަހު ރިލީޒް ކުރާނެކަން އިއުލާން ކޮށްފައިވާ "ބާޣީ 3" ގެ ޝޫޓީން މިވަގުތު އިންޑިއާގައި ކުރިޔަށް ދާއިރު މޮރޮކޯ، މިސްރު، ސާބިއާ އަދި ތުރުކީގައި ވެސް މި ފިލްމުގެ ޝޫޓިން ބާއްވަން ވަނީ ހަމަޖެހިފަ އެވެ.\nޝްރައްދާ ކަޕޫރު ޓައިގާ ޝްރޮފް


Covid-19 aa eku ehen faruvaathakah huras! | Mihaaru\nމިދިޔަ ހޮނިހިރު ދުވަހު އިންޑިއާގެ ޓްރިވެންޑްރަމުން ރާއްޖެ އައި ބަޔަކު ކަރަންޓީން ފެސިލިޓީއަކަށް ގެންދިއުމަށްޓަކައި ފުލުހުންގެ ލޯންޗަކަށް އަރުވަނީ.---ފޮޓޯ: ޕޮލިސް\n30 މެއި 2020 - 09:44 42 comments\nއއ. ތޮއްޑު އާއި ށ. ނަރުދޫގައި އަވަސް ފަރުވާ ނުލިބުމުގެ ސަބަބުން ބަނޑަށް ދަރިފުޅު މަރުވުމުގެ ހިތާމަވެރި ދެ ހާދިސާއެއް ހިނގައިފި އެވެ. ދެ އާއިލާއިން ވެސް ބުނަނީ އެ ރަށްރަށުން ލިބެން ނެތް ފަރުވާ ހޯދަން އެހެން ރަށަކަށް ދާން ހުއްދައަށް އެދުމުން އެ ހުއްދަ ލިބުން ލަސްވި ކަމަށެވެ. އެހެންކަމުން އާއިލާތަކުން ކަމާ ބެހޭ ފަރާތްތަކުގެ ބޮލުގައި އަޅުވަނީ އިހުމާލުގެ ތުހުމަތެވެ.\nކޮވިޑް-19 ރާއްޖޭގައި ފެތުރިދާނެ ކަމުގެ ބިރަށް ހަރުކަށި ފިޔަވަޅުތަކެއް މާލެ ސަރަހައްދާއި މުޅި ރާއްޖޭގައި އަޅައިފައި ވަނީ ފަރުވާއެއް ނެތް އެ ބަލި ޖެހޭ މީހުން ގިނަވެ، އެތައް ބައެއްގެ ފުރާނަ ގެއްލިދާނެތީ އެވެ. އަދި ރާއްޖޭގެ ސިއްހީ ނިޒާމްގެ ގާބިލްކަމަށް ވުރެ ބަލިމީހުން އިތުރުވެ، މުޅި ނިޒާމް ފުނޑިދާނެތީ އެވެ. އެހެންކަމުން ފިޔަވަޅުތައް އެޅުމަކީ ރަނގަޅު ނިންމުމެކެވެ. އެކަމަކު އެ ފިޔަވަޅުތަކުގެ ސަބަބުން ކޮވިޑް-19 ނޫން ބަލިތަކުގައި ހިތާމަވެރި ހާދިސާތައް ހިނގުމަކީ، އަނެއްކޮޅުން މައްސަލައެއް ވެސް މެ އެވެ.\nVihan gendhiun lasve Narudhoo meehehge bandah dharifulhu maruvejje\nވިހަން ގެންދިއުން ލަސްވެ ނަރުދޫގައި ބަނޑަށް ދަރިފުޅު މަރުވުން\nރާއްޖޭގެ 200 އެއްހާ ރަށުގައި މީހުން ދިރިއުޅޭއިރު އޭގެ ތެރެއިން ގިނަ ރަށްރަށުން ސިއްހީ ހިދުމަތް ލިބެން ހުރީ ވަރަށް އާދައިގެ ފެންވަރަކަށެވެ. އެހެންކަމުން ސިއްހީ ބޮޑެތި މައްސަލައެއް ދިމާވެއްޖެ ނަމަ އަވަހަށް ދާން ޖެހެނީ އެންމެ ކައިރީގައި ހުންނަ ހޮސްޕިޓަލަކަށެވެ. އެ ހޮސްޕިޓަލަކުން އެ ފަރުވާ ނުލިބޭ ނަމަ އެ މަޖެންސީކޮށް މާލެއަށެވެ. މާލެއިން ފަރުވާ ނުލިބޭ ނަމަ ރާއްޖެއިން ބޭރަށެވެ. މިއީ ކުރިންސުރެ ދިވެހިން ކުރަމުން އަންނަ ތަޖުރިބާތަކެވެ.\nކޮވިޑް-19 ފެތުރުނަ ނުދޭން އަޅައިފައިވާ ފިޔަވަޅުތަކުގެ ސަބަބުން އެއްރަށުން އަނެއް ރަށަށް ގޮސް އުޅުން މިވަނީ އުނދަގޫވެފަ އެވެ. އެހެންކަމުން ސިއްހީ ފަރުވާ ހޯދަން ވެސް އަމިއްލައަށް ފުރައިގެން ދެވޭނެ ގޮތެއް ނޯވެ އެވެ. މިއީ ކުއްލިއަކަށް ދިމާވާ ސިއްހީ މައްސަލަތަކުގެ އިތުރުން ދާއިމީ ބަލިތަކަށް ފަރުވާ ހޯދާ މީހުންނަށް ވެސް މިވަގުތު އޮތް ވަރަށް ބޮޑު ހުރަހެކެވެ.\n"މިރަށުން ވަރަށް ފަހުން މީހަކަށް ހާޓް އެޓޭކެއް ޖެހުނީ. މިކޮޅު މަރުކަޒުން ދެވޭނެ މާ ބޮޑު ފަރުވާއެއް ނެތް. ދެން މޫސުން ވެސް ގޯސްވުމާ އެކު ވަރަށް އުނދަގުލުން އޭނާ ހޮސްޕިޓަލް ހުރި ރަށަކަށް ފޮނުވުނީ. އަސްލު ވަރަށް ލަސްވި ފޮނުވުނުލެއް،" ބޮޑެތި ބަލިތަކަށް ފަރުވާ ހޯދަން ކުރިމަތިވެފައިވާ ދަތިތައް ކިޔައިދެއްވަމުން އުތުރު ރަށެއްގެ ކަމާބެ ހޭ އިދާރާއެއްގެ ވެރިޔަކު، ނަން ނުޖަހާ ގޮތަށް، ވިދާޅުވި އެވެ.\n"އެކޮޅުން ބަލައިފައި އޭނާ ވަނީ ދޫކޮށްލައިފައި. އެކަމަކު އޭނާގެ ހާލު ރަނގަޅެއް ނޫން އަދި ވެސް. މާލެ ދާން އެދިގެން އުޅޭތާ ވެސް ވަރަށް ދުވަސް ވެއްޖެ. އަދި ހުރީ ހަމަ ރަށުގައި."\nރަށުން ލިބެން ނެތް ފަރުވާއެއް ހޯދަން ހޮސްޕިޓަލް ހުރި ރަށަކަށް ދާން ބޭނުން ނަމަ އެމީހަކު ޖެހެނީ މިހާރު އެރަށެއްގެ ކައުންސިލަށް ޑޮކްޓަރުގެ ލިޔުން ހުށަހަޅާށެވެ. އޭރުން އެރަށު ކައުންސިލުން ހޮސްޕިޓަލް ހުރި ރަށެއްގެ ކައުންސިލަށް ގުޅައި އެމީހަކު އެރަށަށް ދިއުމުގެ ހުއްދަ ހޯދައި ދެ އެވެ. އެ އުސޫލުގެ ތެރެއިން އަމަލު ކުރާއިރު ހުއްދަ ލިބުމުގައި ލަސްތަކެއް އުޅުމާއި އެކި މީހުންނަށް އެކި ގޮތަށް އަމަލު ކުރުން ފަދަ ޝަކުވާތައް ބޮޑެވެ.\nކޮވިޑް-19އާ ގުޅިގެން ސިއްހީ ހިދުމަތް ހޯދަން އަމަލްކުރަން ޖެހޭ ގޮތްތަކަށް ބޮޑެތި ބަދަލުތަކެއް މިވަނީ އައިސްފަ އެވެ. އެކަމަކު އެކަންކަމުގެ މައުލޫމާތު އެންމެ ރަނގަޅަށް އާންމުންނަށް ލިބިފައިނުވާކަން، އެޗްއާރުސީއެމްގެ ދިރާސާއަކުން ދައްކަ އެވެ. އެ ދިރާސާގައި ބުނަނީ ކޮވިޑް-19 އާ ގުޅިގެން ސިއްހީ ހިދުމަތްތަކަށް ގެނެސްފައިވާ ބަދަލުތަކުގެ މައުލޫމާތު މާބަނޑު ގިނަ މީހުންނަށާއި ދާއިމީ ބަލިތަކަށް ފަރުވާ ހޯދާ މީހުންނަށް ނޭނގޭ ކަމަށެވެ. ދިރާސާގައި ބުނާ ގޮތުން ކޮވިޑް-19 ނޫން ސިއްހީ އެހެން މައްސަލައެއް ދިމާވެއްޖެ ނަމަ ފަރުވާ ހޯދާނެ ގޮތް ނޭނގޭ މީހުންގެ ނިސްބަތް 54 ޕަސެންޓަށް އަރަ އެވެ. ރަށުން ނުލިބޭ ސިއްހީ ހިދުމަތާއި އިމަޖެންސީ ފަރުވާ ހޯދަން އަމަލު ކުރަން ޖެހޭ ގޮތް 72 ޕަސެންޓް މީހުންނަށް ނޭނގޭ ކަމަށް ވެސް ރިޕޯޓްގައި ބުނެ އެވެ.\nCovid-19: Sihhee inthizaamuthah gina bayakah Neyngey: HRCM\nސިއްހީ އިންތިޒާމުތައް ގިނަ ބަޔަކަށް ނޭންގޭ ކަމަށް އެޗްއާރުސީއެމުން ބުނުން\nއޭޕްރީލް 15 އިން ފެށިގެން މާލެ ސަރަހައްދުގައި އިއުލާން ކޮށްފައިވާ ލޮކްޑައުންއަށް ލުއިދިން އިރު ވެސް ބައެއް މީހުންގެ ދުޅަހެޔޮ ސިއްހަތަށް މާ ބޮޑު ސަމާލުކަމެއް ދީފައިނުވާ ކަމުގެ ޝަކުވާ އެބަ އޮތެވެ. ކޮވިޑް-19ގެ ބިރުވެރިކަން އެންމެ ބޮޑަށް ތަހައްމަލްކުރި ސްޕެއިންނާއި އެހެން ބޮޑެތި ގައުމުތަކުގައި ލޮކްޑައުންއަށް ލުއި ދިނުމުގައި އިސްކަން ދިން އެއް ކަމަކީ އާންމުންގެ ޖިސްމާނީ އަދި ނަފްސާނީ ސިއްހަތެވެ. އެގޮތުން ގައިދުރުކަން ބަހައްޓައިގެން ކަސްރަތު ކުރުމާއި ހިތް އުފާކޮށްލަން ބޭރަށް ނުކުންނާނެ ފުރުސަތު ދިނެވެ. ނަމަވެސް ރާއްޖޭގައި އެކަމަށް ބަލާފައެއް ނުވެ އެވެ.\nގެއިން ބޭރަށް ނުކުންނަން ކުރިން ގެއަކުން އެކަކަށް ދިން ހުއްދަ ތިން މީހުންނަށް އިތުރުކޮށްލަ ދިނީ ހަމައެކަނި ވިޔަފާރި ކުރުމަށެވެ. އޭގެ އިތުރުން އުމުރުން 60 އަހަރުން މަތީ މީހުންނަށް ފަތިހު 5:00 އިން ހެނދުނު 8:00 އާ ދެމެދު ބޭރަށް ނުކުމެ އުޅުމުގެ ހުއްދަ ދިނެވެ. އެކަމަކު މާލޭގެ ކުދި ތަންތަންކޮޅުގައި ދިރިއުޅޭ އެހެން އުމުރުގެ މީހުންނަށް އެމީހުންގެ ޖިސްމާނީ އަދި ނަފްސާނީ ދުޅަހެޔޮ ކަމަށް ކަމެއް ކުރާނެ ލުޔެއް ކުރިއަށް އޮތް ދެ ހަފުތާއަށް ވެސް ނެތެވެ. އޭގެ މާނައަކީ ގެއިން ނުކުމެ، ކަސްރަތުކޮށްލާ، ދުވެނުލާ ބައެއް މީހުންނަށް ދެ މަސް ހޭދަކުރަން ޖެހުމެވެ.\n"ވަރަށް ބޮޑަށް ވިޔަފާރީގެ ނަޒަރުން ވިސްނާފައި ނިންމާފައިވާ ނިންމުންތަކެއް ގޮތަށް ފެންނަނީ. މިއީ ވަރަށް ކަންބޮޑުވާ ކަމެއް،" ރާއްޖޭގެ ތަޖުރިބާކާރު ޑޮކްޓަރަކު، ނަން ނުޖަހަން ޝަރުތުކުރައްވާ، ވިދާޅުވި އެވެ.\nއެހެން މީހަކު ބުނި ގޮތުގައި މިފަދަ ދަނޑިވަޅެއްގައި ބައެއް ކަހަލަ ކަންކަން ނިންމާއިރު ހުރިހާ ދާއިރާއެއްގެ މީހުންގެ ބަސް ވެސް ހޯދަން ޖެހެ އެވެ. ޑޮކްޓަރުންގެ ބަހަކަށް ވާނީ ހަރުކަށި ފިޔަވަޅުތައް އަޅައިގެން ވެސް ބަލި ހުއްޓުވުމެވެ. އެކަމަކު އެ ފިޔަވަޅުތަކާ އެކު ވެސް އާއްމު ދިރިއުޅުމުގެ އެހެން ކަންކަމަށް، ހާއްސަކޮށް ނަފްސާނީ އުނދަގޫތަކަށް، ހައްލު ހޯދޭނެ ގޮތްތައް އެކަމުގެ ތަޖުރިބާކާރުން ގާތުން ހޯދަން ޖެހެ އެވެ.\n"'ކަލެކްޓިވް ނިންމުމެއް ނިންމަން ވާނީ. ގިނަ ބަޔަކު އެތިބީ ކުދިކުދި ތަންތަނުގައި ތާށިވެފައި. ބޭރަށް ނުކުމެއްޖެއްޔާ ކޮވިޑް ޖެހިދާނެ. ގޭގައި [އެގޮތަށް] ހުންނަން ވެއްޖެއްޔާ ނަފްސާނީ ގޮތުން ދާއިމަށް ގެއްލުމެއް ވެދާނެ. އެ ވެސް މަރު، މި ވެސް މަރު އުސޫލެއް އޮވެގެން ނުވާނެ،" އެމީހާ ބުންޏެވެ.\n"ފޯކަސް ގެއްލި މުޅި ސިއްހީ ނިޒާމް އޮޅުންބޮޅުން ވެއްޖެ"\nނިމިދިޔަ ސަރުކާރުގެ ހެލްތް މިނިސްޓަރު އަބްދުﷲ ނާޒިމް ވިދާޅުވި ގޮތުގައި މިހާރު ފެންނަނީ ކޮވިޑް-19 އަށް އެކަނި ފޯކަސް ކުރުމުގެ ސަބަބުން މުޅި ސިއްހީ ނިޒާމް އޮޅުންބޮޅުންގަނޑެއްގެ ތެރޭގައި އޮތް ތަނެވެ.\nސިއްހީ ހިދުމަތްތައް އެންމެ ރަނގަޅަށް ލިބެން ނެތް ރަށްރަށުން ބަލިވާ މީހުންނަށް އަވަސް ފަރުވާ ދިނުމަށް އޮންނަ އުސޫލުގައި އަތޮޅަށް ހާއްސަ ސީ އެމްބިއުލާންސް މެދުވެރިކޮށް ބަލިމީހާ އެންމެ ކައިރީ ހޮސްޕިޓަލަކަށް ގެންދާނެ ކަމަށް އޭނާ ވިދާޅުވި އެވެ. ނަމަވެސް އޭނާ ވިދާޅުވީ މިހާރު ކޮވިޑް-19 އަށް އެކަނި ސަމާލުކަން ދިނުމުގެ ސަބަބުން އެކަންކަން އެގޮތަށް ހިނގާތަން ފެނިވަޑައިނުގަންނަވާ ކަމަށެވެ.\n"ކުރިން ސީ އެމްބިއުލާންސްގެ ކަންކަން ވަރަށް ރަނގަޅު އިންތިޒާމެއްގެ ތެރެއިން ހަމަޖައްސާފައި އޮންނާނީ. މިހާރު ކޮވިޑް-19 އަށް ފޯކަސް ގެއްލި ނިޒާމު ރަނގަޅަށް މަސައްކަތް ނުކޮށް މިވަނީ،" ނާޒިމް ވިދާޅުވި އެވެ.\n"މިހާރު ފެނިގެން މިދަނީ އެހެނިހެން ބަލިތަކަށް މާ ބޮޑު ސަމާލުކަމެއް ނުދެވޭތަން. އެހެންވެ މިފަހުން ވެސް ދެތިން ހިތާމަވެރި ހާދިސާ ހިނގާފައި މިވަނީ. މިއީ ވަރަށް ދެރަ ކަމެއް."\nއޭނާ ވިދާޅުވި ގޮތުގައި މި ދަނޑިވަޅު ހިތާމަވެރި ހާދިސާތައް ހުއްޓުވަން ކުރެވޭނެ ކަންކަން އެބަ ހުއްޓެވެ. އެގޮތުން މި ދުވަސްވަރު ކުއްލި ފަރުވާ ލިބޭނެ ގޮތްތައް ރަށްރަށުގެ ސިއްހީ މަރުކަޒުތަކަށާއި ކައުންސިލްތަކަށް އަންގައި އެކަމަށް ހޭލުންތެރިކުރެވިދާނެ އެވެ. ހާއްސަކޮށް ސީ އެމްބިއުލާންސްގެ ހިދުމަތް ލިބޭނެ ގޮތްތަކާއި މި ހާލަތުގައި އެހެން ބަލިތަކަށް ފަރުވާ ހޯދަން އެއް ރަށުން އަނެއް ރަށަށް ދެވޭނެ އުސޫލުތައް ރަށްރަށުގެ ކަމާ ބެހޭ ފަރާތްތަކަށް ރަނގަޅަށް އެނގިފައި އޮތުން ވެސް، ނާޒިމް ވިދާޅުވީ، މުހިންމު ކަމަށެވެ.\n"ކުރިން އަމަލު ކުރަމުން އައި ގޮތްތައް މިހާރު ބަދަލުވެފައިވާއިރު މިހާރުގެ އުސޫލުތަކަކީ ކޮބައިކަން ރަށްރަށުގެ ސިއްހީ މަރުކަޒުތަކަށް އެނގެން ވާނެ. އަދި މި ހާލަތުގައި ރަށްރަށުގެ ކައުންސިލްތަކަށް ވެސް އެނގެންވާނެ ކުއްލި ފަރުވާގައި އަމަލު ކުރަން ޖެހޭ ގޮތްތައް،" ނާޒިމް ވިދާޅުވި އެވެ.\nކޮވިޑް-19ގައި ރާއްޖޭގައި މަރުވި މީހެއް ވަޅުލުމުގެ ކަންކަން ކުރިއަށް ގެންދަނީ: ކޮވިޑް-19 ނޫން ކަމަކަށް ފޯކަސް ނެތް ކަމަށް ބުނެ ބައެއް މީހުން ކަންބޮޑުވުން ފާޅުކުރޭ\nބޭރު ޑޮކްޓަރުންގެ ލަފާ ބޭނުންވާ ކަންކަމަށް، އިންޑިއާގެ އަމްރިތާ ހޮސްޕިޓަލް ޓެލެކޮންސަލްޓޭޝަންގެ ހިދުމަތް، ހުޅުމާލެ ހޮސްޕިޓަލް މެދުވެރިކޮށް ލިބޭނެ ގޮތް އާސަންދައިން ވަނީ ހަމަޖައްސައިފަ އެވެ. ކޮވިޑް-19 އާ އެކު ބޯޑަރު ބަންދުކޮށްފައި ވާތީ ރާއްޖެއަށް ބޭރަށް ދެވޭކަށް ނެތެވެ. އެކަމަކު މިހާރު ނިންމި ގޮތުން، ބޭރަށް ދާން ޖެހޭ ބަލިމީހާ ހުޅުމާލެ ހޮސްޕިޓަލަށް ގެންދިއުމަށް ފަހު، އަމްރިތާ ހޮސްޕިޓަލްގެ ކަމާ ބެހޭ ޑޮކްޓަރުންގެ ލަފާ ހޯދޭނެ އެވެ.\nއިންތިޒާމްތައް ހުރީ ހަމަޖައްސާފައި: ހެލްތު\nހެލްތު މިނިސްޓްރީގެ ރީޖަނަލް އެންޑް އެޓޯލް ހެލްތު ޑިވިޝަންގެ ޑެޕިއުޓީ ޑިރެކްޓަ ޖެނެރަލް ނަވާޒް އަހުމަދު ވިދާޅުވީ މި ހާލަތުގައި ބޮޑަށް ބާރު އަޅަމުން އަންނަނީ ކޮންމެހެން ދާން ނުޖެހޭ ކަންކަމުގައި ސިއްހީ ހިދުމަތް ހޯދަން ތަންތަނަށް މީހުން ނުދިއުމަށެވެ. އެގޮތުން ގިނަ ރަށްރަށުގައި އޮންލައިންކޮށް ޑޮކްޓަރަށް ދެއްކޭނެ އިންތިޒާމު ހަމަޖައްސާފައިވާ ކަމަށް އޭނާ ވިދާޅުވި އެވެ.\nނަވާޒް ވިދާޅުވި ގޮތުގައި ސިއްހީ ބޮޑު މައްސަލައަކަށް ފަރުވާ ހޯދަން މިހާރު ވެސް އެއް ރަށުން އަނެއް ރަށަށް ދެވޭނެ ގޮތް ހަދައިދޭނެ އެވެ. އެގޮތުން އެ ރަށެއްގެ ސިއްހީ މަރުކަޒަކަށް ދިއުމުން އިތުރު ފަރުވާއަށް އެހެން ރަށަކަށް ގެންދިއުމުގެ ކަންކަން ހަމަޖައްސައިދެމުން އަންނަ ކަމަށް އޭނާ ވިދާޅުވި އެވެ.\n"ދަތުރުފަތުރުގެ ނިޒާމު ނެތުމާ އެކު ކުރީގައި ދަތުރުކުރާހެން ދަތުރު ކުރަން އުނދަގޫ މިހާރު. އެކަމަކު އެ ރަށެއްގެ ސިއްހީ މަރުކަޒަށް ގޮސް ދެއްކުމުން އެ އިންތިޒާމުތައް ހަމަޖައްސައި ދޭނެ،" ނަވާޒް ވިދާޅުވި އެވެ.\nއޭނާ ވިދާޅުވީ މާބަނޑު މީހުންނާއި ޑައިލަސިސް ފަދަ ހިދުމަތްތައް ހޯދާ މީހުންނަށް އާސަންދަ މެދުވެރިކޮށް ދަތުރުކުރެވޭނެ އިންތިޒާމު ވެސް ހަމަޖައްސަމުން އަންނަ ކަމަށެވެ. އަދި ޓެސްޓް ހެދުން ނެތް ރަށްރަށުން ސާމްޕަލްތައް އެހެން ރަށްރަށަށް ފޮނުވައިގެން ޓެސްޓްތައް ހެދުމުގެ ހިދުމަތް ވެސް އަންނަނީ ދެމުންނެވެ.\n"ކޮންމެވެސް ވަރެއްގެ ދަތިތަކެއް އެބަހުރި. އެކަމަކު އަޅުގަނޑުމެން މި އަންނަނީ އެ ހިދުމަތްތައް ދެމުން،" ނަވާޒް ވިދާޅުވި އެވެ.\nއެކަށީގެންވާ ސިއްހީ ފަރުވާ ދެވެން ނެތް ރަށްރަށް ގިނަކަމުން ކޮވިޑް-19އާ އެކު އޮތް ބިރަކީ އެންމެ ބޭނުންވާ ވަގުތު ފަރުވާ ނުލިބުމެވެ. ބަނޑަށް ދެ ކުދިން މަރުވި ހާދިސާ އަކީ އޭގެ ހެއްކެކެވެ. އަދި އެފަދަ ހާދިސާތައް ތަކުރާރު ވިޔަނުދޭން މިހާރަށް ވުރެ އިންތިޒާމްތައް ރަނގަޅުވާން އެބަ ޖެހެ އެވެ.\nއިތުރު ލިޔުންތައް ސިއްހަތު ހެލްތު މިނިސްޓްރީ ބަލިތައް ހެލްތު ޕްރޮޓެކްޝަން އެޖެންސީ\nކުޅުދުއްފުށީ ހޮސްޕިޓަލުގައި ކޮވިޑަށް ޓެސްޓުކުރަން ފަށައިފި


Madhun Kaan Beynun Nama Kaanvy Ekani Hure! - Vaguthu\nމަދުން ކާން ބޭނުންނަމަ ކާންވީ އެކަނި!\nގިނައިން ކެވެނީ ގިނަ މީހުންނާއެކު ކެއީމާ ކަމަށާއި މަދުން ކާން ބޭނުންނަމަ އެކަނި ހުރެ ކެޔުން އިތުރު ކުރަން ޖެހޭ ކަމަށް ދިރާސާއަކުން ދައްކައިފިއެވެ.\nޖަޕާނުގެ ވިންޝަން ޔުނިވަރސިޓީއިން ކުރި މިދިރާސާގައި ބުނެފައިވަނީ އެކަނި ހުރެ ކެއުމަށްވުރެ، ގިނަ ބަޔަކާއެކީގައި ކެޔުމުން ކެވޭ މިންވަރު އިތުރުވާ ކަމަށެވެ. އަދި ކެޔުމަށް ހޭދަވާ ވަގުތުވެސް އިތުރުވާކަމަށެވެ.\nމިދިރާސާކޮށްފައިވަނީ ގިނަ ބަޔަކު ބޭނުންކޮށްގެނެވެ. މިދިރާސާގައި4މީހުންގެ ގުރުޕްއަކާއި2މީހުންގެ ގުރުޕްއަކަށް އަދި އެކަނި ހުރެ ކެއުމުގެ ފަރަޤުވަނީ ދެނެގަނެފައެވެ. މިގޮތުން ކެއުމަށް ހޭދަވާ ވަގުތާއި ކާ މިންވަރުވަނީ ދެނެގަނެވިފައެވެ. މިދިރާސާއިން ދެއްކި ގޮތުގައި4މީހުންގެ ގުރުޕްއެއްގައި ހުރެ ކެޔުމުން ކާ މިންވަރު އިތުރުވެފައި ކެއުމަށް ހޭދަވާ ވަގުތު ގިނަ ކަމަށެވެ.\nމިދިރާސާގައި ބުނެފައިވަނީ މިގޮތަށް މިހެން ދިމާވަނީ އާއްމުކޮށް ގުރުޕް ހަދައިގެން ކާއިރު ފޫހިނުވެ، ކެޔުމަށް މަގުފަހިވާތީ ކަމަށެވެ. އަދި ގިނަ މީހުންނާއެކު ކާއިރު، އެކަކަށްވުރެ ގިނައިން އަނެކާ ކެޔުމަށް އުޅުމުގެ ސަބަބުންވެސް، ގިނަ މީހުންނާއެކު ކެއުމުގެ ސަބަބުން ގިނައިން ކެވޭ ކަމަށް މިދިރާސާ ބުނެފައިވެއެވެ.\nމިދިރާސާގައި އިތުރަށް ބުނެފައިވަނީ ބައެއް ފަހަރު މީހުންނާއެކު ކެޔުމަށް ބައެއް މީހުން ފަސްޖެހޭ ކަމަށެވެ. ނަމަވެސް މިއީ ވަރަށް މަދު ފަހަރެއްގައި ދިމާވާ ކަމެއް ކަމަށްވެސް މިދިރާސާގައި ބުނެފައިވެއެވެ.\nޖުލައި 7, 2019 16:54\nއެކަނި އިނދެގެން ކިތަންމެ ގިނަ އެއްކޮށް ވެސް ކެވިދާނެ.. މީހުން ތިއްބާ ކެވޭނީ އެތިކޮޅެއް..\nޖުލައި 13, 2019 19:06


ވެމްކޯއިން ޚިދުމަތް ފޯރުކޮށްދޭ ވަގުތުތަކަށް ބަދަލު ގެނެސްފި\nފިލްމީތަރި ޔުނާން އާއި އަންހެނުން ރިހުލާ ފުލުހުންގެ ބެލުމުގެދަށަށް ގެންދިޔައީ ރައްކާތެރިކަމަށް އެދުމުން: ފުލުހުން\n15 އަހަރުގެ ކުއްޖަކާ ގަދަކަމުން ދެ މީހަކު ބެހުނު މައްސަލައެއް ބަލަނީ\nކޯވިޑް-19އާ ގުޅިގެން އިއުލާން ކޮށްފައިވާ ފުރަބަންދަށް ލުއިދިނުމާ ގުޅިގެން ވޭސްޓު މެނޭޖްމެންޓް ކޯޕަރޭޝަން (ވެމްކޯ)ގެ ސައިޓްތަކުން ހިދުމަތް ފޯރުކޮށްދޭ ވަގުތުތަކަށް ބަދަލު ގެނެސްފިއެވެ.\nވެމްކޯއިން ބުނީ ހޮނިހިރު ދުވަހުން ބުރާސްފަތި ދުވަހުގެ ނިޔަލަށް މާލެ، ވިލިމާލެ، ހުޅުމާލެ، އަދި ތިލަފުށިން ހަފުތާއަކު ކޮންމެ ދުވަހަކު ވެސް ޚިދުމަތް ދޭން ފަށާނީ ހެނދުނު 8:00 ގައި ކަމަށެވެ. އަދި 21:30 އާއި ހަމައަށް ޚިދުމަތް ފޯރުކޮށްދިނުމަށް ވަނީ ނިންމާފައެވެ.\nއަދި ހުކުރު ދުވަހު ހެނދުނު 8:00ން 11:00ށް އަދި 14:00 އަދި 21:30ށް ޚިދުމަތް ދިނުމަށް ވަނީ ނިންމާފަ އެވެ.\nވެމްކޯއިން ބުނީ ޚިދުމަތްތަކާއި ގުޅޭ އިތުރު މައުލޫމާތު ވެމްކޯގެ ކޯލް ސެންޓަރު ނަންބަރު 1666ށް ގުޅުމުން ލިބޭނެ ކަމަށެވެ.\nކުނި އުކާލާ ސައިޓުތައް ކުރިއެކޭ އެއްގޮތަށް ހުޅުވާލި ނަމަވެސް، ގޭގެއިން ކުނި ނެގުމުގެ ޚިދުމަތް އަދިވެސް ދެމުން ގެންދާނީ ލޮކްޑައުންގައި ޚިދުމަތް ދިން ގޮތަށެވެ. އަދިވެސް ކުނި ނަގަމުންދާނީ މާލެ ސަރަހައްދުގައިވާ ހުރިހާ އިމާރާތެއްގެ ތިރިން ކަމަށް ވެމްކޯއިން ބުނެއެވެ.\nއެގޮތުން މެންދުރު 12:00ން 14:00އާ ދެމެދު، ބޭރަށް ކުނި ނެރެފައި ބެހެއްޓުމަށް އެދިފައެވެ. މަގުމަތީގައި ކުނި ބަހައްޓާއިރު މަގުގައި ދުއްވާ އެއްޗެއްސަށާއި ހިނގާ މީހުންނަށް ދަތިނުވާ ގޮތަށް މަގުމަތީގައި އެއްފަރާތެއްގައި ކުނި ބެހެއްޓުމަ


ނިދިން ހޭލާށެވެ. — Ihavandhoo.com\n10 ޖެނުއަރީ 20147މުޙައްމަދު ފިރާޟް\nހޭލާންވީ ކޮންނިންޖަކުންތޯއެވެ. ސިޔާސީ ނިދިންނެވެ. ހޭލަމޭލަ އަށް ކޮޅުކޮޅުމައްޗަން ސިޔާސީ ކަންތައްތަކުގައި ރަށުތެރޭގައި ދުވޭއިރު، އިންތިހާބުތައް ބޯމަތިންވަމުން އަންނަ ކަން އަޅުގަނޑުވެސް ދެނެހުރީމެވެ. ސިޔާސީ ޕާޓީތަކުގެ އެތެރޭގެ އިންތިހާބު ތަކާއި އިލެކްޝަން ކޮމިޝަންގެ ފަރާތުން ރައްޔިތުން ލައްވައި ރަށު ކައުންސިލަރުންނާއި، އަތޮޅު ކައުންސިލަރުންނާއި އަދި އިދާރީ ދާއިރާގެ މަޖިލިސް މެމްބަރުން އިންތިހާބުކުރުމަށް ބޭއްވުމަށް ޝެޑިއުލް ކުރެވިފައިވާ ޢާންމު އިންތިހާބުތަކެވެ. ސިޔާސީ ޕާޓީތަކަށް ބޮޑު އަޤުލަބިއްޔަތު ލިބުނީމާ ފެނުނީ "ޖެއްސުމާއި ޒާތީ ހަޞަދަ" ކުރިއަށް ނެރުނު މަންޒަރެވެ. ސިޔާސީ ޕާޓީއަކުން އިންތިހާބަށް ކުރިމަތި ލުމަކީ ކޮންމެހެން ޕާޓީގެ ޢާންމު ނިންމުންތަކަށް ބޯލެބުމަށް މަޖްބޫރުކުރާ ކަމަކަށްވެއްޖެ ނަމަ، ވޯޓުދިން ރައްޔިތުންގެ ޙައްޤުގައި ތިމާ ބަސްބުނުމުގެ ފުރުޞަތު ގެއްލުނީއެވެ. މުޅި ޕާޓީގެ މަސްލަހަތާއި ދާއިރާގެ ރައްޔިތުންގެ މަސްލަހަތު ފުށުއަރާގޮތް މަދުފަހަރެއްގަ ނަމަވެސް ދިމާވެދާނެކަމަށް ހިތުގެ އަޑިން ޤަބޫލުކުރަން ޖެހެއެވެ.\nސިޔާސީ ޕާޓީތައް ދިވެހިރާއްޖޭގެ ވެރިކަމުގެ ނިޒާމުގެ ތެރެއަށް އުފަންވުމުން "މެނިފެސްޓޯ" ގެ ލީފު ލެޓާއި ލަވަތައް އާންމުވި މިންވަރު، އިންތިހާބު ތަކާއި ދިމާކޮށް މަގުމައްޗަށް އެޅޭ ކަރުދާހުގެ މިންވަރުން ހާމަވެއެވެ. ނަމަވެސް، ހަޤީޤީ މާނައެކުލެވޭ އާންމުދަނީ ހޯދޭނެ ވަޞީލަތްތައް މި މެނިފެސްޓޯތަކުން ފެންނަލެއް ވަރަށް މަދެވެ. އަދި ކުރާނެ ކަންތައްތަކުގެ ވަޢުދުތަކުގެ ލިސްޓުތައް ހާމަކޮށްލާއިރު މި ހުރިހާ ކަމެއްވެސް ގޮސް ނިމެނީ ދަޢުލަތުގެ ޙަޒާނާއަށް އިތުރު ބުރައަށް ވެގެންނެވެ. ވީމާ، މިފަދަ މެނިފެސްޓޯ ތަކާއި މެދު ސަމާލުވެ، ރައްޔިތުން ސިޔާސީ ނިދިން ހޭލާންޖެހެއެވެ.\nސިޔާސީ ކަންކަމުގައި ތިމާގެ ޤާބިލްކަން ކަނޑައެޅި މިންވަރު ކުރެވިގެން ރައްޔިތުންގެ ކުރިމަތީގައި ދަނީ ތިމާއަށް ލިބޭ ތާޢީދާއި ވޯޓުންނެވެ. ތިމާގެ ތަޢުލީމީ ފެންވަރާއި ރައްޔިތުންނަށް ވީ އިޙްލާޞްތެރިކަމަކުން ނުމެ ނޫނެވެ. ސިޔާސީ މައިދާނުގައި ޢިހްލާޞްތެރިކަމާއި، ހިތްހެޔޮކަމާއި، ވަފާތެރިކަމާއި އަދި ތެދުވެރިކަމަކީ މިހާރު އެހާ މަޢުނަ އެކުލެވޭ ބަސްތަކަކަށް ނުވެއެވެ. ސިޔާސީ ޕާޓީގެ ނިޒާމުއުފެދުމަށްފަހު، ކޮރަޕްޝަނާއި ޙިޔާނާތް މިންވަރު ބެލުމަށް ކުރެވުނު ހުރިހާ ސާރވޭއަކުންވެސް ދައްކަނީ މި ދެކަންތައް އެންމެ މަތީގައި އުޅެނީ ސިޔާސީ ފަރާތްތަކުގައި ކަމެވެ. ވަކިން ޙާއްޞަކޮށް ރައްޔިތުންގެ މަޖިލީސްގެ މެމްބަރުންގެ މެދުގައެވެ. ޓެކްހަށް މަކަރު ހެދުމާއި، ނާޖާއިޒު ފައިދާ ނެގުމާއި، ޙިޔާނާތާއި، ސިޔާސީ ނުފޫޒާއި ބާރުން ނިކަމެތި ރައްޔިތުންނަށް އަނިޔާވެރިވުން މިއަދު މި ރާއްޖޭގައި އާންމުވެފައިމިވަނީ ނުހަނު ކަންބޮޑުވާ ދަރަޖައަށް ކަމަށް ވުމުން، އަޅުގަނޑުމެން ލަދުވެތިވާންޖެހެއެވެ. ދުނިޔޭގެ ޙަބަރު ފަތުރާ ވަޞީލަތްތަކުގެ ސުރުހީ ޙަބަރުތައް ކިޔާލުމުން، މި ފަދަ ޙަބަރެއް ނުލިބޭ ދުވަހެއް ވަރަށް މަދުވާނެއެވެ. އެހެންކަމުން، މިއީ މުޅި ދުނިޔޭގެ ތަބީޢަތު ކަމަށްވެސް ބުނެވިދާނެއެވެ. ޔޫރަޕްގެ ބޮޑެތި ކުލަބުތަކުން އެއްކުލަބުން އަނެއް ކުލަބުން ކުޅުންތެރިން ޓްރާންސްފަރ މާކެޓުގައި ވިއްކާ ގޮތަށް، ސިޔާސީ ޕާޓިތަކުން މެމްބަރުން ބަދަލުވަމުން ދިޔައީވެސް އަޅުގަނޑުމެން ގެ ލޯމަތީގައިއެވެ. ދިމިގްރާތީ ނިޒާމެއްގައި އޮންނަގޮތް ކަމަށް ނުވިނަމަވެސް، ސިޔާސީ ޕާޓީ ބަދަލުކުރުމުން، އިންތީހާބުވި ގޮޑި ގެއްލޭގޮތަށް ޤާނޫނަށް ބަދަލު ގެންނަންޖެހޭނީ ސިޔާސީ ވެށީގެ ނަޒާޙަތްތެރިކަން ދެމެހެއްޓުމަށްޓަކައެވެ. ކުރީގެ ރައީސް ނަޝީދު އެ ވިދާލުވާގޮތަށް ޕާޓީގެ އެތެރޭގެ އިންތިހާބުތަކުގައި މި ފަހަރު "ފީހޮވަން" ޖެހެއެވެ. މިއީ ހަމަގައިމުވެސް ރައްޔިތުންނަށް އުދަގޫ ކަމެކެވެ. މިފަދަ ދަތި އުދަގޫކަމެއް ކުރުމަށް ސިޔާސީ ނިދިން ހޭލާންޖެހެއެވެ.\nތިމާގެ ވޯޓުގެ ހައްޤަށް އެއްވެސް ފަރާތަކުން ނުފޫޒު ފޯރުކުރިޔަނުދިނުމަށްޓަކައި ސިޔާސީ ނިދިން ހޭލަން ޖެހެއެވެ. އިންތިހާބަކީ ތިމާގެ ނުފުދިފައިވާ މުހުތާދުތައް ފުއްދުމަށްޓަކައި ބޭނުންކުރާ ނިވާފަތް ގަޑަކަށް ހެދުމަށް ވިސްނާނަމަ، ތިމާގެ ވޯޓަށް ނުފޫޒު ފޯރުކުރުމުގެ ފުރުޞަތު ފަހި ކޮށްދެވުނީއެވެ. އަބަދުވެސް ވޯޓުލުމުގެ ޙައްޤު ތިމާ ބޭނުންވާ ގޮތަށް ހިތާ އެއްކޮޅަށް ލައި ، ހިތްހަމަ ޖެހުން ހޯދާށެވެ. ތިމާ ވޯޓުލާ ކެންޑިޑޭޓު ހޮވުން އެއީ ކޮންމެހެން ލާޒިމުކަމެއްކަމުގައި ތިމާ ދެކޭނަމަ، އެއް އިންތިހާބެއްގައި އެއް ކެންޑިޑޭޓަން ވުރެން ގިނައިން ވާދަ ކުރުމުގެ ބޭނުމަތީ ކޮބައިތޯއެވެ؟ އިންތިހާބަކަށް ކުރިމަތިލަނީ ވާދަ ކޮށް އިންތިހާބުގައި ކާމިޔާބީ ހޯދުމަށެވެ.\nރަށްރަށުގެ ރަށު ކައުންސިލަރުން ހޮވުމުގައި މިހާރު ތިއްބެވި ޕާޓީތަކުގެ މަޖިލީސް މެމްބަރުންނަށް ބުރަދަނެއް ހުރި ދައުރެއް އަދާކުރެވިދާނެކަމަކަށް އަޅުގަނޑަށް ޤަބޫލެއް ނުކުރެވެއެވެ. ވަކިން ޙާއްޞަކޮށް ދާއިރާތަކަށް ނިޞްބަތް ނުވާ މަޖިލިސް މެމްބަރުންނަށް އެއްވެސް ދަޢުރެއް އަދާކުރުވޭނެކަމަށް އަޅުގަނޑުގެ ޟަމީރެއް ޤަބޫލެއް ނުކުރެއެވެ. ރާއްޖޭގެ ގިނަރަށްތަކުގެ އާބާދީ ތިނެއް ހާހާއި ގާތްކުރާއިރު، ތިން ހާސް އަށްވުރެން ގިނަ ޢާބާދީ ތަކަށް7ރަށު ކައުންސިލަރުން އިންތިހާބުކުރެވޭ ހިނދު، މި ޢާއިލާތަކުން ނެރޭ ވޯޓާއި ގާތަށް އެއްމެ ވޯޓެއްވެސް މި ފަދަ ބޭފުޅުންނަށް ނެރެވިދާނެހެއްޔެވެ؟ ދާއިރާގެ މަޖިލިސް ގޮޑި ދާއިރާގެ ރައްޔިތަކަށް ދިނުމަށް އަޅުގަނޑަށް ތާޢީދު ކުރެވެނީ މި ސަބަބާހެދިއެވެ. މަންޑޭލާއާއި އެކު، ނަޞްލީ ތަފާތުކުރުންތައް ނިމިގޮސްފައިވާކަން އަޅުގަނޑުވެސް ޤަބޫލުކުރަމެވެ. ނަމަވެސް، އިންތިހާބުގެ ވާދަވެރިކަން އިންތިހާއަށް ގޮސްފައިވާ މި ދަނޑިވަޅުގައި އެމް.ޑީ.ޕީގެ މަޖިލިސް ގޮޑި ގެއްލިގެން ދިއުމަކީ އަޅުގަނޑު ނުހަނު ކަންބޮޑުވާ ކަމަކަށް ވާހިނދު، ރައްޔިތުން ސިޔާސީ ނިދިން ހޭލުމަށް ގޮވާލަމެވެ.\nމިފަހަރު މި ތަކަންދޫ އަހުމަދުގެ ކަންތައް މި މިނިމުނީ...\n– 10 ޖެނުއަރީ 201450\nމަންޑޭލާ އާ ހިސާބަކުން ނޫން ނަސްލީ ތަފާތުކުރުންތައް ނެތުނީ. އިސްލާމްދީންވަނީ އެކަން ނައްތާލައިފަ. ހަގީގަތަކީ މީ.\n– 10 ޖެނުއަރީ 201420\nމިއީ ހަމަ ތެދެއް. ނިދިން އަވަހަށް ހޭލާ\nމިފަހަރުވެސް އަހަރުމެން ބޭނުމީ އަޙުމަދު އަބުދުﷲ.\n– 11 ޖެނުއަރީ 2014 1 1\nވޯޓު ލުބުން އިނގޭނީ ހޮވޭ މީހެއް...ރަށު ދަރިއެއް ރަނގަޅު ވާނެކަމަށް ފެންނަނީ...ދެން އަހުމަދުވެސް ގޯހެއް ނޫން..\n– 11 ޖެނުއަރީ 201420\nނިދިން ހޭލިއިރު އާސިމްވެސް މިހުރީ އެމްޑީޕީއަށް ބައިއަތު ހިފައިފަދޯ!\n– 12 ޖެނުއަރީ 2014 1 1\nއަޙްމަދު ޢާޞިމް އުންމީދު ހއ.އިހަވަންދޫ އަޅުގަނޑަކީ އެއްވެސް މީހަކާއި ޒަތީ ގޮތެއް ބަހައްޓާނެ މީހެއް ނޫން. އެހެން ކަމުން ކޮންމެ މީހަކާވެސް އަޅުގަނޑު ސަލާން ކުރަން. އަދި އެއީ އިސްލާމް ދީނުގައި އެކަން އޮންނަ ގޮތް. ސިޔާސީ ގޮތުން އަޅުގަނޑާއި އަޙްމަދު ޢަބްދުﷲ ތަފާތު ދެމީހުން ކުރިންވެސް ސަލާމް ކުރިފޮޓޯ ނެގި ދުވަހުވެސް އަދި މިއަދުވެސް. ސަބަބަކީ އެމްޑީޕީގައި އަޅުގަނޑު ގަބޫލު ނުކުރާ އަދި ގަބޫލުކުރަން ބޭނުން ނުވާ ސިޔާސަތު ތަކެއް ހުރީމަ. އަޙްމަދު ޢަބްދުﷲ އަކީ އެމްޑީޕީ މީހެއް. އަޅުގަނޑަކީ މައުމޫނަށް ތާއިދުކުރާ ޕީޕީއެމްގެ މެމްބަރެއް ކުރިންވެސް އެދުވަހުސް އަދި އިރާދަކުރެއްވިޔާ ކުރިއަށް އޮތް ދުވަސްތަކުގަވެސް.\n– 14 ޖެނުއަރީ 2014 1 0


Al-Shabaab in Jaanun fidhaavegen dhin hamalaa ehgai Somalia ge Noosveriyaku maraalaifi - One Online\nނުރައްކާތެރި ހަނގުރާމަވެރި ޖަމާއަތެއް ކަމަށްވާ އަލް-ޝަބާބް އާ ދެކޮޅަށް ހަބަރުތައް ގެނެސްދެމުންދިޔަ ނޫސްވެރިޔަކު މަަރާލައިފިއެވެ. މި ނޫސްވެރިޔާ މަރާލާފައިވަނީ ޖާނުން ފިދާވެގެން ދިން ހަމަލާއެއްގައެވެ.\nއަލް-ޝަބާބްގެ ހަނގުރާމަވެރިޔަކު ޖާނުން ފިދާވެގެން ދިން ހަމަލާގައި މަރާލާފައިވަނީ ރޭޑިއޯ މޮގަދިޝޫގެ ޑައިރެކްޓަރު އަބްދިއާޒިޒް މުހައްމަދު ގުލޭދު އަދި ގިނަ މީހުން ދަންނަ ގޮތުން ނަމަ އަބްދިއާޒިޒް އަފްރީކާ އެވެ. މި ހަމަލާގައި ސޮމާލިއާގެ ގައުމީ ޓީވީގެ ޑިރެކްޓަރުގެ އިތުރުން ޑްރައިވަރަކު ވަނީ ވަރަށް ބޮޑަށް ޒަހަމްވެސް ވެފައެވެ. އަބްދިއާޒިޒް އަށް އަމާޒުކޮށް ހަމަލާދީފައިވަނީ ރެސްޓޯރަންޓަކުން ނުކުތް ވަގުތުއެވެ.\nސޮމާލިއާގެ ޑެޕިއުޓީ އިންފޮމޭޝަން މިނިސްޓަރު އަބްދުއްރަހްމާން ޔޫސުފް އުމަރު ނެރުއްވި ބަޔާނެއްގައި ބުނެފައިވަނީ ގެއްލިގެން އެ ދިޔައީ އަގުހުރި ކެރޭ ބަތަލެއް ކަމަށެވެ. ސަރުކާރުގެ އޮފިޝަލުން އޭއެފްޕީ އަށް ޔަގީންކޮށްދީފައިވާ ގޮތުގައި ހަމަލާދީފައިވަނީ ޖާނުން ފިދާވެގެންނެވެ. އަބްދިއާޒިޒް ރެސްޓޯރަންޓުން އިތުރު މީހަކާއެކު ނުކުމެ ކާރަށް ވަތް ވަގުތު، މީހަކު ދުވެފައި ގޮސް ހަމަލާދީފައިވަނީ ޖާނުން ފިދާވެ ބޮން ގޮއްވާލައިގެން ކަމުގައި މަންޒަރު ދުށް މީހުން ބުނެއެވެ.\nސަރުކާރާ ދެކޮޅަށް ހަމަލާތައް އަމާޒުކުރަމުންދާ ހަނގުރާމަވެރި ޖަމާއަތް އަލް-ޝަބާބް އިން ވަނީ މި ހަމަލާގެ ޒިންމާ އުފުލައިފައެވެ. އަބްދިއާޒިޒް އަކީ އަލް-ޝަބާބް އާ ދެކޮޅަށް ރިޕޯޓުތައް ގެނެސްދެމުންދިޔަ ޖެހިލުން ކުޑަ ނޫސްވެރިއެކެވެ. އޭނާ އެންމެ ފާހަގަކޮށްލެވެނީ ސޮމާލިއާގެ ސަރުކާރުން ހިފައި ހައްޔަރުކުރި އަލް-ޝަބާބުގެ ހަނގުރާމަވެރިން ކަމަށް ޝައްކުކުރެވޭ މީހުންގެ އިންޓަވިއުތައް ހިމެނޭ ޕުރޮގްރާމުތައް ހުށަހަޅައިދީގެންނެވެ. މި ޕްރޮގުރާމުތަކަށް ވަނީ އެގައުމުންނާއި ގައުމުގެ ބޭރުން ބޮޑު މަގުބޫލުކަމެއް ހޯދަމުން އައިސްފައެވެ.\nއަލް-ޝަބާބްގެ އަސްކަރީ އޮޕަރޭޝަނުގެ ތަރުޖަމާނު އަބްދިއާޒިޒް އަބޫ މުސްއަބް ރޮއިޓާސް އަށް ފޯނުން ގުޅައި މައުލޫމާތުދިން ގޮތުގައި އެ ޖަމާއަތުގެ މުޖާހިދީން އަބްދިއާޒިޒްއަށް ފާރަލަމުން އައިސްފައިވަނީ އޭނާ އަކީ އިސްލާމްދީނާ ހިލާފު އެތައް ޖަރީމާއެއް ހިންގާފައިވާ މީހަކަށް ވާތީއާއި އެ ޖަމާއަތުގެ ގިނަ މުޖާހިދުން ޝަހީދުކޮށްލުމުގެ ފަހަތުގައި އަބްދިއާޒިޒް ހިމެނޭތީ ކަމަށް ބުނެފައެވެ.\nގުޅޭ ޓެގު ނޫސްވެރިކަން


ހިތުގެ ދިރުން (ޓްރެއިލާރ) – Esfiya\n“ހިތުގެ ދިރުން” މި ވާހަކައަކީ އާންމު ދިރިއުޅުމުގައި އަންހެނުންނަށް ގިނައިން ކުރިމަތިވާ އެކި ކަހަލަ ހާލަތްތަކާއި ގުޅިގެން ކުރިމަތިވާ އެކި ކަހަލަ ނަފްސާނީ މައްސަލަތަކަށް އިސްލާމީ ސައިކޮލޮޖީގެ އިލްމުގައި ހައްލު ލިބޭނެ ގޮތްތަކާއި ބެހޭގޮތުން ލިޔެފައިވާ ވާހަކައެކެވެ. މިވާހަކާގައި ބޭނުންކޮށްފައިވާ ގިނަ ދަރުސްތަކަކަކީ ސައިކޮލޮޖީގެ ރޮނގުންނާއި، ޖާރނަލިޒަމް އަދި މާސް ކޮމިއުނިކޭޝަންގެ ރޮނގުން މަތީ ތައުލީމް ހާސިލް ކުރައްވައިގެން ހުންނެވި މޮޅު ލިޔުންތެރިއެއް، އަދި އިސްލާމިކް ސައިކޮލޮޖީގެ ރޮނގުން ހިތްގައިމު ދަރުސްތަކެއް ދެއްވާފައިވާ ބޭކަނބަލެއް ކަމަށްވާ ޔާސްމީން މޮޖާހިދުގެ ދަރުސްތަކަކުން ނަގައިފައިވާ ފައިދާހުރި ދަރުސްތަކެކެވެ. އަޅުގަނޑު އަމިއްލަ އަށް ދިވެހި ބަހައް ތަރުޖަމާ ކުރުމުގަޔާއި ވާހަކައިގެ ކެރެކްޓަރުގެ ދިރިއުޅުމަށް ފެއްތުމައްޓަކައި ބައެއް ދަރުހުގެ ބައެއް ޖުމްލަތަކައް އުނި އިތުރު ގެނެވިފައި ވާނެއެވެ. އަދި ބައެއް އަމިއްލަ ހަނދާންކޮށްދިނުންތައްވެސް އިތުރު ކުރެވިފައިވާނެއެވެ. މިވާހަކައިގައި ދީނާއި އަދި ސުންނަތާއި ޚިލާފް އެއްވެސް ކަމަކައް ބާރު އެޅިފައިވާނަމަ އެކަމެއް އަޅުގަނޑައް އަންގައި ފާހަގަ ކޮށްދިނުން އެދެމެވެ. އުއްމީދަކީ އަދި އެދުމަކީވެސް މިވާހަކައިން ބަޔަކައް ކޮންމެވެސް ގޮތަކުން ކޮންމެވެސް މިންވަރަކަށް ނަމަވެސް އެހީ ވެދިނުމެވެ.\n“އަދި ހަމަ އެ އުޚްތާ ބުނުއްވިފަދައިން އެ ވޭންތަކައް ފަރުވާ ނުކޮށް އެ އިތުރު ވަމުން ދިޔުމުން އެ ޒަހަމްތަކުގައި އިންފެކްޝަން އުފެދި ފާރުގަނޑަކަށް ބަދަލުވެ، އަހަރެންގެ ނަފްސާނީ ހާލަތު އައީ ދައްވަމުންނެވެ. އަހަރެންގެ ހިތައް އުފާވެރިކަން ލިބުނު އެންމެ ސިކުންތެއްވެސް ނާންނަ ފަދައެވެ. ވަށައިގެންވާ މީހުންގެ ކޮންމެ އަމަލެއްވެސް އިތުރު ތީރަކައް ބަދަލުވެ ސީދާ ހިތައް ވަންނަމުން ދިޔައެވެ. އަދި މި ހިތް ތީރުތަކުން ފުރި، ހިތުގެ ވޭން އަހަންނައް ބޭރުކުރެވެނީ ޝަކުވާއާއި ޒުވާބުގެ ބަސްތަކަކުންނެވެ. އިރެއްގައި ރަޙުމާއި ހަމްދަރުދީން ފުރިފައިވި މި ހިތް، ވޭނާއި ކެކުޅުުމުން ފުރުމުން، އެ ބަދަލުވީ ރަހުމެއްނެތްފަދަ ހަރުހިލަ ހިތަކަށެވެ. ހިތާމައިގެ ފުން ކަނޑަކައް ފެތި، ހަތަރު ފަރާތުން އަނދިރިކަން ވެރިވެ ނޭވާ ހާސްވެފައިވާ ފަދަ އިހްސާސްތަކެކެވެ. ކޮންމެ ވަގުތެއްގައިވެސް ނޭވާ ހުސްވެދާނެހެން ހީވާފަދަ ވޭނެކެވެ.”\n” ދަރިންގެ ތެރޭގައި މަޖާކޮށް އެކުދިން ހީލާ ހެދިޔަސް އަހަންނަށް ސިފަވަނީ އަހަންނަށް މަލާމަތް ކުރަނީއެވެ. އެއްބަނޑު އެއްބަފާ ދެ މީހަކު ކަމަކާ މަޝްވަރާ ކޮށްލިޔަސް އަހަންނައް ފެންނަމުން ދިޔައީ އަހަރެން ބާކީ ކޮށްލާފައިވާ މަންޒަރެވެ. އަހަރެންކުރާ ކަމަކަށް ފާޑުކިޔައިފިނަމަ އަހަންނަކަށް އެ ހަޖަމެއް ނުކުރެވެއެވެ. ރުޅި ކޮންޓްރޯލުން ނެއްޓޭގޮތް ވެއެވެ. އަހަރެން ދޭ ނަސޭހަތެއް ޤަބޫލު ނުކުރާ ކޮންމެ ފަހަރަކު އެދަރިފުޅުގެ ދިރިއުޅުމުގައި އަހަރެންގެ މުހިންމުކަމެއް ނެތް ހެން ހީވެ ހިތައް އެތައް ވޭނެއް އިހްސާސް ވެއެވެ. އަދި މި ނޫންވެސް މިފަދަ އެތައް ކަމެކެވެ. އެހެންމީހުންގެ އުފާވެރި ދިރިއުޅުން ފެންނަ ކޮންމެ ވަގުތަކު މި ހިތައް ސިފަވަނީ އަހަރެންގެ ދިރިއުޅުމުގެ ހިތާމަވެރިކަމެވެ. އެހެންމީހުންގެ ދަރީންގެ މުއްސަނދިކަމާއި އިލްމީގޮތުން މޮޅުތަން ފެނި މިހިތުގައި ވޭން އަޅަނީ އަހަރެންގެ ދަރީންގެ އެފަދަ ކަމެއް ނެތުމުންނެވެ. އެހެންމީހުންގެ ފިރިންގެ ރަނގަޅުކަން ފެންނަ ކޮންމެ ފަހަރަކު އަހަރެންގެ ފިރިމީހާގެ އުނި ސިފަތައް ލޯ ކުރިމައްޗައް ސިފަވެ މި ހިތް ޝަކުވާއިން ފުރި ބަންޑުންވެއެވެ. އަހަރެންނަށް އެއްވެސް އުފަލެއް މި ދުނިޔޭގައި ނެތްފަދަ އިހްސާސްތަކެކެވެ.”\nވަރަށް އަވަހައް ވާހަކައިގެ އެޕިސޯޑް ތައް އަޕްލޯޑް ކޮށްދޭނަމެވެ. އިންޝާﷲ.\nހިތި ނިމުން 7\nހިތާމަ އެހެނިހެން ދީނީ ލޯބި October 21, 2020\nތީ ފުރާނައިގެ ދިރުމޭ މަގޭ (7)\nހިތާމަ ލޯބި January 8, 2016\nލޯބި March 19, 2020


Dubai police ah Tesla Cybertruck eh | Mihaaru\nދުބާއީ ޕޮލިހުން ޓެސްލާ ސައިބާޓްރަކެއް 2020 ގައި ބޭނުންކުރަން އުޅޭ ޚަބަރު ވަނީ ހައިރާ ކަމަކަށް ވެފައި\nދުބާއީ ޕޮލިހަށް ޓެސްލާ ސައިބާޓްރަކެއް\n02 ޑިސެމްބަރ 2019 - 07:20\nމިވީ ގޮތެއް ނޭނގުނެވެ. ޓެސްލާ އިން ބުނީ ސައިބާޓްރަކް އަދި ފުރިހަމަނުވާ ކަމަށެވެ. އެހެންވެ، 2021 ގައި ނޫނީ ސައިބާޓްރަކްތައް ގަނޑުކޮށް އުފައްދަން ނުފެށޭނެ ކަމަށް ވަނީ ބުނެފަ އެވެ. އަނެއްކޮޅުން، ސައިބާޓްރަކް ދައްކާލަން އުޅުމުގެ ތެރޭގައި، ކުޑަދޮރުގެ ބިއްލޫރިގަނޑުގައި ރެނދު ވެސް ވަނީ ލައިފަ އެވެ. ނަމަވެސް، އަންނަ އަހަރު ދުބާއީ ޕޮލިހަށް ސައިބާޓްރަކް ލިބޭނެ ކަމަށް އެބަ ބުނެ އެވެ. އެ ވާނީ ދުބާއީ ޕޮލިހުންނާ ޓެސްލާއާ ވަރަށް ގާތް ގުޅުމެއް އޮންނަނީ ކަމަށެވެ.\nދުބާއީ ޕޮލިހަކީ ހައިޓެކް ބައެކެވެ. ދުނިޔޭގެ އެހެން ގައުމެއްގެ ޕޮލިހުން ބޭނުންނުކުރާ ޒާތްޒާތުގެ އުޅަނދުފަހަރު އަދި ޒަމާނީ އާލާތްތައް، ދުބާއީ ޕޮލިހުން ބޭނުންކުރެ އެވެ. މަގުތައް ބެލެހެއްޓުމަށް ޑްރޯން ބޭނުންކުރެ އެވެ. މަގުތަކުގެ ރައްކާތެރިކަން ކަށަވަރުކުރުމަށް އަދި ޓޫރިސްޓުންނަށް މެހެމާންދާރީ އަދާކުރުމަށާއި މަންޒިލް އޮޅުންފިލުވައިދިނުމަށް މަގުތަކުގައި ރޮބޮޓްތައް ހިންގުވަ އެވެ. ވަގުން ފަހާ ދުއްވުމަށް، މަޝްހޫރު މަރުކާތަކުގެ ސްޕޯޓްސް ކާރާއި މައުންޓަން ސައިކަލްތައް ވެސް ބޭނުންކުރެ އެވެ.\nޓެސްލާއިން ބުނީ، ސައިބާޓްރަކަށް މިހާރު ވެސް 250،000 އޯޑަރު ލިބިއްޖެ ކަމަށެވެ. އުޅަނދު ދައްކާލަން ބޭއްވި ހަފުލާގައި، ބިއްލޫގަނޑަށް ލިބުނު ގެއްލުމާ ގުޅިގެން ބަޔަކު މަލާމާތްކުރި ނަމަވެސް، ސައިބާޓްރަކްތައް އުފައްދަން ފެށުމުގެ ކުރިން މި ވަރުގެ އޯޑަރެއް ލިބޭނެ ކަމަށް ހީކުރެވިފައި ނުވާ ކަމަށް ޓެސްލާއިން ބުންޏެވެ.\nބަލާބެލުމަށް ސިފަ ހުތުރު ނަމަވެސް، ސައިބާޓްރަކްގެ ބޭނުންތެރިކަން ފިތްކަނޑައިގެންދާހާ ވެ އެވެ. އެންމެ ބޮޑަށް ފާހަގަކުރެވެނީ އޭގެ ދުވެއްޔެވެ. ބުނެވޭ ގޮތުގައި ގަޑިއަކު 60 މޭލަށް، ތިން ސިކުންތުގެ ތެރޭގައި ދުވެލި އުފުލާލަ އެވެ.\nއިތުރު ލިޔުންތައް ޕޮލިސް ދުބާއީ


ގާޒާގެ އެންމެ ތަޖުރިބާކާރު ދެ ޑޮކްޓަރުން މަރުވެއްޖެ\nއިޒްރޭލް ހަމަލާތަކުގައި ގާޒާގެ އެންމެ ތަޖުރިބާކާރު ދެ ޑޮކްޓަރުން މަރުވެއްޖެ\n17 މޭ 2021 - 16:06 0\nގާޒާގެ އެންމެ ތަޖުރިބާކާރު ޑޮކްޓަރުންގެ ތެރޭގައި ހިމެނޭ އައިމަން އަބޫ އަލް އައުފް އާއި މޫއިން އަހްމަދު އަލް އަލޫލް އިއްޔެ ވަނީ މަރުވެފައި.-- ފޮޓޯ: އަލްޖަޒީރާ\nގާޒާގެ އެންމެ ތަޖުރިބާކާރު ޑޮކްޓަރުންގެ ތެރެއިން ދެ މީހަކު އިއްޔެ އިޒްރޭލުން ދިން ބޮމުގެ ހަމަލާތަކުގައި މަރުވެފައި ވާތީ ސިއްހީ މަސައްކަތްތެރިންނާއި ޖަމިއްޔާތަކުން ކަންބޮޑުވުން ފާޅުކޮށްފި އެވެ.\nއިއްޔެ މަރުވެފައިވަނީ ނިޔުރޮލޮޖިސްޓަކާއި ގާޒާގެ އެންމެ ބޮޑު ހޮސްޕިޓަަލުގެ އެތެރެހަށީގެ ބަލިތަކުގެ ޑިޕާޓްމަންޓުގެ ވެރިޔާ އެވެ. އެ މީހުންގެ މަރާއެކު ބާރުބޮޑުވެފައިވާ ގާޒާގެ ސިއްހީ ހިދުމަތްތަކަށް އިތުރަށް އަސަރު ކުރާނެ އެވެ.\nހުރިހާ ފަރާތަކުން ގާޒާ ބަންދުކޮށްލާފައި ވާތާ 14 އަހަރުވެފައި ވާއިރު، އެ ތަނުގައި ސިއްހީ ހިދުމަތް ފޯރުކޮށްދޭން ބޭނުންވާ ސާމާނު ވެސް އެކަށީގެންވާ މިންވަރަށް ނުލިބެ އެވެ. އޭގެ އިތުރުން ރަނގަޅު ތަމްރީނާއި ތަޖުރިބާ ހުރި ޑޮކްޓަރުން ވެސް މަދެވެ.\nއަލް ޝިފާ ހޮސްޕިޓަލުގެ އެތެރެހަށީގެ ބަލިތަކަށް ހާއްސަ ޑިޕާޓްމަންޓުގެ ވެރިޔާ ޑރ. އައިމަން އަބޫ އަލް އައުފް މަރުވީ އިއްޔެ ހެނދުނު ގާޒާގެ އަލް ވެހްދާ ޑިސްޓިރިކްޓަށް ދިން މިސައިލް ހަމަލާއެއް ގަ އެވެ. އެ ހަމަލާގައި 33 އާއްމުން މަރުވި އެވެ.\nއުމުރުން 66 އަހަރުގެ ސައިކިއެޓްރިކް ނިޔުރޮލޮޖިސްޓް ޑރ. މޫއިން އަހްމަދު އަލް އަލޫލް ވެސް މަރުވީ އަލް ވެހްދާ ޑިސްޓްރިކްޓަށް ދިން ހަމަލާގައި ގޭގައި ހުއްޓަ އެވެ. މިސްރާއި ފްރާންސުން ކިޔަވައިގެން ސައުދީ އަރަބިއްޔާގައި މަސައްކަތް ކުރުމަށް ފަހު އެނބުރި ގާޒާއަށް ދިޔަ މޫއިން މަރުވިއިރު މަސައްކަތް ކުރަމުން ދިޔެއީ ސްޕެޝަލައިޒްޑް ކްލިނިކެއްގަ އެވެ. އޭނާގެ އަންހެނުންނާއި ދަރިފުޅަށް ލިބުނު ޒަހަމްތަކަށް ދަނީ ފަރުވާ ކުރަމުންނެވެ.\nމިދިޔަ ހޯމަ ދުވަހު އިޒްރޭލުން ގާޒާއަށް ބޮން އަޅަން ފެށި ފަހުން މިހާތަނަށް 58 ކުޑަކުދިން ހިމެނޭހެން 200 އެއްހާ ވުރެ ގިނަ ފަލަސްތީނު މީހުން މަރުވެ، 1500 އަށް ވުރެ ގިނަ މީހުންނަށް ދަނީ ފަރުވާ ކުރަމުންނެވެ.\nކޮވިޑުގެ ބަލިމަޑުކަން ދިމާވުމުގެ ކުރިން ވެސް އެތައް ގޮންޖެހުންތަކާ ދިމާވެފައި އޮތް ގާޒާގެ ސިއްހީ ނިޒާމް މިހާރު ވަނީ ހުއްޓުމަކަށް އައުމާ ގާތްވެފަ އެވެ. ގާޒާގައި ޑޮކްޓަރުންނާއި ނަރުހުން މަދުވުމުން ގިނަ ބަޔަކަށް ފަރުވާ ދޭން ޖެހެނީ އެހީދޭ ޖަމިއްޔާތަކުގެ ފަރާތްތަކުންނެވެ.\nއޭގެ އިތުރުން އިއްޔެ އިޒްރޭލުން ވަނީ އަލް ޝިފާ ހޮސްޕިޓަލަށް ދެވެން އޮތް މައި މަގަށް ބޮން އަޅާ، އެ ހިސާބަށް ނުދެވޭނެ ގޮތް ހަދާފަ އެވެ. އެ ހޮސްޕިޓަލަކީ ގާޒާގައި އާއްމު ސިއްހީ ހިދުމަތްތަކުގެ 70 ޕަސެންޓު އަދި ސިއްހީ އެމެޖެންސީ ހިދުމަތްތަކުގެ 90 ޕަސެންޓު ފޯރުކޮށްދޭ ހޮސްޕިޓަލެވެ.\nއިޒްރޭލުން އަނެއްކާވެސް ގާޒާއަށް ހަމަލާ ދީފި\nއާ ސަރުކާރުން ވެސް ޔަހޫދީންގެ ހިނގާލުމަށް ހުއްދަ ދީފި\nނަތަންޔާހޫ ބޭރުވުމަކީ އެންމެ ގޯސް ދުވަސްވަރަށް ނިމުން އައުން


BREAKING | Covid-19: Anehkaa Ves Raajje In Ithuru Meehaku Fassi Vehje - Vaguthu\nކޮވިޑް-19: ރާއްޖެއިން އިތުރު މީހަކު އަނެއްކާވެސް ފައްސިވެއްޖެ\nރާއްޖެއިން އަނެއްކާވެސް އިތުރު މީހަކު ކޮވިޑް-19 އަށް ފައްސިވެއްޖެ އެވެ.\nރާއްޖެއިން އިތުރު މީހަކު ކޮވިޑް-19 އަށް ފައްސިވުމުން މިހާރު މި ބައްޔަށް ރާއްޖެއިން ފައްސިވީ މީހުންގެ ޖުމްލަ އަދަދު ވަނީ 129 އަށް އަރާފައެވެ.\nމިރޭ އިތުރު 12 މީހަކު ރާއްޖެއިން ކޮވިޑް-19 އަށް ފައްސިވެފައިވާކަން އެޗްޕީއޭއިން ހާމަކޮށްފައި ވާއިރު، ދާދި ދެންމެއަކު ކުރި ޓްވީޓެއްގައި ވިދާޅުވެފައި ވަނީ އެ 12 މީހުންގެ އިތުރުން، އިތުރު މީހަކު ބައްޔަށް ފައްސިވެފައިވާ ކަމަށެވެ. އޭގެތެރޭގައި ހިމެނެނީ 12 ދިވެހިންނާއި ބަންގްލަދޭޝް މީހެއް ކަމަށް އެ އިދާރާއިން ވިދާޅުވެއެވެ.\nއެންމެ ފަހުން ރާއްޖެއިން ކޮވިޑް-19 އަށް ފައްސިވެފައިވާ މީހާގެ މަޢުލޫމާތެއް އަދި އެޗްޕީއޭއިން ހާމަކޮށްފައެއް ނުވެއެވެ.\nމިދިޔަ 24 ގަޑިއިރު ތެރޭ އެކަނިވެސް ރާއްޖެއިން 21 މީހަކަށް މި ބަލި ޖެހިފައިވެއެވެ.\nމިހާތަނަށް ރާއްޖެއިން ކޮވިޑް-19 ޖެހުނު މީހުންގެ ތެރެއިން ފަރުވާދެމުން ދަނީ 112 މީހަކަށެވެ. އަދި ވައިރަސް އާއި ގުޅިގެން ކަރަންޓީނު ފެސިލީޓީތަކުގައި 1329 މީހަކާއި، އައިސޮލޭޝަން ފެސިލިޓީތަކުގައި 125 މީހަކު އެބަތިއްބެވެ.\nރާއްޖެއިން މިހާތަނަށް ޖުމްލަ 5441 މީހެއްގެ ސާމްޕަލް ނަގާފައިވާ ކަމަށް އެޗްޕީއޭއިން ވިދާޅުވެފައި ވެއެވެ. އޭގެތެރެއިން 5071 ސާމްޕަލް އެއް ނައްސި (ނެގެޓިވް) ވެފައި ވާއިރު، ނަތީޖާ ނުލިބޭ 242 ސާމްޕަލް އެބަހުއްޓެވެ.\nއޭޕްރީލް 25, 2020 06:22\nރަށްރަައް ކާގޯ ފްލައިޓް އަންނައިރު ކަރަންޓީނު މީހުން ގެންނާނެކަމެއްނެތް!ތިއުޅެނީ ރަށްރަށައްވެސް ތިބަލިފަތުރަންވެގެން!ތިބިތާ ތިބެބަލަ\nއޭޕްރީލް 25, 2020 06:30\nކަރަންޓީނުން ދޫކުރާަހުންވެސް ޕޮސިޓިވް އެބަވޭ!ކަރންޓީނުގެ ފެންވަރުމީ!ކަރންޓީނޭ ކިޔާފަ ފުރިހަމަނުކޮއްވެސް އެބަދޫކޮއްލާ!ނާގާބިލު ސަރުކާރު ތިއުޅެނީ ރަށްރަށައް ބަލިފަތުރަންތަ\nކާގޯ ފްލައިޓުތަކުން ރައްރަށަށް މީހުން ގެނައުން ހުއްޓާލާ\nއޭޕްރީލް 25, 2020 10:39\nފުރަތަމަ މީހަކީ ރެޕް ކަމަށް ވ ށައްކު\nއޭޕްރީލް 25, 2020 11:29\nދުވަހަކުން ދުވަހަކަށް ޖެހޭ މީހުން މި ދަނީ އިތުރުވަމުން.. ބުނެލަންބޭނުންވަނީ ރާއްޖޭގެ ރައްޔިތުންނަށް ގޭގެ ތިބުމަށް...ކޮވިޑް19 ސަލާމަތް ވިޔަސް ފަހަރެއްގާ ފުއްޕާމޭ ޑެމޭޖްވެ އަދި ހާޓްއެޓޭކް ޖެހުމަށް މަގުފަހިވޭ..މުސްތަޤުބޮލުގައި ކުރިން އުޅުނު އުފާވެރި ކޮށް ދެންނުއުޅެވޭނެ ތި ޖެހިގެން ރަނގަޅު ވިޔަސް...ބުނާގޮތް ހަދައިގެން ގޭގެ މަޑުކުރޭ\nއޭޕްރީލް 25, 2020 15:18\nލޮބުވެތި އަޙުންނާއި އުޙުތުންނޭވެ އެކުގާ މަސައްކަތް ކުރަމާ ހިންގަވާ އިންޝާﷲ މަސައްކަތް ކުރީމަ ކާމިޔާބު ލިބޭނެ. ވަސްވާސްގެ ބަލި މީހުން ގިނައިން ޤުރުއާން ކިޔަވާ ފާފަ ތަކާ ދުރުވެ. ދިފާއީ ނިޒާމް ވަރުގަދަ ވާފަދަ ގުތުރަތީ ކާނާ ބޭނުން ކުރައްވާ. ހޫނުކޮށް ފެންބުއިމާ ކަރުތެރެ ސާފުކޮށް ބެހެއްޓުމާ ކަންކަން ކުރައްވާ، ކޮންމެ ބައްޔަކާ އެކު މާތްﷲ ޝިފާ ބާއްވައިލެއްވެވި ދެރަވެ ހާސްވެ ނުތިބެ ގެއްލެނިވެ ހަލާކް ވުމުގެ ކުރިން ޤުދުރަތީ ރޫހާނީ ނަފުސާނީ ޖިސްމާނީ ފަރުވާ ހޯއްދެވުމަށް މަސައްކަތް ކުރައްވާ އިންޝާﷲ ކާމިޔާބު ލިބޭނެ. މިހާތަނައްވެސް މިއާދެވުނީ މާތްﷲގެ ހެޔޮރަހުމަތުން އަލްހަމްދު ލިﷲ އަދި ހަމަ އިންޝާﷲ ކުރިއަށްވެސްދެވޭނެ. އެކަލާނގެ ރަހުމަތުން އަޅުތަކުން އުންމީދު ކަނޑައިލައިގެން ނުވާނެ. މިވައިރަސް އާއި އެންމެހާތަކެތި ވަނީ އެކަލާނގެ ކޮންޓްރޯލްގަ ކަން ހަނދާން ކުރަމާ. އެކަލާނގެ ނާންގަވާ ބިރުންނާއި ދެރަވެފަ ތިބޭށެކޭ އެކަމް ހެޔޮއަޅުކަންކޮށް މަސައްކަތްކުރުމަށް އެންގެވި. ވިސްނަވާ އިންޝާﷲ އިނގޭތޯ ވައިރަސް ދެކެ ނޫނީ މަރުވެދާނެތީ ނޫން ބިރުގަނެ ދެރަވާންވީ، ތިމާގެ ހެޔޮއަމަލްތަށް މަދުވެދާނެތީ މިކަމްގެ ސަބަބުން އާޙިރަތް ބަރުބާދުވެދާނެތީ. މާތްﷲ އަޅަމެން އެންމެންގެ އުމުރުގައި ބަރަކާތްލައްވަވައި ދެދުނިޔެވެސް ބާއްޖަވެރި ކުރައްވަވާށި އާމީން\nއޭޕްރީލް 25, 2020 12:18\nކަލެއަކީ ކެރިއަރ ކަމަށް ވ ށައްކު\nއޭޕްރީލް 25, 2020 13:10\nމެއި 5, 2020 17:33


Covid jehunu touristun Midhiya mahu madhu\nމިދިޔަ މަހު ކޮވިޑު ޖެހުނު ޓޫރިސްޓުން މަދު: މިނިސްޓަރު\nރާއްޖެއަށް އައި ޓޫރިސްޓަކަށް ރާއްޖޭން ހަދިޔާއެއް ދެނީ: ބޭރަށް ގެންދަވަނީ މެސެޖް ތަކެއް ކަމަށް މިނިސްޓަރު ވިދާޅުވޭ -- ފޮޓޯ: ޓޫރިޒަމް\nރާއްޖޭގައި ކޮވިޑް ބަލި ޖެހޭ މީހުންގެ ނަމްބަރު މަތިވި ނަމަވެސް ކޮވިޑް-19 އަށް ޕޮޒިޓިވްވާ ޓޫރިސްޓުން މަދު ކަމަށް ޓޫރިޒަމް މިނިސްޓަރު ޑރ. އަބްދުﷲ މައުސޫމް ވިދާޅުވެއްޖެ އެވެ. އެހެން ނަމަވެސް ކޮން މައުލޫމާތެއްގެ މައްޗަށް ބިނާކޮށް ވިދާޅުވި ވާހަކަފުޅެއް ކަމެއް ސާފެއް ނުވެއެވެ.\nވިދާޅުވެވޭ ގިނަ ވާހަތަކުން ފަހަކަށް އައިސް އަބަދު ހޫނުފެނަށް ވެއްޓޭ ޓޫރިޒަމް މިނިސްޓަރު "ސަންގު ޓީވީ" ގައި ވިދާޅުވީ މިހާރު އެންމެ މުހިންމު އެއްޗަކީ ކޮވިޑުގެ ނަމްބަރު ކަމަށެވެ. އެ ނަމްބަރުތައް ދަށް ކުރުން ވަރަށް މުހިންމު ކަމަށާއި އެކަމަކު ބޭރަށް ގެންދަންވީ މެސެޖުތަކެއް ކަމަށެވެ.\n"އަހަރު ފެށިގެން އައިއިރު ވެސް ޕޮޒިޓިވްވާ ޓޫރިސްޓުންގެ ނަމްބަރުތައް ދާދި އެއްވަރެއްގައި ހިފަހައްޓާލެވޭ. މި އަހަރުގެ ޖަނަވަރީ، ފެބްރުއަރީ ގައި މަތިވި ނަމަވެސް މާޗު މަދު ދަށުގައި ހުރީ. މިދިޔަ މަހު ވެސް،" މައުސޫމް ވިދާޅުވި އެވެ.\nމިނިސްޓަރު ވިދާޅުވީ މިހާރު ބޮޑަށް ބޭރަށް ދޭން ބޭނުން ވަނީ އެޗްޕީއޭ އިން ދޭ ނަމްބަރުތަކަށް ވުރެ ޓޫރިސްޓުންދޭ މެސެޖުތައް ކަމަށެވެ.\n"އެ މީހުންގެ މެސެޖުތައް ދުނިޔެއަށް ވަރަށް އަޑުގަދަ ވަރަށް ބާރު، އަވަަހަށް އަވަހަށް ފެތުރިގެން ދޭ. އެ މެސެޖުތައް ދުނިޔެއަށް ދެމުން އެ ގެންދަނީ އޭގައި ހަމަ ދުވަހެއް ދުވަހަކަށް ސަލާމަތީ ގޮތުން އެންމެ ސަލާމަތާ ރައްކާތެރިކަން ބޮޑު މަންޒިލުގެ މެސެޖު ދެމުން މި ގެންދަނީ،" މައުސޫމް ވިދާޅުވި އެވެ.\nކޮވިޑް-19 އަށް ޕޮޒިޓިވްވާ ޓޫރިސްޓުންގެ އަދަދު މަދު ނަމަވެސް އާއްމުންގެ ތެރޭގައި މި ބަލި ފެތުރޭ ނިސްބަތް މި މަހު ވެސް މައްޗެވެ. އެހެންވެ ވަކި ގަޑިތަކެއްގައި ބޭރުގައި އުޅުން ހުއްޓުވައި ރައްކާތެރިކަމުގެ ފިޔަވަޅުތައް ވަނީ އަޅާފަ އެވެ. ތަފާސް ހިސާބުތައް ދައްކާ ގޮތުން ވޭތުވެދިޔަ 24 ގަޑިއިރު ރާއްޖޭން މި ބަލި ޖެހިފައިވަނީ ރާއްޖެއިން އިތުރު 590 މީހަކަށެވެ. ބަލި ޖެހުނު މީހުންގެ ތެރެއިން 389 މީހުންނަކީ މާލޭ ސަރަހައްދުން ބަލި ޖެހުނު މީހުނެވެ. މި ވަގުތު ރާއްޖޭގައި ކޮވިޑުން ރަނގަޅު ނުވެ ތިބީ 20،014 މީހުންނެވެ. މިހާތަނަށް 47،333 މީހުން ވަނީ ކޮވިޑުން ރަނގަޅުވެފަ އެވެ. މިވަގުތު ވެސް ހޮސްޕިޓަލްގައި އެޑްމިޓްކޮށް 191 މީހަކަށް ދަނީ ފަރުވާ ދެމުންނެވެ.\nޓޫރިޒަމް ޓޫރިސްޓް އެރައިވަލް ޑރ. އަބްދުﷲ މައުސޫމް + ކޮވިޑް-19 މިނިސްޓްރީ އޮފް ޓޫރިޒަމް\nޓޫރިސްޓުންގެ އަަދަދު ހަލައްކަ ހުރަސްކޮށްފިި


Arsenal gai 12 aharu heydha kurumahfahu, Walcott Everton aai gulhijje\nއާސެނަލްގައި 12 އަހަރު ހޭދަކުރުމަށްފަހު ވޮލްކޮޓް އެވަޓަންއާއި ގުޅިއްޖެ\n6 މަސް,2ދުވަސް, 15 ގަޑި, 17 މިނެޓް, 58 ސިކުންތު ކުރިން 2080އަހްމަދު މިޒްޔާލް\nދިގު މުއްދަތެއް އާސެނަލްގައި ހޭދަކުރުމަށްފަހު ތިއޯ ވޮލްކޮޓް އެވަޓަންއާއި ގުޅިއްޖެއެވެ.\nތިން އަހަރާ ހަ މަސް ދުވަހުގެ ކޮންޓްރެކްޓެއްގެ ދަށުން އުމުރުން 28 އަހަރުގެ ވޮލްކޮޓް އެވަޓަންއާއި ގުޅިފައިވަނީ 20 މިލިއަން ޕައުންޑުގެ އަގަކަށެވެ.\nވޮލްކޮޓް ވަނީ އާސެނަލްއަށް ކުޅެދިން 396 މެޗުގައި 108 ލަނޑު އެ ޓީމަށް ޖަހާދީފައެވެ. އަދި އާސެނަލްއާއެކު އޭނާ ހޭދަކުރި މުއްދަތުގައި އެ ޓީމާއެކު އޭނާވަނީ ތިން ފަހަރުގެ މަތިން އިނގިރޭސި އެފްއޭ ކަޕްގެ ތަށި ވެސް އުފުލާލާފައެވެ.\nމި ހިނގާ ޓްރާންސްފަރ ސީޒަނުގައި އެވަޓަންއިން ވަނީ މިހާތަނަށް 40 މިލިއަނަށް ވުރެ ގިނަ ޕައުންޑް ހޭދަކޮށްފައެވެ. އެގޮތުން 20 މިލިއަން ޕައުންޑުގެ އަގަކަށް އެވަޓަންއިން ވޮލްކޮޓް ގަނެފައިވާއިރު، 21 މިލިއަން ޕައުންޑުގެ އަގަކަށް ތުރުކީގެ ސެންކް ޓޯސުން ވެސް އެ ޓީމަށް ވަނީ ގެނެސްފައެވެ.\nއާސެނަލްގައި 12 އަހަރު ހޭދަކުރުމަށްފަހު ވޮލްކޮޓް އެ ޓީމު ދޫކޮށްލާފައިވާއިރު، އާސެނަލްގެ ފްރާންސިސް ކޮކޮލާން ވެސް ވަނީ އެ ޓީމު ދޫކޮށް ސްޕޭނުގެ ވެލެންސިއާއާއި ގުޅިފައެވެ.\nމީގެ އިތުރުން ވާދަވެރި މެންޗެސްޓަރ ޔުނައިޓެޑުން އާސެނަލްގެ އެންމެ މުހިންމު އެއް ފޯވަޑް އެލެކްސިސް ސަންޗޭޒް ގަތުމާ ގުޅޭގޮތުން ދަނީ މަޝްވަރާ ކުރަމުންނެވެ. އަދި ސަންޗޭޒްގެ ބަދަލުގައި ޔުނައިޓެޑުން ހެންރިކް މިކިތާރިޔަން އާސެނަލްއަށް ދޫކޮށްލާނެ ކަމަށް ޓްރާންސްފަރ މާކެޓް ދިރާސާ ކުރާ ފަރާތްތަކުން ބުނެއެވެ.\nރެކޯޑް އަގަކަށް އެލިސަން ލިވަޕޫލާ ގުޅިއްޖެ\n14 ގަޑި ކުރިން 41 0\nލިވަޕޫލްއިން ރޯމާގެ ކީޕަރު އެލިސަން ގަތުމަށްޓަކައި 62 މިލިއަން ޕައުންޑުގެ ރިކޯޑް އަގެއް ހުށަހަޅައިފި\n2 ދުވަސް ކުރިން 13 0\nހަޒާޑް ޗެލްސީ ދޫކޮށްލަފާނެ ކަމުގެ އިޝާރާތެއް\n5 ދުވަސް ކުރިން 50 0


Villa ah anburaa rahthah dhinumuge masahkaiy fashaifi\nވިލާއަށް އަނބުރާ ރަށްތައް ދިނުމުގެ މަސައްކަތް ފަށައިފި\nޓޫރިޒަމް މިނިސްޓަރު އަލީ ވަހީދާއި ގާސިމް--\nވިލާ ގްރޫޕަށް ދީފައިވާ ރަށްތައް އަތުލައި އެގްރިމަންޓްތައް ބާތިލްކުރަން ސަރުކާރުން ނިންމީ ރަނގަޅަށް ނޫން ކަމަށް ސުޕްރީމް ކޯޓުން ނިންމި ނިންމުން ތަންފީޒު ކުރުމުގެ މަސައްކަތް ފަށާފައިވާ ކަމަށް ޓޫރިޒަމް މިނިސްޓްރީން ބުނެފި އެވެ.\nވިލާ ގްރޫޕަށް ދީފައިވާ ރަށްތަކުގެ މައްސަލާގައި ސުޕްރީމް ކޯޓުން ހުކުމް ކުރީ މިދިޔަ އަހަރުގެ އޭޕްރީލް މަހުގެ 18 ވަނަ ދުވަހު އެވެ. އެހުކުމާ ގުޅިގެން އެ ކުންފުނިން ދައުލަތަށް 188 މިލިއަން ޑޮލަރު (2.9 ބިލިއަން ރުފިޔާ) ދައްކަން ނުޖެހޭނެ ކަމަށް މޯލްޑިވްސް އިންލޭންޑް ރެވެނިއު އޮތޯރިޓީ (މީރާ) އިން ވަނީ ނިންމާފަ އެވެ.\nޓޫރިޒަމް މިނިސްޓްރީން ބުނީ، ވިލާގެ މައްސަލަ ސުޕްރީމް ކޯޓުން ނިންމިގޮތަށް ކަމާބެހޭ ވުޒާރާތަކާއެކު ތަންފީޒު ކުރުމުގެ މަސައްކަތް ފަށާފައިވާ ކަމަށެވެ. އަދި ސެޓްލްމެންޓް ދަށުން ގޮތެއް ނިންމާނީ ރައީސް އޮފީހާއި ބަންޑާރަނައިބްގެ އޮފީހާއި ފިނޭންސް މިނިސްޓްރީއާ ޕްލޭނިން މިނިސްޓްރީގެ ލަފައާ މަޝްވަރާއާއެކު ކަމަށްވެސް މިނިސްޓްރީން ބުންޏެވެ.\nއެ މައްސަލައަކީ ވިލާ ހޮލިޑޭސް ޕްރައިވެޓް ލިމިޓެޑާއި ވިލާ ޝިޕިން އާއި ވިލާ ހޮޓެލްްސް އާއި މާނެންފުށި ޕްރައިވެޓް ލިމިޓެޑާއި ގަޒީރާ ޕްރައިވެޓް ލިމިޑެޓުން ދައުލަތާ ދެކޮޅަށް ދުއުވާކުރި މައްސަލަ އެވެ. އެ މައްސަލައަކީ އެ ކުންފުނިތަކާއެކު ޓޫރިޒަމް މިނިސްޓްރީން އެކުލަވާލި ސެޓެލްމެންޓް އެގްރިމެންޓްތައް 2015 ވަނަ އަހަރުގެ ފެބުރުއަރީ މަހު މިނިސްޓްރީން ބާތިލުކުރުމާ ގުޅިގެން އުފެދިފައިވާ މައްސަލަ އެކެވެ.\nހދ. ހަނިމާދޫގެ ބިމަކާއި ލ. ކައްދޫގެ ބިމަކާއި މާނެންފުށި އަދި ގަޒީރާއާ ގުޅިގެން ސަރުކާރުން ވަނީ ވިލާގެ ކުންފުނިތަކާއެކު "ސެޓްލްމަންޓް އެގްރިމަންޓް" އެއް ހަދާފަ އެވެ. އެ އެގްރިމެންޓްތައް ހެދީ ކައްދޫއިން އަލީ އިބްރާހިމް ކިޔާ މީހަކަށް ދޫކުރި ބިމެއްގެ މައްސަލާގައި ދައުލަތަށް 9.7 މިލިއަން ރުފިޔާ ދައްކަން ޖެހުމުންނެވެ.\nއެ އެއްބަސްވުމުގައި ވަނީ ފަސް ކުންފުންޏަށް ދޫކޮށްފައިވާ ޕްލޮޓް އަދި ލޭންޑްއާ ގުޅިގެން އެއްވެސް ދައުވާއެއް ނުކުރެވޭނެ ކަމަށް ބުނެފައިވެ އެވެ. އަދި އެއްބަސްވުމުގެ ފަހުން އެމެންޑަޑް އެންޑް ރީ-ސްޓޭޓެޑް ލީޒް އެގްރިމަންޓްއެއް ފަސް ކުންފުންޏާއެކު ވަނީ ހަދާފަ އެވެ. ސެޓެލްމެންޓް އެގްރިމެންޓް ނަހަދާ ހުރި، ތ. އެލާ މައްސަލާގައި ވެސް އެމެންޑަޑް އެންޑް ރީ-ސްޓޭޓެޑް ލީޒް އެގްރިމަންޓް ހެދި އެވެ. އެ އެގްރިމެންޓްގައިވާ ގޮތުން ކަމަކާ ދެބަސްވެއްޖެނަމަ އެކަން ހައްލުކުރާނީ ވާހަކަ ދައްކައިގެންނެވެ. އެ އެގްރިމެންޓްތަކުގެ ދަށުން ހަނިމާދޫ ބިމާއި ކައްދޫގެ ބިމުގެ ބަދަލުގެ ގޮތުގައި މާލެ އަތޮޅުން ހަތަރު ފަޅެއް އެ ކުންފުނިތަކަށް ދިނެވެ. އެހެން ނަމަވެސް އެ އެގްރިމަންޓްތައް ބާތިލްކޮށް އެ ތަންތަން ވިލާގެ އަތުން ފަހުން އަތުލި އެވެ.\nގާސިމް އިބްރާހިމް ވިލާ ގްރޫޕް އަލީ ވަހީދު + މިނިސްޓްރީ އޮފް ޓޫރިޒަމް


SPG ge iss magaamuthakah badhalu genesfi – Iru\nދައުރުވަމުންދާ ވީޑިއޯގައި ފެންނަނީ މިސްބާހުކަން ކަށަވަރުކުރެވޭ: ފުލުހުން\nއެމްއެންޑީއެފްގެ ސްޕެޝަލް ޕްރޮޓެކްޝަން ގްރޫޕް (އެސްޕީޖީ) ގެ ކޮމާންޑަރުން ބަދަލުކޮށްފިއެވެ.\nއެސްޕީޖީ އަކީ ސިފައިންގެ ތެރޭގައި އޮންނަ ހަށިފާރަވެރިންގެ ޔުނިޓެވެ.\nއެމްއެންޑީއެފްގެ މީޑިއާ އޮފިޝަލް، މޭޖަ އިބްރާހިމް އާޒިމް މިއަދު ވިދާޅުވީ އެސްޕީޖީގެ ކޮމާންޑިން އޮފިސަރަކަށް ލެފްޓިނެންޓް ކާނަލް އަބްދުލް މުއިއްޒު މުސްތަފާ އަދި ޑެޕިއުޓީ ކޮމާންޑިން އޮފިސަރަކަށް މޭޖަ މޫސާ ރަމީޒު އައްޔަންކޮށްފައިވާ ކަމަށެވެ.\nމުއިއްޒަކީ މީގެ ކުރިން ސިފައިންގެ ތެރޭގައި ހިނގި ހަމަނުޖެހުމުގައި 2013 ވަނަ ވަޒީފާއިން ވަކިކުރި ބޭފުޅެކެވެ. އެކަމަކު ސުޕްރީމް ކޯޓުން މިދިޔަ މާޗު މަހު ކުރި ހުކުމާއެކު އޭނާއަށް އަލުން ވަނީ ސިފައިންގޭގެ ވަޒީފާ ދީފައެވެ.\nއެސްޕީޖީގެ ފަސްޓް ސާޖަންޓުގެ ގޮތުގައި، ފަސްޓް ސާޖަންޓް އަބްދުﷲ ޖަމީލް ވެސް ހަމަޖައްސާފައިވާ ކަމަށް އާޒިމް ވިދާޅުވިއެވެ.\nދިވެހިންގެ ދިރިއުޅުމާއި އިޤްތިޞާދު ބިނާވެފައިވަނީ ޤުދުރަތީ މާޙައުލަށް: ރައީސް\nމި ބަދަލުތައް ގެނައި ސަބަބު ހާމަކޮށްފައި ނުވިޔަސް، އެނގިފައިވާ ގޮތުގައި ނަޝީދު ކާރުކޮޅަށް އަރައިވަޑައިގަންނަވަނިކޮށް މި މަހުގެ ހަވަނަ ދުވަހުގެ ރޭ ދިން ޓެރަރިސްޓް ހަމަލަ އަށް ފަހު އެމްއެންޑީއެފްގެ ބައެއް ކަންކަމަށް އަންނަނީ ބަދަލުތައް ގެންނަމުންނެވެ. މިއީ، އޭގެ ތެރެއިން ގެނައި ބަދަލެއް ކަމަށް ވެއެވެ.\nރައީސް ނަޝީދަށް އަމާޒުވި ޓެރަރިސްޓު ހަމަލާއާ ގުޅިގެން ލިބުނު އަނިޔާތަކަށް ފަރުވާ ހޯއްދެވުމަށް އެމަނިކުފާނު މިވަގުތު ހުންނެވީ ޖަރުމަނުވިލާތުގައެވެ.


HA. Kelaa: Eid faahanga kurumugai thafaathu rasheh - The Press\nހއ ކެލާގައި މިއަދު ހެނދުނު އީދު ނަމާދަށް ފަހު އީދު ސައިގައި ބަޔަކު ބައިވެރިވަނީ / ފޮޓޯ: ހުސައިން ހަމީދު\nހއ. ކެލާ: އީދު ފާހަގަ ކުރުމުގައި ތަފާތު ރަށެއް\nނިމާ ހަސަން 11 August 2019, 08:35\nބޮޑު އީދު ކެލައިން: ރާއްޖޭގެ އެންމެ އުތުރުގައި އޮންނަ ހއ. ކެލައަކީ، ރާއްޖޭގެ އެހެން ރަށްތަކާއި ވަރަށް ވެސް ތަފާތު ސަގާފަތެއް އޮންނަ ތަފާތު ރަށެކެވެ. ރީތި ގޮޑުދޮށް ތަކުން ވަށައިގެންވާ ކެލާ އަކީ ރަށުން ބޭރުން އަންނަ މެހެމާނުންނަށް މެހުމާންދާރީ އަދާ ކުރުމުގައި ވެސް އިސް ސަފުގައި އޮތް ރަށެކެވެ.\nކެލައަކީ ފަތުރުވެރިންނާއި ދަތުރުވެރިންނަށް ހާއްސަ ރީތި މަންޒިލަކަށް ވެފައި ވާއިރު، މިއީ ރާއްޖޭގައި އޮތް އެންމެ ރީތި ރަށޭ ވެސް ބުނެވިދާނެއެވެ. އެގޮތުން، ކެލާގައި އީދު ފާހަގަކުރުމުގައި ވެސް އެރަށު މީހުން ފަތުރުވެރިންނަށް ރީތީ ހިތްގައިމު ގޮތަކަށް އީދު ފާހަގަކުރުމުގެ ކަންތައްތައް ކުރިއަށް ގެންދިއުމަށް ހާއްސަ ސަމާލުކަމެއް ދީ އުޅެއެވެ.\nކެލާ މީހުން އީދު ފާހަގަ ކުރަނީ ކިހިނެއް؟\nކޭލާ މީހުންގެ އީދު ދުވަސް ފެށޭނީ އެރަށަށް ހާއްސަ ބޮނޑިއަކުންނެވެ. ކެލައަށް ހާއްސަ އެހެން ރަށްރަށާ ތަފާތުކޮށް ފަލަކޮށް ހަދާ ކެލާ އީދު ބޮނޑި ހެދުމަށް ކުދިބަތާއި، ބިންބި ފަދަ އެއްޗެހި ބޭނުން ކުރެއެވެ. ހަމަ އެކަނި ކެލާގައި ތައްޔާރު ކުރާ މި ބޮނޑި ކެއުމަށް އީދު ނަމާދުން ފައިބައިގެން މީހުން ގޭގެއަށް ޒިޔާރްތ ކޮށް އުޅެއެވެ. ބޮނޑި ކެއުމަކީ އެކި ގޭގެއަށް ޒިޔާރަތް ކޮށް ކުރާ ކަމަކަށް ވިޔަސް މި ސަގާފަތް ބަދަލުވެގެން އައިސް މިހާރު ބޮނޑި ކެއުން އޮންނަނީ އެންމެން އެކުގައި އެއްތަނެއްގައި ކަމަށް އެރަށުން މައުލޫމާތު ދިިން މީހަކު ބުނެއެވެ. ބޮނޑި ކެއުމަށް އެންމެން އެއްތަނަކަށް ޖަމާވަނީ، މި ސަގާފަތުގައި ދަތުރުވެރިންނާއި ފަތުރުވެރިންވެސް ބައިވެރި ކޮށް، އެއްވެސް މީހަކު ބާކީ ކުރުމެއް ނެތި މި ކަން ކުރުމުގެ ގޮތުން ކަމަށެވެ. އީދު ބޮނޑި އަކީ ރަށުގެ ރައްޔިތުންގެ މެދުގައި އެއްބައިވަންތަކަން އާލާ ކުރުމަށް އެރަށު ރައްޔިތުން ކުރާ މުހިންމު ކަމަކަށް ވާއިރު، މި ކަން ކުރަނީ އީދު ދުވަހުގެ މެންދުުރު ނަމާދުގެ ކުރިންނެވެ.\nހއ. ކެލާގެ އީދު ކުޅިވަރުގެ ތެރެއިން، މާލި ނެށުން / ފޮޓޯ: ސޯޝަލް މީޑިއާ\nއީދު ދުވަހު މެންދުރު ނަމާދަށް ފަހު، ހަވީރު ހަތަރެއް ޖެހުމާއި ހަމައަށް ކެލާގައި އީދު ފާހަގަ ކުރުމަށް ވަކި ހާއްސަ ކަމެއް ކޮށެއް ނޫޅެއެވެ. ހަވީރު ހަތަރަކުން ފެށިގެން މަޣްރިބް ނަމާދު ވަގުތު ޖެހުމާއި ހަމައަށް ކުޅިވަރު ކުޅުމުގައި އުޅުމަށް ފަހު، މި ރަށުގައި އީދު ދުވަސް ނިންމާލަނީ އީދު ޝޯ އަކުންނެވެ. އީދު ދުވަހުގެ ތާވަލުގައި އީދު ޝޯ ހިމެނިގެން އައީ ވަރަށް ފަހުންނެވެ.\nއީދު ކުޅިވަރު ކުޅުމުގައި އެކި ރަށް ރަށަށް ހާއްސަ ކުޅިވަރުތައް ހުރެއެވެ. އެގޮތުން ކެލައަށް ހާއްސަ ކުޅިވަރަކީ ކާބަފައިންގެ ޒަމާނުއްސުރެ ބަދަލެއް ނެތި ވާރުތަވަމުން އަންނަ މަލިކު ދަނޑި އެވެ. މަލިކު ދަނޑިން ނަން ދެވިފައިވާ މި ކުޅިވަރަކީ އެއްވެސް ވަރަކަށް މަލިކާ ގުޅުން ހުރި ކުޅިވަރެއްތޯ ސުވާލު އުފެދިދާނެ އެވެ. ރާއްޖޭގެ ސަގަފަތާއި މަލިކުގެ ސަގާފަތާއި އޮތް ގުޅުމަކީ ކޮބާތޯ ބަލާ ދިރާސާ ކުރުމަށް ބަޔަކު މަލިކަށް ގޮސް ހޯދި ހޯދުމުން މި ކުޅިވަރަކީ މަލިކު މީހުން ދަންނަ ކުޅިވަރަކަށް ވެސް ނުވިއެވެ. ކެލާގެ ސަގާފަތާ ބެހޭ ގޮތުން މައުލޫމާތު ދެމުން އެރަށު ރައްޔިތެއް ކަމަށްވާ ފައުޒީ ބުނީ، މަލިކު ދަނޑި އަކީ އެކި ރަށްރަށުން މީހުން ކެލާއަށް ގޮސް ދަސްކުރަން އުޅުނު ކުޅިވަރެއް ކަމަށެވެ. ނަމަވެސް، އެއްވެސް މީހަކަށް މި ކުޅިވަރު ދަސްވެ، އެހެން ރަށަކަށް ގޮސް މަލިކު ދަނޑި ޖެހިފައި ނުވާ ކަމަށެވެ. މަލިކު ދަނޑި އަކީ މަދުވެގެން 10 މީހުން ބޭނުން ކޮށްގެން ކުޅެވޭ، ދެ ވައްތަރަކަށް ބެހިފައިވާ ކުޅިވަރެކެވެ. އެގޮތުން ދަނޑިގަނޑެއްގެ ކޮޅުގައި މާގަނޑެއްލާފައި ހުންނަ ވައްތަރަކާއި، މާގަނޑެއް ނުލައި ކުރުކޮށް ހުންނަ ވައްތަރެއް މަލިކު ދަނޑީގައި ހުރެއެެވެ.\nހއ. ކެލާގެ އީދު ކުޅިވަރުގެ ތެރެއިން، މަލިކު ދަނޑި ޖެހުން/ ފޮޓޯ: ސޯޝަލް މީޑިއާ\nއީދު ދުވަހު މަޣްރިބް ނަމާދު ވަގުތާ ހަމައަށް ކުޅިވަރުތަކުގައި އުޅުމަށްފަހު އެރަށު ރައްޔިތުން ދަނީ ދަފި ނެގުމަށެވެ. ދަނޑި ޖަހާ މީހުންނަށް ހާއްސަކޮށް ތައްޔާރު ކުރާ ދަފީގައި މެޓައާއި، ބޮނޑި ފަދަ ތަފާތު އެކި ކާނާ ހުރެއެވެ. އީދު މަޖާ ނަގަމުން ސަކަރާތް ޖަހަމުން ގޮސް ކެލާ މީހުން ދަފި ނަގަން ދަނީ ދިގު މަގު ދަނޑި ކިޔާ ލަވައެއްގައެވެ. ދިގު މަގު ދަނޑި އަކީ ދަނޑި ޖެހުމަށް ފަހު ދަފި ނެގުމަށް ދާ އިރު ހިނގުމަށް ކިޔާ ލަވައެކެވެ.\nދަފި ނަގަން ގޮސް އޭގެ ވަށާ ފާޑު ފާޑަށް ނަށާ، ސަކަރާތް ގަނެ ދަފި މައްޗަށް ނަގައިގެން އެ އެއްޗެހި ހިއްލައިގެން ގޮސް، އޭތި ކާނީ\nކެލާގެ އީދު ކުޅިވަރާ ބެހޭ ގޮތުން މަައުލޫމާތު ދެމުން ދަފި ނެގުން ފައުޒީ ސިފަ ކުރީ މަޖާ ކަމެއްގެ ގޮތުގައެވެ.\nހއ. ކެލާގެ އީދު ކުޅިވަރުގެ ތެރެއިން، މާލި ކުޅިވަރު / ފޮޓޯ: ސޯޝަލް މީޑިއާ\nމިހާރުގެ ސަގާފަތަށް ބަލާ އިރު، އީދުގައި ކުލަ ޖެހުމަކީ ކޮންމެ ރަށެއްގައި ވެސް ކުރާ ކަމެކެވެ. އެގޮތުން ކެލާގައި ވެސް ކުލަ ޖަހާ އުޅެއެވެ. މި ކަމަށްވެސް އެރަށު މީހުން ވަކި ވަގުތެއް ކަނޑައަޅާފައި ވެއެވެ. ޒަމާނަކީ ކޮންމެ މީހެއްގެ އަތުގައި ވެސް މޯބައިލް ފޯނާއި އަގުބޮޑެތި ހިފާ ގެންގުޅޭ ތަކެތި ގެންގުޅޭ ޒަމާނަކަށް ވުމާ އެކުު ކެލާ މީހުން ކުލަ ޖެހުމުގައި ވެސް ވަކި ލިމިޓެއް ގެންގުޅެއެވެ. އެގޮތުން، އެރަށުގައި ކުލަ ޖަހަނީ ވަޅު އީދު ދުވަހު މެންދުރު ނަމާދުގެ ކުރިންނެވެ. އީދުގެ ފުރަތަމަ ދުވަހަކީ ކުލަ ޖަހާ ދުވަހެއް ނޫނެވެ.\nއީދު ދުވަހުގެ ޝެޑިއުލް ކުރިން އެއް ގޮތަކަށް ހުރި ނަމަވެސް، މިހާރު މި ޝެޑިއުލް ރާވަނީ ރަށުގެ ކައުންސިލާއި ރަށުގެ ޖަމްއިއްޔާ ޖަމާއަތްތަކާއި ރައްޔިތުންގެ ތެރެއިން ވެސް އިސްކޮށް ހަރަކާތްތެރިވާ މީހުން އެއްވެގެންނެވެ.\nމިކަހަލަ ކަންތައްތަކުގައި ރަށު މީހުންނެކޭ ރަށުން ބޭރުން އަންނަ މީހުންން ތަފާތު ކުރުމެއް ކެލާ މީހުން ނުގެންގުޅޭނެ. ބޮޑަށް ވިސްނާނީ ވެސް ރަށުން ބޭރުން އަންނަ މީހުންނަށް ފަސޭހަ ވާނޭ ހެން ކަންތައްތައް ކުރިއަށް ގެންދިއުމަށް.\nއީދުގެ ކުޅިވަރުތައް ރޭވުމުގައި ފަތުރުވެރިންނަށާއި ދަތުރުވެރިންނަށް އެންމެ މަގުބޫލު ކުޅިވަރުތަކެއް ހިމަނައިގެން އެ މީހުންގެ ޝައުގުވެރިކަން ލިބޭ ގޮތަށް ކުޅިވަރުތައް ކުރިއަށް ގެންދިއުމަށް ކެލާ މީހުން ވަރަށް ހާއްސަ އިސްކަމެއް ދެއެވެ. އެގޮތުން އެއްވެސް ތަފާތު ކުރުމެއް ނެތި ކެލާ މީހުން ކުޅިވަރު ރާވަނީ ރަށުން ބޭރުން އަންނަ މީހުންނަށް ފަސޭހަ ވާނޭ ހެންނެވެ.\nއައިސްކްރީމް ފަޖް ސަންޑޭ\nވަރަށް ފޯރިގަދަ ރަށެއް\nކެލާ މީހުންގެ އިދު ފާހަގަ ކުރުން ގެނެސްދޭ ގޮތަށް އެހެން ރަށްރަށުގެ އީދު ފާހަގަ ކުރުންވެސް ގެނެސްދިނުމަކީ ވަރަށް ބޮޑަށް އެދެ ކަމެއް. ރާއްޖޭގެ އެކި އެކި ރަށްރަށުގައި ހާއްސަ ކަންކަން ކުރަމުން ދޭ.\nސަހާތެ މިބުނޭ ކެލާ މީހުންނަނީ ވަޖިދުވާ ބައެއް. ހެޔޮނުވާނެ!. ކިޔަނީވެސް ކެލާ ނާޅި.\nއިދު ފާހަގަ ކުރަންޏާ ދާން ވީ ރަށަކި ކެލާ. އެވަރެއް ނޯންނާނެ އީދު ކުޅިވަރަކަށް.\nތީ ރަށަކީ. ހަބޭސް ފޯރި


Sih'hee Kuhlli Nurahkkaa Iulaan Kuraairu Majileehun Ruhun Hoadhaa Islaahu Balaigenfi – adduLIVE\nސިއްހީ ކުއްލި ނުރައްކާ އިއުލާން ކުރާއިރު މަޖިލީހުގެ ރުހުން ހޯދާ އިސްލާހު ބަލައިގެންފި\nJun 30, 2020, 15:26 މުހައްމަދު އައިމަން\nރާއްޖޭގައި ސިއްހީ ކުއްލި ނުރައްކަލުގެ ހާލަތު އިއުލާން ކުރުމުގެ ކުރިން ރައްޔިތުން މަޖިލީހުގެ ރުހުން ހޯދަން ޖެހޭ ގޮތަށް ފުވައްމުލަކު އުތުރު ދާއިރާގެ މެމްބަރު މުހައްމަދު ރަޝީދު އާންމު ސިއްހަތު ރައްކާތެރި ކުރުމުގެ ގާނޫނަށް ހުށަހަޅާފައިވާ އިސްލާހު ރައްޔިތުންގެ މަޖިލީހަށް ބަލައިގަނެ އެ އިސްލާހު ދިރާސާ ކުރުމަށް ކޮމެޓީއަށް ފޮނުވައިފިއެވެ.\nއިސްލާހު ބަލައިގަތީ 64 މެންބަރުންގެ އިއްތިފާގުންނެވެ. އިސްލާހު ދިރާސާ ކުރުމަށް ހުށަހަޅާފައި ވަނީ އިޖުތިމާއީ ކޮމެޓީއަށެވެ. އިސްލާހުގައި ބުނެފައިވަނީ ސިއްހީ ކުއްލި ނުރައްކާ އިއުލާނުކުރުމަށް ނެރޭ ގަރާރު، އެގަރާރު ނެރޭތާ 48 ގަޑިއިރު ތެރޭގައި މަޖިލީހަށް ހުށަހަޅަން ޖެހޭނެ ކަމަށެވެ.\nއެފަދަ ހާލަތެއް އިއުލާން ކުރާ ދުވަސްވަރަކީ މަޖިލީހުގެ ދައުރެއް ހިނގަމުންދާ ވަގުތެއް ކަމަށްވާ ނަމަ 14 ދުވަހުގެ ތެރޭގައި މަޖިލީހުން އެ ގަރާރު ފާސް ކުރަން ޖެހެއެވެ.\nއިސްލާހުގައި މަޖިލީހަށް ވަނީ ބޮޑެތި ބާރުތަކެއް ދީފައިވާއިރު މަޖިލީހުން ބޭނުންވެއްޖެ ހިނދެއްގައި ސިއްހީ ކުއްލި ނުރައްކަލުގެ ހާލަތު އުވާލުމުގެ ބާރުވެސް އޮވެއެވެ. މަޖިލީހުން ބޭނުންވެއްޖެ ނަމަ މަޖިލީހުން ވަކި ބައެއް ނުވަތަ ގަރާރު އެއްކޮށް ފާސްކުރުމުގެ ބާރުވެސް ލިބޭ ގޮތަށް ވަނީ ގާނޫނަށް އިސްލާހު ހުށަހަޅާފައެވެ. ކުއްލި ނުރައްކަލުގެ ހާލަތު އިތުރު ކުރާއިރުވެސް އިތުރު ކުރެވޭނީ 30 ދުވަހަށްވުރެ ދިގު ނޫން މުއްދަތަކަށެވެ.


އިޓަލީ ދެވަނަ ފަހަރަށް ޔޫރަޕުގެ ރަސްކަމަށް\nޔުއެފާ ޔޫރޯ 2020 ފުޓްބޯޅަ މުބާރާތުގެ ފައިނަލު މެޗުގައި އިންގްލެންޑް ބަލިކޮށް މުބާރާތުގެ ޗެމްޕިއަންކަން އިޓަލީން ހޯދައިފިއެވެ.\nއާދީއްތަ ދުވަހުގެ ރޭ އިންގްލެންޑްގެ ވެމްބްލީ ސްޓޭޑިއަމްގައި ކުޅުނު ފައިނަލް މެޗުގެ ފުރިހަމަ ވަގުތު ހަމަވިއިރު ދެ ޓީމް އޮތީ 1-1 ގެ ނަތީޖާއިން އެއްވަރު ވެފައެވެ. ވުމާއިއެކު އިތުރު ވަގުތުގެ ދެ ހާފު ކުޅުނު ނަމަވެސް ނަތީޖާއަށް ބަދަލު ނައުމުން، މެޗުގެ ނަތީޖާ ނެރެފައި ވަނީ ޕެނަލްޓީ ޖަހައިގެންނެވެ. ޕެނަލްޓީގައި އިންގްލެންޑްގެ މައްޗަށް އިޓަލީން ކުރި ހޯދާފައި ވަނީ 3-2 ގެ ނަތީޖާއަކުންނެވެ.\nމިއީ އިޓަލީ ޔޫރޯ ފުޓްބޯޅަ މުބާރާތުގެ ޗެމްޕިއަންކަން ހޯދައި، ފުޓްބޯޅައިގެ ޔޫރަޕްގެ ރަސްކަން ހޯދި ދެވަނަ ފަހަރެވެ. އިޓަލީން ފުރަތަމަ ޔޫރޯ ކާމިޔާބު ކޮށްފައި ވަނީ 1968 ވަނަ އަހަރުއެވެ. އޭގެ ފަހުން 2000 އަދި 2012 ވަނަ އަހަރު ޔޫރޯ ފައިނަލަށް އިޓަލީ ދިޔަނަމަވެސް، އެ ޓީމްވަނީ އެ ދެ ފައިނަލުން ބަލިވެފައެވެ.\nއިންގްލެންޑަށް އަދި މިހާތަނަށް ޔޫރޯ ފުޓްބޯޅަ މުބާރާތް ކާމިޔާބު ކުރެވިފައި ނުވެއެވެ. މިއީ އެ ޓީމުން މި މުބާރާތުގެ ފައިނަލުގައި ކުޅުނު ފުރަތަމަ ފަހަރެވެ.\nއިންގްލެންޑުން މި މެޗު ފަށާފައި ވަނީ ވަރަށް ފޯރީގައި ވަރަށް ވަރުގަދަކޮށެވެ. މިގޮތުން އެ ޓީމުން ވަނީ މެޗުގެ ދެވަނަ މިނެޓުގައި ލަނޑުޖަހައި ލީޑުނަގާފައެވެ. މި ލަނޑު ޓްރިޕިއާ ތަނަވަސް ކޮށްދިން ފުރުޞަތެއްގައި ކާމިޔާބު ކޮށްދީފައި ވަނީ ލުކާ ޝޯއެވެ. މިއީ އޭނާ އިންގްލެންޑްގެ ޤައުމީ ޓީމަށް ޖަހައިދިން ފުރަތަމަ ލަނޑެވެ. މެޗުގެ ފުރަތަމަ ފަނަރަވަރަކަށް މިނެޓް އިންގްލެންޑުން ރަނގަޅު ކުޅުމެއް ދެއްކި ނަމަވެސް ފުރަތަމަ ހާފުގެ ފަހުބައިގައި އިޓަލީން ވަނީ ގޭމް ކޮންޓްރޯލް އަތުލައި ރަނގަޅު ކުޅުމެއް ދައްކާފައެވެ. ފުރަތަމަ ހާފުގައި އިޓަލީން އެންމެ ނުރައްކާތެރި ހަމަލާއެއް އުފައްދާފައި ވަނީ މި މުބާރާތުގައި މޮޅު ކުޅުމެއްދެއްކި އެ ޓީމްގެ ފޯވާޑް ކިއޭސާއެވެ. އޭނާ ފޮނުވާލި ބާރު ހަމަލާ ގޮސްފައި ވަނީ ގޯލު ދަނޑި ކައިރިން ބޭރަށެވެ.\nމެޗުގެ ދެވަނަ ހާފުގައި ވެސް އިޓަލީގެ ފަރާތުން ވަނީ ރަނގަޅު ކުޅުމެއް ފެނިގެން ގޮސްފައެވެ. އެ ޓީމުން މެޗުގެ ނަތީޖާ ހަމަހަމަ ކޮށްފައިވަނީ މެޗުގެ 67 ވަނަ މިނެޓުގައި ބޮނޫޗީ ކާމިޔާބު ކޮށްދިން ލަނޑުންނެވެ. މި ލަނޑާއިއެކު މެޗު ނިމިގެން ގޮސްފައި ވަނީ އެއްވަރު ވެގެންނެވެ.\nނަތީޖާ ނެރުމަށް އިތުރު ވަގުތުގެ ދެ ހާފު ކުޅުނު ނަމަވެސް ނަތީޖާއަށް ބަދަލު އައިސްފައި ނުވުމުން މެޗުގެ ނަތީޖާ ނެރެފައި ވަނީ ޕެނަލްޓީ ޖަހައިގެންނެވެ. ޕެނަލްޓީ ޝޫޓްއައުޓްގައި އިންގްލެންޑުގެ ކޭން އަދި މެގުއާ ޕެނަލްޓީ ކާމިޔާބު ކުރި ނަމަވެސް ސަންޗޯ އަދި ޝަކާ ޖެހި ޕެނަލްޓީ އިޓަލީގެ ކީޕަރު ވަނީ ދިފާއު ކޮށްފައެވެ. އަދި ރަސްފޯޑް ޖެހި ޕެނަލްޓީ ގޮސްފައި ވަނީ ދަނޑީގައި ޖެހިފައި ބޭރަށެވެ.\nއިޓަލީން ޖެހި ފަސް ޕެނަލްޓީގެ ތެރެއިން ތިން ޕެނަލްޓީ ވަނީ ކާމިޔާބު ކޮށްފައެވެ. އިޓަލީގެ ޖޯޖީނިއޯ އަދި ބެލޮޓީޖެހި ޕެނަލްޓީ އިންގްލެންޑްގެ ކީޕަރު ޕިކްފޯޑް ވަނީ މަތަކޮށްފައެވެ.\nމި މޮޅާއިއެކު އިޓަލީއިން މިހާރު ވަނީ ބަލިނުވެ 34 މެޗު ހަމަކޮށްފައެވެ. މި މުބާރާތުގެ މޮޅު ކުޅުންތެރިއަކަށް ހޮވިފައިވަނީ އިޓަލީގެ ކީޕަރ ޑޮނަރުންމާއެވެ. އޭނާ ވަނީ މި މުބާރާތުގައި މޮޅު ކުޅުމެއް ދައްކާފައެވެ.\nފާހަގަ: ޔޫރޯ 2020\nފުވައްމުލަކުގެ ކަރަންޓުގެ މައްސަލައަށް ފެނަކައިން ވަގުތީ ހައްލެއް ހޯދައިދީފި\nކުޅުދުއްފުށީގައި އަޅާ ޕްރީފެބްރިކޭޓެޑް ޕަވާހައުސްގެ މަސައްކަތް އަންނަ އަހަރު ނިމޭނެ\nދެވަނަ ކުއާޓާގައި އުރީދޫއަށް 97.6 މިލިއަން ރުފިޔާގެ ސާފު ފައިދާ\nޗީފް ސްޓެޓިސްޓީޝަންގެ މަޤާމަށް ކުރިމަތިލުމުގެ ފުރުޞަތު ހުޅުވާލައިފި\nޔޫރޯ 2020: އިންގްލެންޑް ފުރަތަމަ ފަހަރަށް ފައިނަލަށް\nޔޫރޯ 2020: ފައިނަލުގެ ފުރަތަމަ ޖާގަ އިޓަލީއަށް\nޔޫރޯ 2020: ފެންވަރު ދައްކާލައި އިންގްލެންޑް ސެމީއަށް\nޔޫރޯ 2020: ޗެކްރިޕަބްލިކް ބަލިކޮށް ޑެންމާކް ސެމީއަށް\nޔޫރޯ 2020: ސްވިޒަލޭންޑް ވަރަށް ހިތްވަރު ކުރި، އެކަމަކު ސްޕެއިން ސެމީއަށް\nޔޫރޯ 2020: އިތުރު ވަގުތުގެ އިތުރުވަގުތުގައި ލަނޑުޖަހައި ޔުކްރެއިން ކުއާޓާއަށް


Loabee ge massaal ehgai McDonalds ge CEO magaamun vakikoffi | Mihaaru\nމުވައްޒަފަކާ ލޯބީގެ ގުޅުމެއް ބޭއްވުމުން މެކްޑޮނަލްޑްސްގެ ސީއީއޯ މަގާމުން ވަކިކޮށްފި\n05 ނޮވެމްބަރ 2019 - 07:243comments\nމީޑިއާތަކުން ރިޕޯޓްކޮށްފައިވާ ގޮތުގައި މަގާމުން ވަކިކޮށްފައި ވަނީ މެކްޑޮނަލްޑްސްގެ ޗީފް އެކްޒެޓިވް އޮފިސަރު (ސީއީއޯ) ގެ މަގާމު އަދާކުރަމުން ދިޔަ އިނގިރޭސިވިލާތަށް އުފަން ސްޓީވް އީސްޓަބްރޫކް، 52، އެވެ. ނަމަވެސް އޭނާ ލޯބީގެ ގުޅުމެއް ބޭއްވި މުވައްޒަފުގެ ނަމެއް ހާމައެއްނުކުރެ އެވެ.\nމަސްލަހަތު ފުށުއަރާނެ މަގާމެއްގައި ހުރެ ތަނުގެ މުވައްޒަފަކާ ލޯބީގެ ގުޅުމެއް ބޭއްވުމަކީ މެކްޑޮނަލްޑްސްގެ އުސޫލުތަކާ ހިލާފު ކަމެކެވެ.\nއަލަތު ކައިވެނި ރޫޅިފައިވާ، ތިން ކުދިންގެ ބައްޕަ މެކްޑޮނަލްޑްސްގެ ސީއީއޯގެ މަގާމާ ހަވާލުވީ މީގެ ހަތަރު ކުރިން 2015 ގެ މާޗް މަހު އެވެ. އޭނާ އެ ކުންފުންޏާ އެންމެ ފުރަތަމަ ގުޅުނީ 1993 ގަ އެވެ. އޭނާ އެންމެ ފުރަތަމަ ސްޓީވް އަދާކުރި ވަޒީފާ އަކީ ލަންޑަންގެ މެނޭޖަރެއްގެ މަގާމެވެ.\nއެކަމަކު ފަހުން ޕިއްޒާ އެކްސްޕްރެސް އާއި އޭޝިއާގެ މަޝްހޫރު ފުޑް ޗެއިން ވެގަމަމާ އިން ލިބުނު ފުރުސަތުތަކާ ގުޅިގެން 2011 ގައި އޭނާ މެކްޑޮނަލްޑްސް ދޫކޮށްލި އެވެ. އަދި އަލުން އެ ކުންފުންޏާ ގުޅުނީ 2013 ގަ އެވެ.\nލޯބީގެ މައްސަލައެއްގައި ވަޒީފާ އިން ވަކިކުރުމާ ގުޅިގެން ސްޓީވް ވަނީ އިސް މަގާމެއްގައި ހުރެ މެކްޑޮނަލްޑްސްގެ އުސޫލުތަކާ ހިލާފުވެވުނީތީ އެކަމަށް މާފަށް ވެސް އެދިފަ އެވެ. އޭނާ ފޮނުވި އީމެއިލެއްގައި ބުނީ އެއީ ހެދުނު ވަރަށް ބޮޑު ގޯހެއް ކަމަށް ގަބޫލުކުރާ ކަމަށާއި ވަޒީފާ އިން ވަކިކުރަން ކުންފުނީގެ ބޯޑުން ނިންމި ނިންމުމަށް އިހުތިރާމު ކުރާ ކަމަށެވެ.\nސްޓީވް މަގާމުން ވަކިކުރުމާ ގުޅިގެން ސީއީއޯގެ މަގާމު މިހާރު އަދާކުރަނީ މެކްޑޮނަލްޑްސްގެ ރައީސްގެ މަގާމުގައި ވެސް ހުރި ކްރިސް ކެމްޕްޒިންސްކީ އެވެ.\nއިތުރު ލިޔުންތައް އިނގިރޭސިވިލާތް ވަޒީފާ މެކްޑޮނަލްޑް އެމެރިކާ


ލޮބުވެތި އަޚުންނާއި އުޚްތުންނޭވެ! ރަސޫލުﷲ ޞައްލަﷲ ޢަލައިހި ވަސައްލަމް އެވެ!\nއާނއެކެވެ. ރަސޫލުﷲ ޞައްލަﷲ ޢަލައިހި ވަސައްލަމް އެވެ. އެކަލޭގެފާނަށްޓަކައި އަހަރެންގެ މަންމައާއި ބައްޕަ ފިދާ އެވެ. <?xml:namespace prefix = "o" />\nއިމާމް ބުޚާރީ ރިވާކުރައްވާފައިވާ މި ޙާދިޘާއާމެދު ވިސްނާލަމާ ހިނގަވާށެވެ. އެއްދުވަހެއްގައި ރަސޫލުﷲ ޞައްލަﷲ ޢަލައިހި ވަސައްލަމް އެކަލޭގެފާނުގެ ލޮބުވެތި ޞަހާބީންނާއެކުގައި ހުންނެވިއެވެ. އެކަލޭގެފާނު އެވަގުތު ހުންނެވީ ﷲ ރުއްސުންލެއްވި ޢުމަރުލްފާރޫޤުގެ އަތްޕުޅުގައި ހިއްޕަވައިގެންނެވެ. އެހިނދު ޢުމަރުގެފާނު، ރަސޫލުﷲ ޞައްލަﷲ ޢަލައިހި ވަސައްލަމައަށް ދެންނެވިއެވެ. އޭ ﷲގެ ރަސޫލާ (ޞައްލަﷲ ޢަލައިހި ވަސައްލަމް) އެވެ. ހަމަކަށަވަރުން ތިމަންކަލޭގެފާނުގެ ނަފްސު ފިޔަވައި އެހެން ހުރިހާ އެއްޗަކަށްވުރެ، ތިމަންކަލޭގެފާނުގެ އަރިހުގައި، ކަލޭގެފާނު ލޮބުވެތިވެގެންވެއެވެ. އެހިނދު ރަސޫލުﷲ ޞައްލަﷲ ޢަލައިހި ވަސައްލަމް ޙަދީޘް ކުރެއްވިއެވެ. ނޫނެކެވެ. އެއިލާހުގެ ބާރުގެ ދަށުގައި ތިމަންކަލޭގެފާނުގެ ފުރާނަފުޅުވާ އިލާހު ގަންދެއްވާ ޙަދީޘްކުރައްވަމެވެ. ކަލޭގެފާނުގެ ނަފްސަށްވުރެ ތިމަންކަލޭގެފާނު ލޮބުވެތިވެއްޖައުމަށް ދާނދެނެވެ. އެހިނދު ޢުމަރުގެފާނު ވިދާޅުވިއެވެ. ﷲ ގަންދީ ދަންނަވަމެވެ. ފަހެ ހަމަކަށަވަރުން މިހާރު ތިމަންކަލޭގެފާނުގެ އަރިހުގައި ތިމަންކަލޭގެފާނުގެ ނަފްސަށް ވުރެ ކަލޭގެފާނު ލޮބުވެތިވެގެންވެއެވެ. އެހިނދު ރަސޫލުﷲ ޞައްލަﷲ ޢަލައިހި ވަސައްލަމް ޙަދީޘް ކުރެއްވިއެވެ. އޭ ޢުމަރެވެ. ފަހެ މިހާރުއެވެ.\nވިސްނަވާށެވެ. އެފަދަ މަޤާމެއް އެކަލޭގެފާނަށް ޙައްޤު ނުވާންވީ ސަބަބަކީ ކޮބައިތޯއެވެ. އަހަރެމެން ޖަހާލަތުގެ އަނދިރިކަމުގެ ތެރޭގައި ތިއްބާ އަލިކަމުގެ ތެރެއަށް ނެރުއްވުމަށް ﷲ މެދުވެރި ކުރެއްވީ އެ ރަސޫލާ (ޞައްލަﷲ ޢަލައިހި ވަސައްލަމް) އެވެ.\nﷲ ގެ ކޯފާގެ ގޯތި، ނަރަކައިގެ ތުންފަތްމަތީގައި އަހަރެމެން ތިއްބާ އަހަރެމެން ސަލާމަތް ކޮށްދެއްވީ އެކަލޭގެފާނެވެ. އެކަލޭގެފާނު އަހަރެމެންގެ އުނަގަނޑުގައި ހިއްޕަވައި އަހަރެމެން އެ ނަރަކައިގެ އަލިފާނުން ސަލާމަތް ކުރެއްވުމަށް މަސައްކަތް ކުރެއްވިއެވެ. އެހެންނަމަވެސް އަހަރެމެން އެކަލޭގެފާނުގެ އަތްޕުޅުން ވީއްލިގެން ގޮސް އެނަރަކައަށް ވެއްޓިގަންނަނީއެވެ.\nއެކަލޭގެފާނު (ޞައްލަﷲ ޢަލައިހި ވަސައްލަމް) އަހަރެމެންނަށް އެނަރަކައިން ސަލާމަތް ވާނޭ މަގު ދައްކަވާފައި ވެއެވެ. އެހެންނަމަވެސް އަމިއްލަ އެދުމާއި ދުނިޔަވީ ކުޑަކުޑަ ފައިދާއަކަށް މިއަދު އަޅުގަނޑުމެން މިވަނީ ދީން ވިއްކާލާފައެވެ.\nއެކަލޭގެފާނު (ޞައްލަﷲ ޢަލައިހި ވަސައްލަމް) އުއްމަތުގެ މީހުންނަށް ހިދާޔަތަށް އެދިވަޑައިގެންނެވީ ނިހާޔަތަށެވެ. އެކަމަށްޓަކައި ރެއާއި ދުވާލު، ސިއްރާއި ފާޅުގައި މަސައްކަތް ކުރެއްވިއެވެ.\nމި ދީން އަޅުގަނޑުމެންނާއި ހަމައަށް ގެނެސްދެއްވުމަށް އެކަލޭގެފާނު (ޞައްލަﷲ ޢަލައިހި ވަސައްލަމް) ކުރެއްވި މަސައްކަތްޕުޅާއި ވެވަޑައިގެންނެވި ޤުރުބާނީ ހަނދާންކޮށްލާށެވެ. އެކަލޭގެފާނު (ޞައްލަﷲ ޢަލައިހި ވަސައްލަމް) ތަޙައްމަލް ކުރެއްވި ވޭނާއި ކެކުޅުންތަކުން ސިޔަރަތުގެ ޞަފްޙާތައް ވަނީ ފުރިފައެވެ.\nއެކަލޭގެފާނު (ޞައްލަﷲ ޢަލައިހި ވަސައްލަމް) ޠާއިފަށް ވަޑައިގެންނެވި ދުވަހުގެ މަތިން ހަނދާންކޮށްލާށެވެ. އެކަލޭގެފާނު (ޞައްލަﷲ ޢަލައިހި ވަސައްލަމް)ގެ ދެފައިންޕުޅު އެކަލޭގެފާނުގެ ބަރަކާތްތެރި ލޭފޮދުން ތެމިގެން ދިޔައެވެ. އެކަލޭގެފާނަށް (ޞައްލަﷲ ޢަލައިހި ވަސައްލަމް) ފުރައްސާރަކޮށް އެކަލޭގެފާނު (ޞައްލަﷲ ޢަލައިހި ވަސައްލަމް)ގެ އަބުރުފުޅާއިބެހޭ ގޮތުން ބޮޑެތި ބުހުތާންތައް ހަދައި އުޅުނު ޔަހޫދީންގެ ވާހަކަ ހަނދުމަ ކުރައްވާށެވެ. އިފްކުގެ ޙާދިޘާގައި އެކަލޭގެފާނު (ޞައްލަﷲ ޢަލައިހި ވަސައްލަމް) އެންމެ ލޯބިފުޅުވާ އަނބިކަނބަލުން އުއްމުލް މުއުމިނީން ޢާއިޝާ ރަޟިޔަﷲ ޢަންހާ އާ ބެހޭގޮތުން ދެއްކި ނުބައި ދޮގު ބުހުތާންތައް ހަނދާންކޮށްލާށެވެ. އުޙުދުގެ މައިދާނުގައި އެކަލޭގެފާނު(ޞައްލަﷲ ޢަލައިހި ވަސައްލަމް)ގެ އިސްތަށިފުޅު ޒަޚަމްވެ ވަޑައިގެންނެވިއެވެ.\nމިހުރިހާ ކަމަކާއި އެކަލޭގެފާނު (ޞައްލަﷲ ޢަލައިހި ވަސައްލަމް) ކުރިމަތި ލައްވަން ޖެހިވަޑައިގެންނެވީ މިއިސްލާމްދީން އަހަރެމެންނަށް ފޯރުކޮށްދެއްވުމަށްޓަކައެވެ. އެކަލޭގެފާނު (ޞައްލަﷲ ޢަލައިހި ވަސައްލަމް) ވަނީ އެކަލޭގެފާނު (ޞައްލަﷲ ޢަލައިހި ވަސައްލަމް)ގެ ވަޒީފާ ފުރިހަމައަށް އަދާ ކުރައްވާފައެވެ. އެކަލޭގެފާނު (ޞައްލަﷲ ޢަލައިހި ވަސައްލަމް)ގެ ލޮބުވެތި ޞަހާބީން ވަނީ އެކަލޭގެފާނު (ޞައްލަﷲ ޢަލައިހި ވަސައްލަމް) ދޫކުރެއްވި ގޮތުގައި ހިފައި އެގޮތަށް ޢަމަލުކޮށްފައެވެ. އޭގެ ސަބަބުން ދުނިޔޭގެ މަޝްރިޤާއި މަޣްރިބުގައި މުސްލިމުން ވެރިކަން ކުރިއެވެ.\nނަމަވެސް މިއަދު މުސްލިމުން އެބައިމީހުންގެ ނަބިއްޔާ (ޞައްލަﷲ ޢަލައިހި ވަސައްލަމް) ﷲގެ ޙަޟްރަތުން ގެނެސްދެއްވި ވާފަށް ދޫކޮށްލައި، އަމިއްލަ އެދުމަށް ތަބާވާން ފެށުމުގެ ނަތީޖާ ހަމަލޮލުން ބައްލަވާށެވެ. މުސްލިމުންގެ ބިންތައް ޔަހޫދީންނާއި ނަޞާރާއިންގެ މިލްކަކަށް ވެގެން ދާއިރު މުސްލިމުން މި ތިބީ "އަނގަ މައްޗަށް ނަގައިގެން" ބަލަހައްޓައިގެންނެވެ. އޮހިގެންދާ ސައިލެއްގެ މަތީގައި ހުންނަ ކުނިތަކެއް ފަދަ ބަޔަކަށް މިއަދު މުސްލިމުން މިވަނީ ވެފައެވެ. މިއަދު ޣައިރު މުސްލިމުން އެންމެން އެއްބައިވެ، ބަނޑުހައިވެފައި ތިބޭ ބަޔަކު ކާއެއްޗެއްގެ މައްޗަށް އަރައިގަންނަފަދައިން މި އުއްމަތުގެ މައްޗަށް މިދަނީ އަރައިގަންނަމުންނެވެ.\nމުސްލިމުންގެ ލޭ އޮހޮރުވާލިމާއި، އެބައިމީހުންގެ އަނބީންގެ ޢިއްފަތް ފޭރިގަތުމާއި މުސްލިމުންގެ ބިންތައް ފޭރުމާއި، މިހެންގޮސް ނުކުރެވޭ ކަމެއް ނެތޭ ބުންޏަސް ދޮގަކަށް ނުވާނެއެވެ.\nއެންމެފަހުން އެބައިމީހުން ފެށީ ރަސޫލުﷲ ޞައްލަﷲ ޢަލައިހި ވަސައްލަމްގެ އަބުރުފުޅަށް ހުތުރުވާ ފަދަ ކަންތައްތަކެއް ކުރާށެވެ. ހަނދަށް ކިސަޑު އުކިއަސް އެހަނދަށް ކިލަނބުކަމެއް ނާންނާނެކަން އެ މީހުންނަށް ނޭނގެއެވެ.\nﷲގެ ވަޙީ ބަސްފުޅު ޙައްޤެވެ. وَكَذَلِكَ جَعَلْنَا لِكُلِّ نَبِيٍّ عَدُوًّا مِنَ الْمُجْرِمِينَ (سورة الفرقان :31 ) (( ހަމަ އެފަދައިން ތިމަން އިލާހު ކޮންމެ ނަބިއްޔަކަށްވެސް މުޖުރިމުން (ކުށްވެރިން) ގެ ތެރެއިން ޢަދާވާތްތެރިންތަކެއް ލެއްވީމެވެ. ))\nއެ ދުވަސްވަރު އުޅުނީ އަބޫޖަހުލެވެ. އުބައްޔު ބުނު ޚަލަފެވެ. ޢަބްދުﷲ ބުނު އުބައްޔު ބުނު ސަލޫލެވެ.\nމިއަދު އަޅުގަނޑުމެންނަށް މި ފެންނަ ޢަދުއްވަކީ؛ ޑެންމާކެވެ. ފަރުދެއް ނޫނެވެ. މުޅި ޤައުމެކެވެ. އެ ޤައުމުގެ ރަސްކަމާއި ވިޔަފާރިއާއި ނޫސްތައް އެއްބައިވެގެންނެވެ. 2005 ވަނައަހަރުގެ ސެޕްޓެމްބަރު މަހުގެ ތެރޭގައި ޑެންމާކުގެ ނޫހެއްގައި ޝާއިޢު ކުރެވުނު ކާޓޫނުތައް ފާއިތުވި ފެބްރުއަރީ މަހު (2008 ފެބްރުއަރީ)ގެ ކުރީކޮޅުގައި 17 ނޫހެއްގައި ވަނީ ޝާއިޢުކޮށްފައެވެ.\nމުސްލިމު އަޚުންނޭވެ! މުސްލިމު އުޚްތުންނޭވެ! ﷲގެ ނަބިއްޔާ (ޞައްލަﷲ ޢަލައިހި ވަސައްލަމް)އެވެ. ތިޔަބައިމީހުންގެ މައްޗަށް ﷲ ފޮނުއްވި ރަޙްމަތެވެ. ޢާލަމްތަކަށް ފޮނުއްވި ރަޙްމަތެވެ. ތިޔަބައިމީހުންގެ ޙައްޤުގައި އެތަކެއް ޤުރުބާނީ ތަކެއް ވެ ވަޑައިގެންނެވި އެ ނަބިއްޔާ (ޞައްލަﷲ ޢަލައިހި ވަސައްލަމް) ގެ ދިފާޢުގައި ތިޔަބައިމީހުން ކުރީ ކޮން ކަމެއް ހެއްޔެވެ؟ ހަމަ ނިދާފައި ތިޔަހެން ތިބޭނީ ހެއްޔެވެ؟\nނޫނެކެވެ. ހޭލާށެވެ! ޣާފިލު ކަމުން ހޭލާށެވެ! ތިޔަބައިމީހުންގެ ދިރިއުޅުމުގައި އެ ނަބިއްޔާ (ޞައްލަﷲ ޢަލައިހި ވަސައްލަމް) ގެނެސްދެއްވި ކަންތައް ތަންފީޒު ކުރާށެވެ. އެ ނަބިއްޔާ (ޞައްލަﷲ ޢަލައިހި ވަސައްލަމް)ގެ ލޮލުގެ ފިނިކަން ކަމުގައިވި ނަމާދަށް ރައްކާތެރިވާށެވެ! ތިޔަބައިމީހުންގެ ދަރިން އެނަބިއްޔާ (ޞައްލަﷲ ޢަލައިހި ވަސައްލަމް) ގެނެސްދެއްވި ހިދާޔަތުގެ މަތީގައި ތަރުބިއްޔަތު ކުރާށެވެ! އެ ނަބިއްޔާ (ޞައްލަﷲ ޢަލައިހި ވަސައްލަމް)ގެ ލޯބި އެދަރިންގެ ހިތްތަކުގައި ބިންވަޅު ނަގާށެވެ! ނަމާދަށް އެކުދިން ހާނުވާށެވެ. ލޯތްބާއި އޯގާތެރިކަމާއެކުގައެވެ.\nއޭ މުސްލިމު އަޚުންނާއި އުޚްތުންނޭވެ! ރަސޫލުﷲ ޞައްލަﷲ ޢަލައިހި ވަސައްލަމް އެވެ!


ކޯވިޑް19: އިއްޔެ އިތުރު 39 މީހަކު ބައްޔަށް ފައްސިވެއްޖެ! | Sandhaanu\nރާއްޖެއިން ކޯވިޑް19 އަށް އިތުރު 39 މީހަކު އިއްޔެ ފައްސިވެއްޖެއެވެ. އިއްޔެ ފެނުނު ކޭސްތަކުގެ ތެރެއިން 01 ކޭސް ފެނިފައިވަނީ އަތޮޅު ތެރެއިންނެވެ. އަދި 38 ކޭސް ފެނިފައިވަނީ މާލެ ސަރަހައްދުންނެވެ.\nއިއްޔެ ފައްސިވީ މީހުންގެ ތެރެއިން 33 މީހުންނަކީ ދިވެހިންނެވެ. އަދި އަނެއް6މީހުންނަކީ ބިދޭސީންކަން ފާހަގަ ކޮށްލެވެއެވެ.\nއިއްޔެގެ ރެކޯޑްތަކާއި އެކު ފައްސިވީ މީހުންގެ ޖުމްލަ އަދަދު މިހާރުވަނީ 11,271 އަށް އަރައިފައެވެ. އޭގެ ތެރޭގައި، 993 އެކްޓިވް ކޭސް ހިމެނޭއިރު، 45 ފަރާތަކަށް ދަނީ އެޑްމިޓް ކޮށްގެން ފަރުވާ ދެމުންނެވެ. އަދި އައިސޮލޭޝަން ފެސިލިޓީ ތަކުގައި 347 މީހަކުވަނީ އެކަހެރި ކުރެވިފައެވެ.\nއިއްޔެއާއި ހަމަޔަށް އަތޮޅުތެރޭގެ 21 ރަށެއްގައި އެކްޓިވް ކޭސްތައް ހުރިއިރު، އޭގެ އިތުރުން 18 ރިސޯޓް ހިމެނެއެވެ. ރިސޯޓްތަކުގެ އެކްޓިވް ކޭސްތަކުގެ ތެރޭގައި 26 މުވައްޒަފުންނާއި، 15 ފަތުރުވެރިޔަކު ހިމެނެއެވެ.\nމިބަލީގައި ރާއްޖެ އިން މިހާތަނަށް 37 މީހަކު ނިޔާވެފައި ވާއިރު 10,234 މީހަކުވަނީ ބަލިން ފަސޭހަވެފައެވެ.\nއިއްޔެ ބައްޔަށް ޓެސްޓް ކުރުމަށްޓަކައި ޖުމްލަ 1368 ސުންކު ނަގާފައިވެއެވެ. މީގެ ތެރެއިން ފައްސިވެފައިވަނީ %2.9 މީހުންނެވެ.


Russia sifain ayadhee: Ukraine ge raees Zelenskyy - vNews.mv\nރަޝިޔާ ސިފައިން އަޔަދީ: ޔޫކްރެއިންގެ ރައީސް ޒެލެންސްކީ\nސައިފް އަޒްހަރު 13 March 2022, 00:00\nޔޫކްރެއިންގެ ވެރިރަށް ކިޔޭވަށް ރަޝިޔާ ސިފައިން ވަދެގެންފިނަމަ ރަޝިޔާ ސިފައިންނަށް ވަރަށް ވަރުގަދަ ރައްދުތަކެއް ދެއްވާނެކަމުގެ އިޝާރާތެއް ޔޫކްރެއިންގެ ރައީސް ދެއްވައިފިއެވެ.\nނޫސް ކޮންފަރެންސެއްގައި ޔޫކްރެއިންގެ ރައީސް ވޮލޮޑިމީރް ޒެލެންސްކީ ވިދާޅުވީ، ރަޝިޔާ ސިފައިން ޔޫކްރެއިންގެ ވެރިރަށަށް ވަދެގެންފިނަމަ އެމީހުންނާ ވަރަށް ވަރުގަދަ ހަނގުރާމައަކާ ކުރިމަތިލާންޖެހޭނެ ކަމަށާއި، އޭގެ ނަތީޖާއަކީ މަރު ކަމަށެވެ.\nރަޝިޔާ ސިފައިން ބޭނުންވަނީ، ކިޔޭވާއި ޔޫރަޕްގެ ތާރީޚް ބަދަލުކޮށްލުމަށް ކަމަށްވާނަމަ އެމީހުން އަޔަދިނުމަށާއި، ކިޔޭވަށް ވަދެގެންފިނަމަ އެމީހުންގެ މުޅިއުމުރަށް "ދިރިއުޅެންޖެހޭނީ" ކިޔޭވްގައި ކަމަށްވެސް ޔޫކްރެއިންގެ ރައީސް ވިދާޅުވިއެވެ.\nޔޫކްރެއިންގެ ރައީސް މި މޭރުމުން ވަރުގަދަ އިންޒާރުތަކެއް ދެއްވިއިރު، ރަޝިޔާ ސިފައިން މިހާރު ގެންދަނީ ކިޔޭވްގެ އުތުރުހުޅަނގުގައި ޔޫކްރެއިން ސިފައިންނާ ވަރަށް ވަރުގަދައަށް ހަނގުރާމަ ކުރަމުންނެވެ.\nޔޫކްރެއިންގެ ޚާރިޖީ ވަޒީރު ޑިމިޓްރީ ކުލޭބާ ވިދާޅުވީ، ހަނގުރާމަ ހުއްޓާލުމާ ބެހޭގޮތުން ޔޫކްރެއިނުން އަދިވެސް އޮތީ ރަޝިޔާއާ ވާހަކަ ދައްކަން ތައްޔާރަށް ކަމަށާއި، ނަމަވެސް ޔޫކްރެއިނުން އަމާން ނުދޭނެ ކަމަށާއި އަދި ރަޝިޔާއިންދޭ މުހުލަތަކަށްވެސް ބޯ ނުލަނބާނެ ކަމަށެވެ.\nރަޝިޔާ ސިފައިންނާ ދެކޮޅަށް ހަނގުރާމަ ކުރުމުގައި ޔޫކްރެއިން ދެމިއޮންނާނެ ކަމަށާއި، ރަޝިޔާއިން ހުށަހަޅަމުންދާ ޑިމާންޑްތަކަކީ ގަބޫލުކުރާނެ ޑިމާންޑްތަކެއް ނޫން ކަމަށްވެސް ކުލޭބާ ވިދާޅުވިއެވެ.\nޔޫކްރެއިންގެ ރައީސް ޒެލެންސްކީ ހޮނިހިރު ދުވަހު ވިދާޅުވީ، ރަޝިޔާ ސިފައިން ދެމުންގެންދާ ހަމަލާތަކުގައި ޔޫކްރެއިން ސިފައިންގެ 1،300 މީހުން މިހާތަނަށް މަރުވެފައިވާ ކަމަށެވެ. މިއީ، ހަނގުރާމައިގައި މަރުވި ސިފައިންނާ ގުޅޭގޮތުން ޔޫކްރެއިނުން މިފަދަ މައުލޫމާތެއް އާންމުކުރި ފުރަތަމަ ފަހަރެވެ.\nއދއިން ބުނެފައިވަނީ، ދެފަރާތުން ބަދަލުކުރަމުންދާ ހަމަލާތަކުގައި މިހާތަނަށް މަރުވެފައިވާކަން ކަށަވަރު ކުރެވިފައިވަނީ އާންމުންގެ 564 މީހުން ކަމަށެވެ. ނަމަވެސް އަދަދުތައް އިތުރުވުމަކީ އެކަށީގެންވާ ކަމެއް ކަމަށްވެސް ބުނެފައި ވެއެވެ.\nހަނގުރާމަ ހުއްޓާލުމާ ގުޅޭގޮތުން ރަޝިޔާއާއި ޔޫކްރެއިންގެ މަންދޫބުން މީގެކުރިން ބެލަރޫސްގައި ބައްދަލު ކުރެއްވި ނަމަވެސް، މިހާރު ވަނީ ވީޑިއޯ ލިންކް މެދުވެރިކޮށް ބައްދަލުކުރަން ފަށާފައެވެ. ރަޝިޔާ ސަރުކާރުގެ ތަރުޖަމާނު ޑިމިޓްރީ ޕެސްކޯވްވަނީ މިކަން ކަށަވަރު ކޮށްދެއްވާފައެވެ.\nފަރަންސޭސި ރައީސާއި، ޖަރުމަނު ޗާންސެލަރވެސް ހޮނިހިރު ދުވަހު ރަޝިޔާގެ ރައީސާއި ފޯނުން ގުޅުއްވައި ހަނގުރާމައާ ގުޅޭގޮތުން ވާހަކަ ދެއްކެވި ކަމަށާއި، ނަމަވެސް، ހަނގުރާމަ ހުއްޓާލުމުގެ އެއްވެސް އިޝާރާތެއް ރަޝިޔާގެ ރައީސް ޕޫޓިންގެ ފަރާތްޕުޅުން ނުފެނުނު ކަމަށް ވެއެވެ.\nނުލަފާ ޖާހިލު ޕުޓިންގެ ނިމުން އަވަސް ކުރައްވާންދޭވެ. ތި ކަލޭގެ އަކީ މުޅި އިންސާނިއްޔަތަށް ހުރި ބިރެއް.


Covid-19: Anantara In 31 Veydhana, Residense In 15 - Vaguthu\nކޮވިޑް-19: އަނަންތަރަ އިން 31 ވޭދަނަ، ރެސިޑެންސްއިން 15\nއެޗްއީއޯސީން ބޭއްވި ނޫސްވެރިންގެ ބައްދަލުވުމެއްގައި ނަޒްލާ ވާހަކަ ދައްކަވަނީ. --- ފޮޓޯ: އެޗްއީއޯސީ\nއަނަންތަރާ ކިހާވަށް ރިސޯޓުން 31 މީހަކު އަދި ރެސިޑެންސް މޯލްޑިވްސް 15 މީހަކު ކޮވިޑް-19 އަށް ފައްސިވެއްޖެއެވެ.\nހެލްތު އިމަޖެންސީ އޮޕަރޭޝަންސް ސެންޓަރު (އެޗްއީއޯސީ) އިން ދަރުބާރުގޭގައި ރޭ ބޭއްވި ނޫސްވެރިންގެ ބައްދަލުވުމުގައި އެ ތަނުގެ ތަރުޖަމާނު ޑރ. ފާތުމަތު ނަޒްލާ ރަފީގް ވިދާޅުވީ އަނަންތަރާ ކިހާވަށް ރިސޯޓުން ފައްސިވި މީހުން ފެނުނީ އަލާމާތްތައް ފެނިގެން ޓެސްޓް ކުރުމުން ކަމަށެވެ. އެގޮތުން ފުރަތަމަ ނެގި ސުންކުތަކުން 14 މީހަކު ކޮވިޑް-19 އަށް ފައްސިވި ކަމަށް އޭނާ ވިދާޅުވިއެވެ.\nއޭގެ ފަހުން ވެސް ބަޔަކު އެ ރިސޯޓުން ކޮވިޑް-19 އަށް ވަނީ ފައްސިވެފައެވެ.\nނަޒްލާ ވިދާޅުވީ އެންމެ ފަހުން ނެގި ސުންކުތަކުން އިތުރު 13 މީހަކު ކޮވިޑް-19 އަށް ފައްސިވި ކަމަށް ނަޒްލާ ވިދާޅުވިއެވެ. އެހެންވެ، ކޮންޓެކްޓް ޓްރޭސިންގެ މަސައްކަތް ކުރިއަށްދާ ކަމަށް ވެސް ނަޒްލާ ވިދާޅުވިއެވެ.\nމީގެ އިތުރުން ރެސިޑެންސް މޯލްޑިވްސް 15 މީހަކު ވަނީ ކޮވިޑް-19 އަށް ފައްސިވެފައެވެ.\nނަޒްލާ ވިދާޅުވީ ރެސިޑެންސް މޯލްޑިވްސް އިހާ (ކްލަސްޓާ) އިން އެންމެ ފަހުން މީހަކު ފައްސިވެފައި ވަނީ މިދިޔަ ހޮނިހިރު ދުވަހު ކަމަށެވެ.\nކޮވިޑް-19 ގެ ނުރައްކާ މިވަގުތު އެންމެ ބޮޑަށް އޮތް އެއް ރިސޯޓަކީ އޮބްލޫ ސިލެކްޓް ސަންގެލި ރިސޯޓްގައެވެ. އެ ރިސޯޓްގައި 83 މީހަކު ވަނީ ކޮވިޑް-19 އަށް ފައްސިވެފައެވެ. އަދި އިރުވެލި ރިސޯޓްގައި ހަ މީހަކު ކޮވިޑް-19 އަށް ފައްސިވެފައެވެ.


ފަނޑިޔާރުންގެ ޖަމިއްޔާއެއް އުފައްދަނީ - Dhivehi Post\nއާޓިކަލް ޕޯސްޓްކުރީ ދިވެހި ޕޯސްޓް 1 އަހަރު ކުރިން يونيو 12, 2019 01586\nޖުޑީޝަލް ކައުންސިލުން ފަނޑިޔާރުންގެ ޖަމިއްޔާއެއް އުފައްދަން ނިންމައި، ޖަމިއްޔާ އުފެއްދުމަށް ހުށަހަޅައިފިއެވެ.\nޑިޕާޓްމަންޓް އޮފް ޖުޑިޝަލް އެޑްމިނިސްޓްރޭޝަން (ޑީޖޭއޭ) އިން ބުނީ، ޖުޑީޝަލް ކައުންސިލުން މި ޖަމިއްޔާއެއް އުފައްދަން ބޭނުންވާތީ، އެކަމަށް އެދި ޔޫތް މިނިސްޓްރީ އަށް ހުށަހަޅާފައި ވާނެކަމަށެވެ. މި ކަމަށް އެދި ހުށަހަޅާފައި ވަނީ މިދިޔަ މޭ މަހުގެ 26 ވަނަ ދުވަހުގައި ކަމަށް ވެސް ޑީޖޭއޭ އިން ބުންޏެވެ.\nމީގެ އިތުރުން ޑީޖޭއޭ އިން އިތުރަށް ބުނީ، ފަނޑިޔާރުންގެ ޖަމިއްޔާ އުފައްދަނީ ފަނޑިޔާރުންގެ ޤާނޫނުތަކުގެ ދަށުން، ފަނޑިޔާރުންނަށް ލިބިގެންވާ ހައްގުތަކުގެ ދަށުން ކަމުގައެވެ. މި ޖަމިއްޔާގެ މަގްސަދަކީ ފަނޑިޔާރުންގެ އިމްތިޔާޒްތަކާއި، މިނިވަންކަން ހިމާޔަތް ކުރުމަށް މަސައްކަތް ކުރުން ކަމަށް ވެސް ޑީޖޭއޭ އިން ބުންޏެވެ.\nމީގެ އަހަރުތަކެއް ކުރިންވެސް ވަނީ ފަނޑިޔާރުންގެ ޖަމިއްޔާއެއް އުފައްދާފައެވެ.\n“މޯލްޑިވްސް ޕާޓްނަރޝިޕް ފޯރަމް”އަށް ދިވެހި ސަރުކާރުން އެންމެ ފަހުގެ ތައްޔާރީތައް ވާން ފަށައިފި\nދިވެހި ޕޯސްޓް 1 އަހަރު ކުރިން ماي 25, 2019\nތިން ވަޒީރެއްގެ ސުވާލުތަކުގެ ނޯޓިހުގެ މުއްދަތު ހަމަވިއިރު ވެސް އެ މަޖިލީހަށް ވަޑައެއް ނުގެންނެވުނު\nދިވެހި ޕޯސްޓް 12 މަސް ކުރިން يوليوز 24, 2019\nލަންދޫ ހެލްތްސެންޓަރުގައި ރޯކޮށްލިތާ މަހެއް ވެއްޖެ، ސަރުކާރުގެ ސަމާލުކަމެއް ނުލިބުނު!


ޕްރިމިއާ ލީގް: ވެސްޓް ބްރޮމް އަތުން އެވަޓަންއަށް ފަސޭހަ މޮޅެއް – Dhuvas Online\nޕްރިމިއާ ލީގް: ވެސްޓް ބްރޮމް އަތުން އެވަޓަންއަށް ފަސޭހަ މޮޅެއް\nއިނގިރޭސި ޕްރިމިއާ ލީގުގައި މިއަދު ހަވީރު ވެސްޓް ބްރޮމްވިޗް އަލްބިއޮލްއާއި ދެކޮޅަށް ކުޅުނު މެޗުން ފަސޭހަ ކަމާއި އެކު އެވަޓަން އިން ކާމިޔާބު ކޮށްފިއެވެ.\nމިއަދު ހަވީރު ވެސްޓް ބްރޮމްއާއި ދެކޮޅަށް ކުޅުނު މެޗުން އެވަޓަން ކުރިހޯދާފައިވަނީ 2-5 ގެ ނަތީޖާއަކުންނެވެ.\nއެވަޓަންގެ އަމިއްލަ ދަނޑުގައި ކުޅުނު މި މެޗުގައި އެވަޓަންގެ ފަރާތުން ރަނގަޅު ކުޅުމެއް ފެނިގެން ދިޔަނަމަވެސް މެޗުގެ ފުރަތަމަ ލަނޑު ޖަހާ ލީޑު ނަގާފައިވަނީ އެސްޓްބްރޮމް އިންނެވެ. މެޗުގެ 10 ވަނަ މިނެޓުގައި މި ލަނޑު އެޓީމަށް ކާމިޔާބު ކޮށްދިނީ ގްރެޑީ ޑަޔަންގަނާއެވެ. އެވަޓަންއިން ލަނޑު ޖަހާ މެޗުގެ ނަތީޖާ އެއްވަރުކުރީ މެޗުގެ 31 ވަނަ މިނެޓުގައި ޑޮމިނިކް ކަލްވަޓް ލެވިން ކާމިޔާބު ކޮށްދިން ލަނޑުންނެވެ. އަދި އެވަޓަން އިން ވަނީ ފުރަތަމަ ހާފު ނިމުމުގެ ކުރިން އިތުރު ލަނޑެއް ޖަހާ ފުރަތަމަ ފަހަރަށް މެޗުގެ ލީޑު ނަގާފައެވެ. އެވަޓަންއަށް ލީޑު ނަގައިދިން މި ލަނޑު އެޓީމަށް ކާމިޔާބު ކޮށްދިނީ މިފަހަރުގެ ސީޒަންގައި ރެއާލް މެޑްރިޑުން އަލަށް އެޓީމާއި ގުޅުނު ކޮލަމްބިއާ ފޯވާޑް ހަމޭސް ރޮޑްރިގޭޒް އެވެ.\nމެޗުގެ ފުރަތަމަ ހާފު އެވަޓަން ލީޑުގައި އޮވެ ނިންމާލިއިރު، މެޗުގެ ފަހުހާފު ފެށިގެން3ވަނަ މިނެޓުގައި ވެސްޓް ބްރޮމް އިން ވަނީ އިތުރު ލަނޑެއް ޖަހާ މެޗުގެ ނަތީޖާ އެއްވަރު ކޮށްފައެވެ. މި ލަނޑު އެޓީމަށް ޖަހައިދިނީ މެތިއަސް ޕެރޭރާއެވެ. އޭގެ ހަތަރު މިނެޓު ފަހުން އެވަޓަންއަށް ދެވަނަ ފަހަރަށް މެޗުގެ ލީޑުނަގައި ދިނީ މަތިއަސް ކީން ކާމިޔާބު ކޮށްދިން ލަނޑުންނެވެ. އޭގެ ފަހުން އެވަޓަންއިން މެޗުގައި ކާމިޔާބު ކުރި ދެ ލަނޑުވެސް ކާމިޔާބު ކޮށްދީފައިވަނީ ޑޮމިނިކް ކަލްވަޓް ލެވިން އެވެ. އޭނާ ވަނީ މި މެޗުގައި ތިން ލަނޑު ޖަހާ ހެޓްރިކް ފުރިހަމަ ކޮށްފައެވެ.\nމިއަދުގެ މި މޮޅާއި އެކު އެވަޓަންއިން ވަނީ ލީގުގައި މިހާތަނަށް ކުޅުނު ދެމެޗުންވެސް މޮޅުވެފައެވެ. އެގޮތުން ކުޅުނު ދެމެޗުން ވެސް މޮޅުވެ6ޕޮއިންޓާއި އެކު އެވަޓަން ވަނީ ވަގުތީ ގޮތުން ތާވަލުގެ އެއްވަނަ އަށް ޖެހިލާފައެވެ.\nއެވަޓަންއިން ދެން ކުޅެން ޖެހޭ މެޗުގައި ބައްދަލުކުރާނީ ރަށުން ބޭރުގައި ކްރިސްޓަލް ޕެލަސްއާ އެވެ.\nގާނޫނޫގައި ލިޔަންވީ މެމްބަރުންނަށް ފެންނަނަމަ ދައުވާކުރަން، އޭރުން އެކަން ކުރާނަން: ޝަމީމް\nރަތަފަންދޫގައި މާރާމާރީ ހިންގި ބަޔަކު ހައްޔަރުކޮށްފި، ދެ މީހަކަށް އަނިޔާވި\nރޫޓް 66 ތުނޑީ ފުޓްސަލް ޗެލެންޖް: ގްރޫޕް ސްޓޭޖުގެ ފަހު މެޗުތަށް މިރޭ


Black Panther2Nereyne Dhuvas Iulaan Koffi - Vaguthu\nބްލެކް ޕެންތާ2ނެރޭނެ ދުވަސް އިއުލާން ކޮށްފި\nބްލެކް ޕެންތާގެ 2ވަނަ ބައި ރަސްމީކޮށް ސިނެމާ ތަކަށް ނެރޭނެ ދުވަސް އިއުލާން ކުރުމުން މިއަށް އިންތިޒާރު ކުރަމުން ގެންދިޔަ އެތައް ބައެއްގެ ހިތަށް ހަމަޖެހުމެއް ލިބިގެން ހިނގައްޖެއެވެ.\n2018ވަނަ އަހަރުގެ ފެބްރުއަރީ މަހު ރިލީސް ކުރި ބްލެކް ޕެންތާ އަށް ބެލުންތެރިންގެ މެދުގައި ބޮޑު ސަމާލު ކަމެއް ލިބިގެން ގޮސްފައި ވާއިރު، ދުނިޔޭގެ އެކި ކަންކޮޅު ތަކުގައި އެ ފިލްމުގެ ޓިކެޓުތައް ވިއްކައިގެން ވަނީ 1.3 ބިލިއަން އެމެރިކާ ޑޮލަރުގެ ބޮޑު އާމްދަނީ އެއް ލިބިފައެވެ. މީގެ އިތުރުން، ބޮކްސް އޮފީހުގެ ރެކޯޑުތައްވެސް މުގުރާލި އެ ފިލްމަށް3އެކަޑަމީ އެވޯޑުވެސް ލިބިފައިވާކަން ފާހަގަކޮށްލެވެއެވެ.\nބްލެކް ޕެންތާގެ ދެވަނަ ބަޔަށް އަދި ވަކި ނަމެއް ކަނޑަ އަޅާފައި ނުވި ނަމަވެސް، މާވެލްގެ ފޭނުން ތިބީ މި ފިލްމް ބަލަން ކެތް މަދުވެފައެވެ. ކެލިފޯނިއާގައި މިހާރު ކުރިއަށް ދާ ޑީ23 އެކްސްޕޯގައި ވާހަކަ ދައްކަމުން މާވެލްގެ ރައީސް، ކެވިން ފެއިޖް ބުނެފައި ވަނީ މި ފިލްމްގެ ދެވަނަ ބައި މެއި 6، 2022ން ފެށިގެން ސިނެމާ ތަކުގައި އަޅުވަން ފަށާނޭ ކަމަށެވެ.\nމިއީ ދިގު މުއްދަތެއް ކަން ފާހަގަކޮށް، ފިލްމުގެ ސްކްރިޕް ލިޔާ ރަޔަން ކޫގްލާ ބުނެފައި ވަނީ އަވަސް އަރުވާލައިގެން ފިލްމް ނެރެން ބޭނުން ނުވާ ކަމަށާއި، ބޭނުން ވަނީ ހަމަޖެހިލައިގެން މިކަން ކޮށް، ފިލްމުގެ ހުރިހާ ކަމެއްވެސް ފުރިހަމަ ކަމާއި އެކު ބެލުންތެރިންނާއި ހަމައަށް ގެނެސްދިނުމަށެވެ.\nބްލެކް ޕެންތާ ފުރަތަމަ ބައިގެ ތެރެއިން\nބްލެކް ޕެންތާގެ 2ގައި މި ފިލްމުގެ ފުރަތަމަ ބައިން ފެނުނު މީހުންގެ އިތުރުން، އެވެންޖާސް އެންޑް ގޭމްގައި މަރު ނުވެ، ސަލާމަތްވި ތަރިން ފެނިގެން ދާނެކަމަށް މީޑިއާ ރިޕޯޓްތައް ބުނެއެވެ.\n'ބްލެކް ޕެންތާ' ތީމް އަތުކުރި ގަޑިއެއް އުފައްދައިފި\n!މަރުވާނާ ގަންނަން ބޭނުން ކުރީ "ތޯރް" ގެ އައިޑީ ކާޑު


3 Ministeraku vaki kuran ulhey kamah Thoriq thuhumathu kohfi\nތިން ވަޒީރަކު ވަކިކުރަން އުޅޭ ކަމަށް ތުހުމަތުކޮށްފި\nރައީސް އިބްރާހިމް މުހައްމަދު ސޯލިހުގެ ސަރުކާރުގައި ހިމެނިވަޑައިގަންނަވާ ތިން މިނިސްޓަރަކު މަގާމުން ދުރު ކުރުމުގެ މަސައްކަތް ފަށާފައިވާ ކަމަށް މަހިބަދޫ ދާއިރާގެ މެންބަރު އަހުމަދު ތޯރިގު ވިދާޅުވެއްޖެ އެވެ.\nމެންބަރު ތޯރިގު މިހެން ވިދާޅުވީ މަޖިލީހުގެ މިއަދުގެ ޖަލްސާގައި ވާހަކަފުޅު ދައްކަވަމުންނެވެ. ތޯރިގުގެ މި ވާހަކަތަކާއި ގުޅިގެން މަޖިލީސް ހޫނުވެ، އެމްޑީޕީގެ މެންބަރުން ވަނީ ނިޒާމީ ނުކުތާތަކެއް ނަންގަވާ ތޯރިގުގެ ވާހަކަތަކަށް ހުރަސްއަޅާފައެވެ.\nތޯރިގު ވިދާޅުވީ ވަޒީރުންގެ މަޖިލީހުގައި ހިމެނިވަޑައިގަންނަވާ ތިން ބޭފުޅަކު މަގާމުން ދުރުކުރުމުގެ މަސައްކަތް ފަށާފައިވާ ކަމަށެވެ. އަދި އެކަން ކުރަނީ އެމްއެމްޕީއާރުސީގެ ހިޔާނާތުގެ ތުހުމަތު އެ ބޭފުޅުންގެ ބޮލުގައި އެޅުވުމަށްފަހު ކަމަށް ތޯރިގު ވިދާޅުވިއެވެ. ތޯރިގު ވިދާޅުވީ ކޮމިއުނިކޭޝަން މިނިސްޓަރު މުހައްމަދު މަލީހު ޖަމާލާ، ފިޝަރީޒް މިނިސްޓަރު ޒަހާ ވަހީދު އަދި ޔޫތު މިނިސްޓަރު އަހުމަދު މަހުލޫފް ވަޒީރުކަމުން ދުރުކުރުމަށް މަސައްކަތް ފަށާފައިވާ ކަމަށެވެ.\n"ކޮމިއުނިކޭޝަން މިނިސްޓަރު މަލީހާ، ފިޝަރީޒް މިނިސްޓަރު ޒަހާއާ، ޔޫތު މިނިސްޓަރު މަހުލޫފް އެމްއެމްޕީއާރުސީގެ މައްސަލައިގެ ތެރޭގައި ބޭރުކޮށްލާނެ ގޮތެއް ހޯދުމުގެ މަސައްކަތް މި ސަރުކާރުން ކުރަނީ. ބޭރުކޮށްލަން ވީނުތޯ.. ކީއްވެތޯ އިސްތިއުފާން ދޭން ނޭންގެނީ. ހަޑި ނަމެއް އަޅުވާފައި، އެމްއެމްޕީއާރުސީގެ ލިސްޓްގެ ތެރޭގައި މި ދެންނެވި ތިން މިނިސްޓަރުން ބޭރުކޮށްލުމުގެ މަސައްކަތް އެމްޑީޕީގެ ތެރެއިން ކުރަމުން ގެންދަނީ. އެ ވެދާނެ އެމްޑީޕީއަށް ނިސްބަތްވާ ވަޒީރުންނަށް ނުވާތީ ކަމަށް." ތޯރިގު ވިދާޅުވިއެވެ.\nތޯރިގު މިހެން ވިދާޅުވުމުން އެމްޑީޕީގެ މެންބަރުން ވަނީ ތޯރިގަކީވެސް އެމްއެމްޕީއާރުސީގެ ކޮރަޕްޝަންގެ ތުހުމަތު ކުރެވޭ މެންބަރެއް ކަމަށް ވިދާޅުވެ ތޯރިގު ދައްކަވަމުން ގެންދަވަނީ މަސްލަހަތު ހިމެނޭ ވާހަކަތަކެއް ކަމަށް ވިދާޅުވެފައެވެ. އެ ވާހަކަތަކަށް ތާއީދުކުރައްވާ މަޖިލީހުގެ ރައީސް ވަނީ މަސްލަހަތު ހިމެނޭ ވާހަކަތައް ނުދެއްކެވުމަށް ތޯރިގަށް ދަންނަވާފައެވެ.\nނަމަވެސް ތޯރިގުގެ ވާހަކަ ހުއްޓާނުލައްވާ ކުރިއަށް ގެންދެވުމުން ތޯރިގުގެ މައިކްގެ އަޑު އަޑާލާ، ވަގުތުން އިށީންދެ ވަޑައިގަތުމަށް މަޖިލީހުގެ ރައީސް އެންގެވިއެވެ.\nކޮމިއުނިކޭޝަން މިނިސްޓަރު މަލީހާ، ފިޝަރީޒް މިނިސްޓަރު ޒަހާއާ، ޔޫތު މިނިސްޓަރު މަހުލޫފް އެމްއެމްޕީއާރުސީގެ މައްސަލައިގެ ތެރޭގައި ބޭރުކޮށްލާނެ ގޮތެއް ހޯދުމުގެ މަސައްކަތް މި ސަރުކާރުން ކުރަނީ. ބޭރުކޮށްލަން ވީނުތޯ.. ކީއްވެތޯ އިސްތިއުފާން ދޭން ނޭންގެނީ. ހަޑި ނަމެއް އަޅުވާފައި، އެމްއެމްޕީއާރުސީގެ ލިސްޓްގެ ތެރޭގައި މި ދެންނެވި ތިން މިނިސްޓަރުން ބޭރުކޮށްލުމުގެ މަސައްކަތް އެމްޑީޕީގެ ތެރެއިން ކުރަމުން ގެންދަނީ. އެ ވެދާނެ އެމްޑީޕީއަށް ނިސްބަތްވާ ވަޒީރުންނަށް ނުވާތީ ކަމަށް\nއަހުމަދު ތޯރިގު | މަހިބަދޫ ދާއިރާގެ މެންބަރު\nފަހުން ލިބިވަޑައިގެންނެވި ފުރުސަތުގައިވެސް ތޯރިގު ވަނީ ސަރުކާރާ، މަޖިލީހުގެ ރައީސް ނަޝީދަށް ފާޑު ވިދާޅުވެ ވާހަކަދައްކަވާފައެވެ. ތޯރިގު ވިދާޅުވީ މި ސަރުކާރު އަބަދުވެސް އުޅެނީ ކޮންމެވެސް މީހެއްގެ ކިބައިން ސަލާމަތް ނުވެގެން ކަމަށެވެ. އެންމެ ފުރަތަމަ މި ސަރުކާރުން އުޅުނީ ހެންވޭރު ހާޖަރާގޭ އަބްދުﷲ ލުތުފީގެ ކިބައިން ސަލާމަތްނުވެގެން ކަމަށާާ މިހާރު ސަރުކާރުން އުޅެނީ އެމްޑީއެންގެ ފައުންޑަރު ޝަހިންދާ އިސްމާއީލްގެ ކިބައިން ސަލާމަތް ނުވެގެން ކަމަށެވެ.\n"މި ސަރުކާރަކީ ހާޖަރާގޭ ބޮޑު ލުތުފީ ކައިރިން ސަލާމަތްނުވި ސަރުކާރެއް، މި ސަރުކާރަކީ އެމްޑީއެން ރިޕޯޓް ލިޔުނު ޝަހިންދާ ކައިރިން ސަލާމަތްނުވި ސަރުކާރެއް. އިއްޒަތްތެރި ރައީސް ތިޔަ އޮންނަވަނީ އަބަދު ސަޖިދާގައި. ތެދުވެވޭ ގަނޑީގައި ތިޔަ ވިދާޅުވަނީ ޝަހިންދާ ބަރާބަރޭ." ސަރުކާރާ، ރައީސް ނަޝީދަށް ފާޑު ވިދާޅުވަމުން ތޯރިގު ވިދާޅުވިއެވެ.\nމި ސަރުކާރަކީ ހާޖަރާގޭ ބޮޑު ލުތުފީ ކައިރިން ސަލާމަތްނުވި ސަރުކާރެއް، މި ސަރުކާރަކީ އެމްޑީއެން ރިޕޯޓް ލިޔުނު ޝަހިންދާ ކައިރިން ސަލާމަތްނުވި ސަރުކާރެއް. އިއްޒަތްތެރި ރައީސް ތިޔަ އޮންނަވަނީ އަބަދު ސަޖިދާގައި. ތެދުވެވޭ ގަނޑީގައި ތިޔަ ވިދާޅުވަނީ ޝަހިންދާ ބަރާބަރޭ\nތޯރިގުއަށް ފަހު މާވަށު ދާއިރާގެ މެންބަރު މުހައްމަދު ސައީދު ވާހަކަދައްކަވަމުން ފެއްޓެވުމުންވެސް މަޖިލީސް ވަނީ ހޫނު ވެފައެވެ. ސައީދު ވިދާޅުވީ ރާއްޖޭގެ އިގްތިސާދު ފުނޑިފައިވާ ކަމަށާ މި ސަރުކާރަށް އިގްތިސާދު ހަމައަކަށް ނޭޅުވުނު ކަމަށެވެ. އަދި އެމްޑީއެންގެ ރިޕޯޓަށް ފިޔަވަޅު އެޅުމަށްވެސް މި ސަރުކާރު ނުކުޅެދިފައިވާ ކަމަށް ވިދާޅުވިއެވެ.\nއެމްޑީޕީ ރައީސް އިބްރާހިމް މުހައްމަދު ސޯލިހު ކެބިނެޓް + އަހުމަދު މަހްލޫފު ފިޝަރީޒް އެންޑް އެގްރިކަލްޗާ މިނިސްޓްރީ މުހައްމަދު މަލީހު ޖަމާލް ޒަހާ ވަހީދު\nރައީސް ފިޝަރީޒް އެކްސްޕޯ ފައްޓަވައިދެއްވައިފި


Shidatha: Kamanaa binaakurevvi thaabaige gan'duvaru bimaahamavee...\nޝިދާތާ: ކަމަނާ ބިނާކުރެއްވި ތާސްބައިގެ ގަނޑުވަރު ބިމާހަމަވީ ނާގާބިލުކަމުން\nމިނިސްޓްރީ އޮތީ ބޮއްސުންލާފައި\nފެނުނީ ކޮންމެ ކަމަކުންވެސް ރެކެވަޑައިގަންނަވަން މަސައްކަތް ކުރެއްވި މަންޒަރު\nކ. މާލެ5ފެބުރުއަރީ 2020 | ބުދަ 19:42 10,068\nޖެންޑަރ މިނިސްޓަރު ޝިދާތާ - ޓްވިޓަރ\nމި ސަރުކާރަށް އަހަރަކަށްވުރެ ގިނަ ދުވަސްވެފައިވާއިރު، ރައްޔިތުން އެންމެ ގިނަ ފާޑުކިޔުންތައް އަމާޒުވާ މިިނިސްޓްރީތަކުގެ ތެރޭގައި ޖެންޑަރ މިނިސްޓްރީ ހިމެނޭ ކަމާއިމެދު ޝައްކެއްވެސް ނެތެވެ. ސަބަބުތަކެއް ނެތިއެއް ނޫނެވެ. އެ ވުޒާރާ ހިންގުމާއި ހަވާލުވެވަޑައިގެން ހުންނެވި ވަޒީރުގެ ދޯހަޅި ކަމާއި ނާގާބިލު ކަމުންނެވެ.\nވަޒީރުގެ މަސްއޫލިއްޔަތު އަދާނުކުރެވޭ ތަނުގައި ޖެންޑަރގެ ދަށުގައި ތިބޭ ކުދިންގެ މަސްއޫލިއްޔަތު ވެސް އެކަމަނާ އަށް އަދާކުރެވޭ ކަމަކަށް ނުވެއެވެ. މިނިސްޓްރީ އޮތީ ބޮއްސުންލާފައެވެ. ގެންގުޅުއްވަނީ ދެކޮޅު ނުޖެހޭ ސިޔާސަތުތަކެކެވެ. މަސައްކަތްކުރައްވަނީ އެހެން މީހެއްގެ ކުށް ދެއްކުމަށް ފަހު ރެކިގަނެވޭތޯއެވެ.\nފާއިތުވި ދުވަސްތަކުގައި އެ މަންޒަރު އިތުރަށް ކުލަވެ، ޒަމާނީ ގޮތުން ބުނާނަމަ "އެޗްޑީ"ވި އެވެ. ކުޑަކުދިންގެ މައްސަލަތަކުގައި ވެފައިވާ އިހުމާލުތައް ބޮޑުއިރު، ގޮތް ނިންމުމުގައި ނުކުޅެދުމުގެ ސަބަބުން އެކުދިން ނުރައްކަލަށް ހުށައެޅޭ ހިސާބަށް ދިޔައެވެ.\nއިބްތިހާލްގެ މައްސަލަ އާއި ޖެންޑަރގެ ބެލުމުގެ ދަށުގައި ހުއްޓާ ގެއްލުނު ޝައިމްގެ މައްސަލަތައް މީ ހައްތަހާވެސް އެ ކަމަނާގެ ބެލުމުގެ ދަށުން ހިނގާފައި ހުރި ކަންކަމެވެ. އަދި ނުވީތާކަށް، "ދަރުމަވެރިޔާ" ހިޝާން، ގެ މައްޗަށް ސީރިއަސް ތުހުމަތުތަކެއް ކުރެވިފައިވާކަމީ ޖެންޑަރ މިނިސްޓްރީއަށް އެނގޭ ކަންކަމެވެ. ހަމަހިލާ ވީއެއްކަމެއްވެސް ނެތެވެ. މިހެންވެސް މިދަންނަނަވަނީ ތޯތޯ އަކަށް ނޫނެވެ. ފެންމަތިވެފައި ހުރި ސާފު ހެކިތަކަށް ބިނާކޮށެވެ.\nހަގީގަތުގައި އެ ކަމަނާގެ އިތުބާރު ގެއްލި، ރައްޔިތުން އެކަމަނާ މަތިން ފޫހިވީ ދެކުނު ރަށެއްގައި ދެ އަހަރުގެ ތުއްތު ކުއްޖަކަށް އާއިލާގެ ޒިންމާދާރު މަގާމުތަކުގައި ތިބި ފިރިހެނުންތަކެއް ޖިންސީ ގޯނާކުރި ވާހަކަތައް ފެންމަތިވުމުން ދެން ކަންކުރެއްވި ގޮތުންނެވެ. ބަޔަކު އިހުތިޖާޖު ކުރަން ތިއްބާ، އެ ސަރަހައްދަށް ގޮސް، ރަށުތެރޭގައި ގަން ހިންގާ އުސޫލުން މުޅި މާލެގައި ހިނގާފައި ގޮސް ދެންނެވި އެންމެ ހަތަރު ލަފުޒުންނެވެ. "މިއީ އަޅުގަނޑުގެ ފްރައިޑޭ އިނގޭތޯ" ޝިދާތާ ވިދާޅުވިއެވެ.\nމައްސަލަ އިތުރަށް ހޫނުވެ، މަޖިލީހަށް ހާޒިރުކުރުމުން އެނގިގެން ދިޔައީ، އެ ކަމަނާއަށް މުހިންމީ އަމިއްލަ ފަސްބައި ތާހިރުކޮށް ބެހެއްޓުން ކަމެވެ. އެކަމެއް ހިނގި ރަށެއްގެ ކައުންސިލަރަށް ގުޅުއްވުމުންވެސް މަސައްކަތްކުރެއްވީ މުޅި މީޑިއާގެ ކުރިމަތީގައި އެ ކަމަނާގެ ކުށެއް ނެތްކަން ދެއްކުމަށެވެ. ދެރަވަރެވެ.\nމަޖިލީހުގައި ފާހަގަކުރެއްވި އިތުރު ކަމަކަށް ޖެހިލާއިރު، މުވައްޒަފަކު ނެތް ވާހަކަ ކަމަނާ ތިލަކުރެއްވީ ހުރިހާ ކަމެއްވެ ނިމުމުންނެވެ. ކަމަނާގެ ވުޒާރާއިން ކުރި އިއުލާންތަކަށް ބަލާލިއިރު، މިދިޔަ އަހަރު ޑިސެމްބަރާއި ޖެނުއަރީގައި ކުރި އިއުލާންތަކުގެ ފަހުން، ދެން އިއުލާނެއްވެސް ކޮށްފައި އޮތީީ ހަ މަސް ފަހުންނެވެ. އެކަމަކު މުވައްޒަފަކު ނެތި އަހަރެއްވެފައިވާ ކަމަށްވެސް ވިދާޅުވީ ހަމަ ކަމަނާގެ ދުލުންނެވެ.\nތެދެކެވެ. ކަމަނާ ވަކިކުރެއްވިޔަސް، އިސްތިއުފާ ދެއްވިޔަސް، ޖިންސީ ގޯނާގެ މައްސަލަތައް ނުހުއްޓޭނެއެވެ. ނަމަވެސް، ބޭނުންވަނީ އެކަންކަން ކުރިޔާލާ ދެނެގަނެ، ޕްރިވެންޓެޓިވްއޭ އިނގިރޭސިން މިކިޔާ ޒާތުގެ ފިޔަވަޅު އަޅަން ކެރޭ، އެވަރަށް ލޯ ހުޅުވިފައި ހުންނެވި ވަޒީރެކެވެ.\nއޭގެއިތުރުން، މިއީ ކަމަނާގެ އެކަނި ޒިންމާއެއް ނޫންކަންވެސް ގަބޫލުކުރަމެވެ. ތިޔަ ވުޒާރާގައި ވަރުވަރުން ތިބި ހުރިހާ މުވައްޒަފުންގެވެސް ޒިންމާއެކެވެ. ނަމަވެސް، އެއެންމެން ލީޑު ކުރައްވަން ހުންނެވި ފަރާތަށް ވެހުރެ، ހަމަ އާޙިރުގައި މިކަމުގެ އެންމެ ބޮޑު ޒިންމާވެސް، އަދި އެންމެ ބޮޑު އިހުމާލުވެސް އެޅެނީ ކަމަނާގެ އިސްތަށިފުޅުގައެވެ.\nމިއީ އެއްވެސް ވަރަކަށް ޒާތީވެގެން ދައްކާ ވާހަކަތަކެއް ކަމަށް ހީފުޅުނުކުރެއްވުމަށް އަދަބު އިހުތިރާމާއެކު ހަނދުމަފުޅު އަރުވާލާނަމެވެ. މިއީ ހަމަ ކަމަނާގެ ޒިންމާ އަދާނުކުރެއްވުމުން އެކަމާ ހިތާމަކުރާ ހާލު ފާޅުކުރާ ވާހަކަތަކެވެ. މި ސަރުކާރު ގެނައީ ކަންކަން އިސްލާހުކޮށް ހަމަމަގަށް އެޅުވުމަށެވެ. އެހެންކަމުން، އިިސްވެ ކަންކަން ނުކުރެވޭ ވަޒީރަކަށް ދެވަނަ ފުރުސަތެއް ދޭކަށް ދެނެއް ރައްޔިތުން ބޭނުންމެއް ނުވެއެވެ.


Raajje in alah 148 meehaku COVID-19 ah positive vejje - AO News\nރާއްޖެއިން އަލަށް 148 މީހަކު ކޮވިޑް-19 އަށް ޕޮޒިޓިވްވެއްޖެ\nމާރިޗު 03 ވަނަ ދުވަހު ކުރިއަށްގެންދިޔަ އެމަރޖެންސީ ޑްރިލްގެ ތެރެއިން - ފޮޓޯ: ޕޮލިސް\nރާއްޖެއިން އިތުރު 148 މީހަކު ކޮވިޑް-19 އަށް ޕޮޒިޓިވްވެއްޖެއެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ހާމަކުރާ ގޮތުގައި މިއަދު 18:00 އާއި ހަމައަށް އިތުރު 117 ދިވެހިންނާއި، 22 ބަންގްލަދޭޝްގެ މީހުންގެ އިތުރުން އިންޑިއާގެ 07 މީހަކާއި ނޭޕާލްގެ މީހެއްގެ އިތުރުން ސީޝެލްގެ މީހަކު ވަނީ ޕޮޒިޓިވްވެފަ އެވެ. އިއްޔެވެސް 153 މީހުން ވަނީ ޕޮޒިޓިވްވެފަ އެވެ.\nމިއާއެކު ރާއްޖެއިން ކޮވިޑް-19 އަށް ޕޮޒިޓިވްވި މީހުންގެ އަދަދު ވަނީ 4،594 އަށް އަރައިފައިވެ އެވެ. އޭގެ ތެރޭގައި އެންމެ ގިނައިން ޕޮޒިޓިވްވެފައި ވަނީ ދިވެހިން ކަމަށްވާއިރު، ދެވަނަ އަށް އެންމެ ގިނައިން ޕޮޒިޓިވްވެފައި ވަނީ ބަންގްލަދޭޝް މީހުންނެވެ.\nމިހާތަނަށް ކޮވިޑް-19 އަށް ޓެސްޓްކުރުމަށް ޖުމްލަ 84،144 ސާމްޕަލް ނަގާފައިވާއިރު، މިވަގުތު ކަރަންޓީނުގައި އެއްވެސް މީހަކު ނެތެވެ. ނަމަވެސް އައިސޮލޭޝަން ފެސިލިޓީތަކުގައި 1،282 މީހުން އެބަތިއްބެވެ. އަދި ހޮސްޕިޓަލްތަކުގައި 110 މީހަކު ދަނީ ފަރުވާ ހޯދަމުންނެވެ.\n(ހެލްތު ޕްރޮޓެކްޝަން އެޖެންސީ (އެޗްޕީއޭހެލްތު ޕްރޮޓެކްޝަން އެޖެންސީކޮރޯނާވައިރަސްކޮވިޑް-19އެޗްޕީއޭ\nކޮވިޑް-19: 121 މީހަކު ބަލިން ރަނގަޅުވެއްޖެ\nކޮވިޑް-19: މިއަދު ފައްސިވީ 47 މީހުން\nކޮވިޑް-19: މިއަދު ބަލިން ރަނގަޅުވީ 32 މީހުން\nކޮވިޑް-19: 1816 ސާމްޕަލް އިން ފައްސިވީ 14 މީހުން\nގެެވެށި އަނިޔާ: ރާއްޖޭގައި 8 އަންހެނަކު ވަނީ ރަހުމް ކުޑަ ގޮތަކަށް މަރާލައިފައި\nހޯމަ , 30 ނޮވެމްބަރު 2020


vnews - Live radio show ehge medhutherein presenter vihaifi!\nލައިވް ރޭޑިއޯ ޝޯވްއެއްގެ މެދުތެރެއިން ޕްރެޒެންޓަރު ވިހައިފި\n2 މާޗް 2018\nކެސިޑީ ޕްރޮކްޓަރއާއި އޭނާގެ ދަރިފުޅު -- ފޮޓޯ: އިންސްޓަގްރާމް\nއެމެރިކާގެ ސްޓޭޓެއްކަމަށްވާ މިޒޫރީގެ ރަށެއްކަމަށްވާ ސެއިންޓް ލުއީސްގައި ހިންގާ ރޭޑިއޯ ސްޓޭޝަނެއްގެ ޕްރެޒެންޓަރެއް، "އޮން އެއަރ"ގައި ވިހައިފިއެވެ. ކެސިޑީ ޕްރޮކްޓަރއަކީ، "106.5 ދަ އާކް" ރޭޑިއޯ ސްޓޭޝަންގެ "ސްޕެންސަރސް ނެއިބަރހުޑް" ކިޔާ ހެނދުނުގެ ޝޯއެއްގެ އެއް ޕްރެޒެންޓަރެވެ. އޭނާ، ބަނޑުބޮޑުވީއްސުރެ އޭނާއާއި އޭނާގެ ބަނޑުގައިވާ ދަރިފުޅާއިބެހޭ ހުރިހާ މަޢުލޫމާތެއް ދިޔައީ ރޭޑިއޯ އަޑުއެހުންތެރިންނާއި ޙިއްސާ ކުރަމުންނެވެ.\nކެސިޑީއާއި އޭނާގެ ބަނޑުގައިވާ ދަރިފުޅާއިބެހޭ ހުރިހާ މަޢުލޫމާތެއް، ދަ އާކްގެ އެހުންތެރިން ދިޔައީ ހޯދަމުންނެވެ. އަދި، ދިމާވި ކުޑަ މައްސަލައަކާއި ގުޅިގެން ސިޒޭރިއަން ސެކްޝަން ހަދާ، ދަރިފުޅު ނަގަން ޖެހުމުން، ކެސިޑީއާއި އޭނާގެ ފިރިމީހާ ބޭނުންވީ، ކެސިޑީ ހުށަހަޅައިދޭ ޝޯވްގެ ތެރެއިން މިކަން ކުރާށެވެ. އަދި، ހޮސްޕިޓަލުން ޚާއްސަ ހުއްދައެއް ނަގާ، ކެސިޑީ ވިހާފައިވަނީ އޭނާގެ ޝޯވްގެ ތެރެއިންނެވެ. އަދި، ވަގުތުން ވަގުތަށް އެތައް ސަތޭކަ ބަޔަކު ދިޔައީ މި ޝޯވް އަޑު އަހަމުންނެވެ. ކެސިޑީއަށް ތާއީދުކުރާ މީހުންނާއި، އޭނާއާއި އޭނާގެ ދަރިފުޅުގެ ޞިއްހަތާއިމެދު ފިކުރުކުރާ މީހުންނެވެ.\n"މިއީ އަހަރެންގެ ރޭޑިއޯ ޕްރެޒެންޓް ކުރުމުގެ ހަޔާތުގައިވެސް އަދި އަހަރެންގެ އުމުރުގައިވެސް އައި އެންމެ އުފާވެރި ދުވަސް. އަދި އެންމެ އުފާވެރި ވަގުތުކޮޅު،" ކެސިޑީ ބުންޏެވެ. "އަހަރެން ފިކުރު ބޮޑުވީ ހަމަ އެންމެ ކަމަކާއި. އެއީ އަހަރެންގެ ދަރިފުޅުގެ ޞިއްހަތާއިމެދު." ކެސިޑީ ވިހާފައިވަނީ ޞިއްހަތު ރަނގަޅު ފިރިހެން ކުއްޖެކެވެ. އަދި ކެސިޑީގެ ދަރިފުޅަށް ދީފައިވާ ނަމަކީ ޖޭމްސަންއެވެ. އެއީ، ކެސިޑީގެ ޝޯވްގެ އެހުންތެރިން ހުށަހަޅާފައިވާ 400 އަށްވުރެ ގިނަ ނަމުގެ ތެރެއިން ކެސިޑީއާއި އޭނާގެ ފިރިމީހާއަށް އެންމެ ކަމުދިޔަ ނަމެވެ.\n"މިއީ އަހަރެންނަށްވެސް ވަރަށް ޚާއްސަ ދުވަހެއް. އަދި މިއީ މުޅި ޝޯވްއަށްވެސް އަދި ރޭޑިއޯ ސްޓޭޝަނަށްވެސް ވަރަށް ޚާއްސަ ދުވަހެއް. އަހަރެންނާއި ޝޯވްގެ އެހުންތެރިން މި ދުވަހަށް އިންތިޒާރުކުރާތާ9މަސް ވީ،" ޝޯވްގެ އަނެއް ޕްރެޒެންޓަރުކަމަށްވާ ގްރޭވްސް ބުންޏެވެ. ނަމަވެސް، މިއީ މި ޝޯވްގައި ޕްރެޒެންޓަރަކު ވިހެއި ފުރަތަމަ ފަހަރެއް ނޫނެވެ. މީގެ ކުރީންވެސް މި ޝޯވްގެ އެހެން ޕްރެޒެންޓަރެއްވަނީ، ޝޯވް ކުރިއަށްދިޔަ ވަގުތު ވިހާފައެވެ. އަދި، މިއާއިއެކު ދަ އާކް ރޭޑިއޯ ސްޓޭޝަން މިވަނީ، އޮން އެއަރގައި ދެ ޕްރެޒެންޓަރަކު ވިހެއި ފުރަތަމަ ސްޓޭޝަންގެ ލަޤަބު ހޯދާފައެވެ.


Thailand gai hayyarukuri Bahrain ge futuboalha thariah Australia...\nދުނިޔެ - ތައިލެންޑުން ހައްޔަރުކުރި ފުޓުބޯޅަ ކުޅުންތެރިޔާ\nތައިލެންޑުގައި ހައްޔަރުކުރި ބަހްރޭނުގެ ފުޓުބޯޅަ ތަރިއަށް އޮސްޓްރޭލިއާގެ ރަށްވެހިކަން ދީފި\nރަށްވެހިކަން ހޯދަން ހަދާ ޓެސްޓުން 100 އިންސައްތަ މާކްސް ހޯދި\nކ. މާލެ 12 މާރޗް 2019 | އަންގާރަ 21:03 3,152\nހަކީމް އަލް-އަރައީބީ އޮސްޓްރޭލިޔާގެ ރަށްވެހިކަން ހަވާލުކުރަނީ - އޭއެފްޕީ\nތައިލެންޑުގައި ހައްޔަރުކުރުމަށް ފަހު މިދިޔަ މަހު ދޫކޮށްލި ބަހްރޭނުގެ ފުޓުބޯޅަ ކުޅުންތެރިޔާ ހަކީމް އަލް-އަރައީބީއަށް އޮސްޓްރޭލިޔާގެ ރަށްވެހިކަން ދީފިއެވެ.\nއަންގާރަ ދުވަހު އަރައީބީއަށް އޮސްޓްރޭލިއާގެ ރަށްވެހިކަން ލިބުނީ، އެ ގައުމުގެ ރަށްވެހިކަން ހޯދަން ހަދާ ޓެސްޓުން 100 އިންސައްތަ މާކްސް ހޯދައިގެންނެވެ.\nރަށްވެހިކަން ރަސްމީކޮށް ލިބުމަށް ފަހު ނޫސްވެރިންނާ ވާހަކަދަކައްކަމުން އަރައީބީ ބުނީ އޮސްޓްރޭލިއާގެ ރައްޔިތަކަށް ވުމުން ވަރަށް އުފާވެއްޖެ ކަމަށެވެ. އަދި އޮސްޓްރޭލިޔާގެ ރައްޔިތަކަށް ވުމުން ރައްކާތެރިކަން ވެސް އިހުސާސް ވެއްޖެ ކަމަށް އޭނާ ވަނީ ބުނެފައެވެ.\nބަހުރޭނުން ފިލައިގެން ގޮސް އޮސްޓްރޭލިޔާގެ ހިމާޔަތް އަރައީބީ ހޯދީ 2014 ވަނަ އަހަރުގައެވެ. ތައިލެންޑުން އޭނާ 2018 ވަނަ އަހަރުގެ ފަހުކޮޅު ހައްޔަރު ކުރީ، އޭނާގެ ކައިވެންޏަށް ފަހު ހަނީމޫނަށް ދާންވެގެން ގޮސް ހުއްޓާ ބެންކޮކްގެ ސުވަރްނަބޫމީ އިންޓަނޭޝަނަލް އެއަރޕޯޓުންނެވެ. އޭނާ ހައްޔަރު ކުރީ އިންޓަޕޯލް މެދުވެރިކޮށް ބަހުރޭނުން އޭނާ ހައްޔަރުކުރަން ރެޑް ނޯޓިސްއެއް ނެރެފައި އޮތުމުން ކަމަށް ތައިލެންޑުން އޭރު ވަނީ ބުނެފައެވެ.\nތައިލެންޑުގެ ޖަލެއްގައި 76 ދުވަސް ހޭދަކުރުމަށް ފަހު އޭނާ މިނަވަން ކުރީ ތައިލެންޑުގެ ކޯޓަކުންނެވެ. ކުރިން ބަހްރޭނުގެ ގައުމީ ޓީމަށް ކުޅެފައިވާ އަރައީބީ ބުނެފައިވަނީ އޭނާ އަނބުރާ ގައުމަށް ފޮނުވާލާފިއްޔާ އޭނާގެ ފުރާނައަށް ނުރައްކާވުމުގެ ބިރު އެބައޮތް ކަމަށެވެ. ބަހްރޭނުން 2014 ވަނަ އަހަރު ގައިރު ހާޒިރުގައި އޭނާގެ މައްޗަށް 10 އަހަރުގެ ހުކުމެއް ކޮށްފައި ވެއެވެ. އޭނާގެ މައްޗަށް ސާބިތުވީ 2012 ވަނަ އަހަރު ފުލުހުންގެ މަރުކަޒަކަށް ގެއްލުން ދިން ކަމުގެ ދައުވާއެވެ.\nޑިފެންޑަރެއްގެ މަގާމަށް ކުޅެމުން އަންނަ އަރައީބީ މިހާރު ކުޅެމުން އަންނަނީ މެލްބަރންގެ ޕަސްކޯ ވާލް އެފްސީއަށެވެ. އޭނާ ބަހްރޭނުގައި ކުޅުނީ އެ ގައުމުގެ އަލް-ޝަބާބް ކްލަބަށެވެ. އެއްމެ ފަހުން އަރައީބީ ބަހުރޭނުގެ ގައުމީ ޓީމަށް މެޗެއް ކުޅުނީ 2013 ވަނަ އަހަރުގެ ޑިސެމްބަރު މަހުގައެވެ.


Sarukaaraai amilla office thakun HPA ge guideline thakah amalu kureytho belumuge inspection fashaifi - One Online\nސަރުކާރާއި އަމިއްލަ އޮފީސްތަކުން ގައިޑްލައިންތަކަށް އަމަލުކުރޭތޯ ބެލުމުގެ އިންސްޕެކްޝަން ފަށައިފި\nކޮވިޑް 19އާ ގުޅިގެން ހެލްތު ޕްރޮޓެކްޝަން އެޖެންސީ (އެޗްޕީއޭ) އިން އާންމުކޮށްފައިވާ ގައިޑްލައިންތަކަށް ސަރުކާރުގެ އޮފީސްތަކާއި އަމިއްލަ އޮފީސްތަކުން އަމަލުކުރޭތޯ ބެލުމަށް މިއަދުން ފެށިގެން މާސް އިންސްޕެކްޝަނެއް ކުރިއަށްގެންދިއުމަށް އެޗްޕީއޭ އިން ނިންމައިފި އެވެ.\nމާސް އިންސްޕކްޝަންތައް މިއަދުން ފެށިގެން ކުރިއަށްގެންދިއުމަށް ނިންމައި އެޗްޕީއޭއީ އިން މިކަން އިއުލާނު ކުރީ މިއަދު ކުރި ޓުވީޓެއްގައެވެ.\nއެޗްޕީއޭއިން ވަނީ މިކަމާ ގުޅިގެން ހުރިހާ ފަރާތްތަކުންވެސް މި މާސް އިންސްޕެކްޝަންތައް ކުރިއަށްގެންދިއުމަށް ފުރިހަމަ އެއްބާރުލުން ދިނުމަށް އެދިފައެވެ.\nމިދިޔަ މަހުގެ ތެރޭ އެޗްޕީއޭއިން ވަނީ ސަރުކާރުގެ އޮފީސްތަކާއި ޕަބްލިކް ޓްރާންސްޕޯޓުގެ ހިދުމަތް ފޯރުކޮށްދޭ ތަންތަނުން އެޗްޕީއޭގެ ގައިޑްލައިންތަކާ އެއްގޮތަށް އަމަލު ކުރޭތޯ ބެލުމަށް މާސް އިންސްޕެކްޝަނެއް ކުރިއަށް ގެންދިއުމަށް ނިންމައިފައެވެ.\nމީގެ ކުރިން ކާބޯތަކެތީގެ ހިދުމަތް ދޭ ތަންތަނާއި ސެލޫންތަކާއި ފިހާރަތަކުން އެޗްޕީއޭގެ ގައިޑްލައިންތަކާ އެއްގޮތަށް އަމަލުކުރޭތޯ ބަލައި، ގައިޑްލައިނަށް އަމަލުނުކުރާ ތަންތަނާ މެދު ވަނީ ފިޔަވަޅު އަޅައިފައެވެ. އަދި ގައިޑްލައިނާ ހިލާފުވާ ތަންތަން ބަންދުކުރުމަށްފަހު، އެތަންތަން އަލުން ހުޅުވުމުގެ ހުއްދަ ދީފައިވަނީ ގައިޑްލައިނުގައިވާ މިންގަނޑުތައް ފުރިހަމަކުރުމުންނެވެ.\nއެޗްޕީއޭގެ ގައިޑްލައިނުގައިވާ ގޮތުން މި ގައިޑްލައިނާ ހިލާފުވާ ފުރަތަމަ ފަހަރު 48 ގަޑިއިރަށް ތަން ބަންދުކުރާނެއެވެ. އަދި ދެވަނަ ފަހަރު 72 ގަޑިއިރަށް ތަން ބަންދުކުރުމާއެކު 1000 ރުފިޔާއިން ޖޫރިމަނާކުރެވޭނެއެވެ. އަދި ތިންވަނަ ފަހަރު ފަސް ދުވަސް ވަންދެން ތަން ބަންދުކުރުމާއެކު 1000 ރުފިޔާއިން ޖޫރިމަނާކުރެވޭނެ ކަމަށް ވެސް އެޗްޕީއޭއިން މީގެ ކުރިން ބުނެފައިވެއެވެ.\nގުޅޭ ޓެގު ސަރުކާރު ހެލްތު ޕްރޮޓެކްޝަން އެޖެންސީ (އެޗްޕީއޭ) ހެލްތް ޕްރޮޓެކްޝަން އެޖެންސީ ކޮވިޑް 19 އޮފީސް މާހައުލު


MNU Hand ball tournament | Hahdhunmathi Atoll Council\nއެމްއެންޔޫއެސްޔޫ އަހުރަ ގޮފީގެ ހޭންޑްބޯޅަ މުބާރާތުގައި ލ. އަތޮޅު ކައުންސިލުގެ ޓީމު “ކަނބަލުން” ކުއަރޓަރ ފައިނަލަށް ދަތުރުކޮށްފި.\n24/10/2017 25/10/2017 Aishath Saadhuna0Comments\nމޯލްޑިވްސް ނޭޝަނަލް ޔުނިވާސިޓީ ސްޓޫޑަންޓްސް ޔޫނިއަން (އެންމެންޔޫއެސްޔޫ) ލ. ގަމުގެއަހުރަ ގޮފިން އިންތިޒާމުކޮށްގެން ގަން ފޮނަދޫގެ ސަރުކާރު މުއައްސަސާތުގެ ކަނބަލުންނަށް ހާއްސަކޮށްގެން ލ. ގަމުގައި ފަށާފައިވާ ހޭންޑްބޯޅަ މުބާރާތުގެ ގްރޫޕް ސްޓޭޖުގެ އެއްވެސް މެޗަކުން ބަލިނުވެ ކުއަރޓަރ ފައިނަލަށް މިކައުންސިލްގެ “ކަނބަލުން” ޓީމް ދަތުރުކޮށްފިއެވެ.\nގްރޫޕް ސްޓޭޖުގެ ފުރަތަމަ މެޗްގައި ލ. އަތޮޅު ތަޢުލީމީ މަރުކަޒާއި ބައްދަލުކޮށް 9-0 މޮޅުވީ މިކައުންސިލްގެ “ކަނބަލުން” ޓީމެވެ. މެޗްގެ މޮޅު ކުޅުންތެރިޔަކީ “ކަނބަލުން” ޓީމްގެ ޖާޒީ ނަންބަރު9ޙައްވާ މިޒުނާއެވެ.\nފޮޓޯ: އަހުރަ އެމް.އެން.ޔޫ.އެސް.ޔޫ ގަން ކެމްޕަސް\nގްރޫޕް ސްޓޭޖުގެ ދެވަނަ މެޗްގައި ލ. ގަން ކައުންސިލާއި ބައްދަލުކޮށް 4-2 މޮޅުވީ މިކައުންސިލްގެ “ކަނބަލުން” ޓީމެވެ. މެޗްގެ މޮޅު ކުޅުންތެރިޔަކީ “ކަނބަލުން” ޓީމްގެ ޖާޒީ ނަންބަރު 11 މަރިޔަމް ރަޝީދާއެވެ.\nކުއަރޓަރ ފައިނަލް މެޗް އޮންނާނީ 25 އޮކްޓޯބަރ 2017 ވަނަ ދުވަހުގެ 21:00 ގައެވެ. ކުއާޓަރ ފައިނަލްގައި ބައްދަލުކުރާ ޓީމެއް އެނގޭނީ މިރޭ (24 އޮކްޓޯބަރ 2017) ގެ މެޗްގެ ނަތީޖާ ނިކުންނަ ގޮތަކުންނެވެ.\nމި މަހުގެ 19 އިން 28 އަށް ކުރިއަށްގެންދާ މި މުބާރާތުގެ މަގްސަދަކީ އެމްއެންޔޫ ގަން ކެމްޕަހާއި އަހުރަ ގޮތްޕަކީ އަތޮޅުގެ އެންމެން ދަންނަ އެންމެންނާ ގާތް ގުޅުމެއް އޮންނަ ތަނަކަށް ހެދުމާއި އެމްއެންޔޫ ގަން ކެމްޕަހުގައި އޮންނަ ކޯސްތަކަކީ ބައިވެރިންނަށް އުފާވެރި މާހައުލަކަށް ހެދުން ވެސް އެ މުބާރާތް ބޭއްވުމުގެ މަގްސަދުތަކުގެ ތެރޭގައި ހިމެނެއެވެ.\nމުބާރާތުގައި ބައިވެރިވެފައިވަނީ މުކުރިމަގު ސްކޫލް، އިހައްދޫ ސްކޫލް، ހަމަދް ބިން ހަލީފާ އަލް ތާނީ ސްކޫލް، ލ. ގަން ހޮސްޕިޓަލު، ދިރާގް ލ. އޮޕަރޭޝަން ސެންޓަރ، ގަން ކައުންސިލް، ގަން އަންހެނުންގެ ކޮމިޓީ، އެމްއެންޔޫ ގަން ކެމްޕަސް، ކައްދޫ އެއަރޕޯޓްސް ކޮމްޕެނީ، ބައްރު ޕްރީ ސްކޫލް، ޕަބްލިކް ވަރކްސް ސަރވިސް، ފެނަކަ ލ. ފޮނަދޫ ބްރާންޗް، އެސްޓީއޯ ލ. ފޮނަދޫ ފިހާރަ، އަތޮޅު ކައުންސިލް އަދި ލ. އަތޮޅު ތައުލީމީ މަރުކަޒެވެ.\nމުބާރާތުގައި 15 ޓީމަކުން ބައިވެރިވެފައިވާ އިރު މުޅި މުބާރާތުގައި ޖުމްލަ 30 މެޗު ކުޅެވޭނެއެވެ. ފައިނަލް މެޗް އޮންނާނީ 28 އޮކްޓޯބަރ 2017 ވަނަ ދުވަހުގެ 16:00 ގައެވެ.\nހައްދުންމަތީ އަތޮޅު ކައުންސިލް ގެ ހޭންޑްބޯޅަ ޓީމާއި ޖާރޒީ ހަވާލް ކުރުން | ފޮޓޯ ހައްދުންމަތީ އަތޮޅު ކައުންސިލް\n← އިހައްދުންމަތީ ޝަރަފްވެރިކަމުގެ އެވޯޑަށް އެދި ހުށަހެޅުމުގެ ފުރުޞަތު ހުޅުވާލައިފި\nމަސައްކަތު ތާވަލް 2017 →